manju warrier selfie inside booth | ലേഡി സൂപ്പർ സ്റ്റാറിനെ കണ്ടതും ആരാധന മൂത്ത് അന്തം വിട്ട് പോളിങ് ഉദ്യോഗസ്ഥൻ; ചാടിയെണീറ്റ് സ്വന്തം ഫോണിൽ സെൽഫിയെടുക്കൽ; ജോലി എല്ലാം നിർത്തി ജീവനക്കാരെല്ലാം ചേർന്ന് ഗ്രൂപ്പ് ഫോട്ടോയും എടുത്തു; മാധ്യമങ്ങളെ പോലും ഫോട്ടോ എടുക്കാൻ ബൂത്തിൽ വിടാത്ത കാക്കിധാരികളെ 'സെൽഫി' എടുക്കുമ്പോൾ കണ്ടില്ലെന്ന് കളിയാക്കി സോഷ്യൽ മീഡിയ; പുള്ളിലെ ബൂത്തിൽ നടന്നത് ചട്ടലംഘനം തന്നെ; മഞ്ജുവാര്യർ ആരാധന തൃശൂരിലെ വോട്ടെടുപ്പിൽ പ്രതിഫലിച്ചത് ഇങ്ങനെ - MarunadanMalayali.com\nApril 24, 2019 | 08:28 AM IST | Permalink\nതൃശൂർ: മൊബൈൽ ഫോണിന് പോളിങ് ബൂത്തുകളിൽ നിരോധനമായിരുന്നു. ആർക്കും ഉപയോഗിക്കാൻ പാടില്ല. വീട്ടിൽ മൊബൈൽ വച്ചിട്ടാണ് വോട്ടർമാർ പോളിങ് ബൂത്തിൽ പോകേണ്ടിയിരുന്നത്. വോട്ടെടുപ്പ് തടസ്സപ്പെടാതിരിക്കാനായിരുന്നു ഇത്. ഓരോ വോട്ടറുടേയും സമയം വിലപ്പെട്ടതാണ്. മോഹൻലാലും മമ്മൂട്ടിയും എംഎ യൂസഫലിയും സാധാരണക്കാരെ പോലെ വന്ന് വോട്ട് ചെയ്തു മടങ്ങി. തൃശൂരിൽ ലേഡി സൂപ്പർ സ്റ്റാർ മഞ്ജു വാര്യർ എത്തിയതും താരപകിട്ടുകൾ അഴിച്ചു വച്ചാണ്. എന്നാൽ ബൂത്തിനുള്ളിൽ മഞ്ജുവെത്തിയപ്പോൾ അവിടെ പോളിങ് ഉദ്യോഗസ്ഥനായിരുന്ന ആളുടെ ആരാധക മനസ്സ് ഉണർന്നു. താരത്തോടൊപ്പം സെൽഫി... അതാണ് പോളിങ് ബൂത്തിൽ അവർ നേടിയെടുത്തത്. ഇത് ചട്ടലംഘനമാണെന്നാണ് ഉയരുന്ന വാദം.\nഷൊർണൂരിൽ ട്രെയിൻ വളവ് തിരിഞ്ഞുവരുന്നു; പെട്ടെന്ന് ട്രെയിനിന്റെ അടിയിലേക്ക് മഞ്ജു വാര്യർ കുതിച്ചു; അപ്പോൾ മനോജ് രണ്ടും കൽപ്പിച്ച് കൊടുത്ത അടിയുടെ ആഘാതത്തിൽ മഞ്ജു തെറിച്ച് വീണു; അതല്ലെങ്കിൽ അപൂർവസിദ്ധിയുള്ള ആ നടിയെ മലയാള സിനിമയ്ക്ക് നഷ്ടമാകുമായിരുന്നു; മഞ്ജുവിനെ എല്ലാ രീതിയിലും സ്വകാര്യസ്വത്താക്കി മാറ്റിയ ദിലീപിന് സിനിമാ രംഗത്തുള്ളവർ പണി കൊടുത്തു; പല്ലിശേരിയുടെ പരമ്പര മൂന്നാം ഭാഗം\nമഞ്ജുവാര്യരെ അഭിനയിക്കാൻ വിടാത്തതെന്താണെന്ന് ചോദിച്ചപ്പോൾ ദിലീപിന്റെ മറുപടി സിനിമ രംഗത്ത് വൈറലായി; എന്റെ ഭാര്യയെ മറ്റൊരാൾ ചുംബിക്കുന്നതും കെട്ടിപ്പിടിക്കുന്നതും എനിക്കിഷ്ടമല്ല..അവൾ എന്നെ മാത്രം കെട്ടിപ്പിടിച്ചാൽ മതി; അങ്ങിനെയെങ്കിൽ ദിലീപ് അഭിനയിക്കാൻ പാടുണ്ടോ? മറുപടി ഇങ്ങനെയായിരുന്നു; ദിലീപിന്റെ ജയിൽ ജീവിതം-ഒരു ഫ്‌ളാഷ് ബാക്ക്: പല്ലിശ്ശേരിയുടെ പരമ്പര രണ്ടാം ഭാഗം\nമാനസികരോഗം കൊണ്ടും ശ്രദ്ധിക്കപ്പെടാൻ വേണ്ടിയും ഒക്കെ പരാതി നൽകുന്നവരുണ്ട്; മഞ്ജുവാര്യർക്ക് പക്ഷേ ശ്രദ്ധിക്കപ്പെടാൻ വേണ്ടി പരാതി നൽകേണ്ട ആവശ്യമില്ല; പരാതി നൽകാതെ തനിക്ക് രക്ഷയില്ലെന്ന് അവർക്ക് തോന്നിക്കാണും; അവർ തമ്മിലുള്ളത് വ്യക്തിപരമായ പ്രശ്നങ്ങൾ; അതവർ തീർത്തോളും; ഇക്കാര്യത്തിൽ അവരാരും തന്നോട് പരാതിയൊന്നും പറഞ്ഞിട്ടില്ല, പറഞ്ഞിരുന്നെങ്കിൽ ഇടപെടുമായിരുന്നു; മഞ്ജുവാര്യർ- ശ്രീകുമാരമേനോൻ വിവാദത്തിൽ നടൻ ജോയ് മാത്യുവിന്റെ പ്രതികരണം ഇങ്ങനെ\nസെൽഫി എടുക്കുന്ന ചിത്രം സോഷ്യൽ മീഡിയയിൽ വൈറലാകുകയാണ്. ഇതോടെ വിവാദവും തുടങ്ങുന്നു. ഫെയ്‌സ് ബുക്കിൽ പ്രതിഷേധങ്ങളും എത്തുന്നു. വോട്ടർമാർക്ക് മൊബൈൽ ഉപയോഗിക്കാൻ പാടില്ല. ഉദ്യോഗസ്ഥർക്ക് കഴിയുമോ എന്നതാണ് ഉയരുന്ന ചോദ്യം. പോളിങ് ഉദ്യോഗസ്ഥർ സെൽഫി എടുത്തപ്പോൾ പൊലീസുകാരും തടഞ്ഞില്ല. നിയമവിരുദ്ധ പ്രവർത്തനത്തെ അവരും നോക്കി നിന്നു. ഇതോടെ സെൽഫി വിവാദം വലിയ രീതിയിൽ ചർച്ചയാവുകയാണ്. പ്രശ്‌നം തെരഞ്ഞെടുപ്പ് കമ്മീഷന്റേയും ശ്രദ്ധയിൽ പെട്ടിട്ടുണ്ട്. ലേഡി സൂപ്പർസ്റ്റാർ ആരാധനയിൽ കുടുങ്ങിയവർക്ക് നടപടിയുണ്ടാകാനും സാധ്യതയുണ്ട്.\nമാധ്യമ പ്രവർത്തകനായ അഭിജിത്തിന്റെ പോസ്റ്റാണ് ചർച്ചകൾക്ക് തുടക്കമിട്ടത്. ഇതെന്ത് ന്യായം ഇതെന്ത് നീതിയെന്ന ചോദ്യവുമായി അഭിജിത്തിട്ട പോസ്റ്റ് ചർച്ചയാവുകയാണ്. കടുത്ത ചട്ടലംഘനം ബൂത്തിലുണ്ടായെന്ന് തന്നെയാണ് വിലയിരുത്തൽ. ആരു വന്നാലും ഇത്തരത്തിൽ ഓഫീസർമാർ പെരുമാറാൻ പാടില്ല. മോഹൻലാലും മമ്മൂട്ടിയും എത്തിയപ്പോൾ ആരും ഫോട്ടോ എടുത്തില്ല. നിയമം പോലും അറിയാത്ത ഉദ്യോഗസ്ഥർ സംവിധാനത്തിന് ബാധ്യതയാകുന്നതിന് തെളിവായി ഇത് വിലയിരുത്തുന്നു.\nപോളിങ്ങ് ബൂത്തിലെത്തിയാൽ രാജ്യത്തെ പ്രഥമ പൗരനടക്കം തുല്യരാണ്.... അവരെല്ലാം തെരഞ്ഞെടുപ്പ് കമ്മീഷന്റെ പെരുമാറ്റച്ചട്ടം നിർബന്ധമായി പാലിക്കണം... അങ്ങനെയിരിക്കെയാണ് നടി മഞ്ജുവാര്യർ പുള്ളിലെ പോളിങ്ങ് ബൂത്തിലെത്തിയപ്പോൾ വോട്ടിങ്ങ് പോലും നിർത്തിവെച്ച് ഉദ്യോഗസ്ഥർ നടിയ്‌ക്കൊപ്പം 'സെൽഫി'യെടുത്തത് തികച്ചും നിയമ ലംഘനമാണ്... താര പകിട്ടുമായെത്തി സാധാരണക്കാരായ വോട്ടർമാരുടെ വിലപ്പെട്ട സമയം അപഹരിച്ച് ക്യൂവിൽ നിർത്തിച്ച ഈ സംഭവത്തിൽ ഉദ്യോഗസ്വർക്കെതിരെ ശക്തമായ നടപടി സ്വീകരിക്കണം... കാരണം ഇത് നാളെ ആവർത്തിക്കപ്പെട്ട് 'മാതൃകയാവരുത്'... -ഇങ്ങനെയാണ് മാധ്യമ പ്രവർത്തകനായ അഭിജിത്ത് ഫെയ്‌സ് ബുക്കിൽ കുറിച്ചത്.\n'മൊബൈൽ' ഫോണുമായി ബൂത്തിലെത്തിയവരെ ശാസിച്ച ഉദ്യോഗസ്ഥരാരും, വോട്ടെടുപ്പ് റിപ്പോർട്ട് ചെയ്യാൻ മാധ്യമ പ്രവർത്തകർക്ക് തെരഞ്ഞെടുപ്പ് കമ്മീഷൻ അനുവദിച്ചു നൽകിയ ഐഡി കാർഡുമായി പോളിങ്ങ് ബൂത്തിലെത്തിയ മാധ്യമങ്ങൾ വോട്ടിങ്ങ് ദൃശ്യങ്ങൾ എടുക്കാൻ പോലും (അതും റൂമിന് പുറത്ത് നിന്ന്) വിസമ്മതിച്ച കാക്കി ധാരികളായവർ പോലും ഇവിടെ നോക്കുകുത്തിയായി നിന്നു... ഇവർക്കെതിരെയും നടപടി ആവശ്യമാണ്... മോഹൻലാൽ, മമ്മൂട്ടി അടക്കമുള്ള നടന്മാർ സാധാരണക്കാരായ വോട്ടർമാരെ ബുദ്ധിമുട്ടിക്കാതെ സ്വയം നീണ്ട ക്യൂവിൽ മണിക്കൂറുകൾ വരി നിന്ന് വോട്ട് രേഖപ്പെടുത്തിയതും ഇവിടെ ഓർക്കണം...-അഭിജിത്ത് വിശദീകരിച്ചു.\nതൃശൂർ പുള്ള് എ.എ.ൽപി സ്‌കൂളിൽ അമ്മക്കും സഹോദരൻ മധു വാര്യർക്കും ഒപ്പം എത്തിയാണ് മഞ്ജു വാര്യർ തന്റെ വോട്ട് രേഖപ്പെടുത്തിയത്ത്. വോട്ട് നല്ലതിനുവേണ്ടിയാണെന്നും മഞ്ജു പ്രതികരിച്ചു.


AASTRO Kerala: March 2013\nഉല്‍ക്കകള് എന്ന മലയാളം വാക്കിന് തുല്യമായ ഇംഗ്ലീഷ് പദങ്ങള് അന്വേഷിച്ചാല് asteroids, meteors, meteorites എന്നിങ്ങനെ പല വാക്കുകള് കിട്ടും. എന്നാല് ഇംഗ്ലീഷില് ഈ പറഞ്ഞ വാക്കുകള് എല്ലാം വ്യക്തമായ പരസ്പരവ്യത്യാസം ഉള്ള വസ്തുക്കളെയാണ് സൂചിപ്പിക്കുന്നതും. ഇവിടത്തെ കണ്‍ഫ്യൂഷന് ആദ്യം ഒഴിവാക്കിയിട്ട് നമുക്ക് മുന്നോട്ട് പോകാം. വ്യത്യസ്ഥ വസ്തുക്കള്‍ക്കെല്ലാം പൊതുവേ മലയാളത്തില് ഉല്‍ക്ക എന്ന ആ ഒറ്റ പേരാണ് ഉപയോഗിക്കുന്നത് . ചൊവ്വയുടെയും വ്യാഴത്തിന്റെയും ഓര്‍ബിറ്റുകള്‍ക്ക് ഇടയില് സൂര്യനെ വലം വെക്കുന്ന ലക്ഷക്കണക്കിന് വരുന്ന ചെറു ബഹിരാകാശ വസ്തുക്കള് ആണ് asteroids എന്നക്ഷുദ്രഗ്രഹങ്ങള്/ഛിന്നഗ്രഹങ്ങള്. ഇവരില് ചിലത് മറ്റ് ഗ്രഹങ്ങളുടെയോ മറ്റോ ഗുരുത്വാകര്‍ഷണത്തിന് വിധേയമായി കൂട്ടം വിട്ടു ഭൂമിയ്ക്ക് നേരെ വന്നെന്ന് വരാം. ഇങ്ങനെ ഒരു ഛിന്നഗ്രഹമോ മറ്റേതെങ്കിലും അന്യവസ്തുവോ ഭൂമിയുടെ അന്തരീക്ഷത്തിലേക്ക് പാഞ്ഞുകയറി, ഘര്‍ഷണം മൂലം കത്തി ബാഷ്പീകരിക്കപ്പെടുമ്പോ അതിനെ നമ്മള് meteor എന്ന് വിളിക്കും. വളരെയധികം പ്രഭയോടെ കത്തുന്ന ഇവ ഒരു പന്തം പോലെ ആകാശത്തു പാഞ്ഞു പോകുന്ന രീതിയില് കാണപ്പെടും. ഇതിനെയാണ് നമ്മള് നാടന് ഭാഷയില് കൊള്ളിയാന് അല്ലെങ്കില് കൊള്ളിമീന് (shooting star) എന്നൊക്കെ വിളിക്കുന്നത്. ഭൂമിയുടെ അന്തരീക്ഷത്തില് കയറുന്ന ഏതാണ്ട് എല്ലാ meteors-ഉം അന്തരീക്ഷത്തില് വെച്ചു കത്തിത്തീരുകയാണ് പതിവ്. താരതമ്യേന വലിപ്പം കൂടിയ അപൂര്‍വം ചിലവ മാത്രം, പൂര്‍ണമായും കത്തി നശിക്കാതെ ഭൂമിയില് വന്ന് പതിക്കും. അതിനെയാണ് meteorite (ചിത്രീകരണം കാണുക) എന്ന് വിളിക്കുന്നത്. എന്നാല് ഭൂമിയുടെ അന്തരീക്ഷത്തിലേക്ക് അങ്ങ് ദൂരെ ഊര്‍ട്ട് മേഘങ്ങളില് നിന്നോ മറ്റോ വരെ ഉല്‍ക്കകള് എത്തിച്ചേരാം. ചുരുക്കത്തില് ആസ്റ്ററോയിഡ് ബെല്‍റ്റില് നിന്നോ പുറത്തു നിന്നോ ഭൂമിയ്ക്ക് നേരെ വരുന്ന ബാഹ്യാകാശവസ്തുക്കളാണ് ഉല്‍ക്കകള് എന്ന് വിളിക്കപ്പെടുന്നത്.\nനമ്മുടെ റോഡുകളില് നടക്കുന്ന രണ്ടു വാഹനങ്ങളുടെ കൂട്ടിയിടി എത്രത്തോളം ഭീകരമാണ് എന്ന് നമുക്കെല്ലാവര്‍ക്കും അറിയാം. സ്വഭാവികമായും രണ്ട് ആകാശവസ്തുക്കള് തമ്മിലുള്ള (ഇവിടെ അതിലൊന്ന് ഭൂമിയാണ്) കൂട്ടിയിടി അതിനെക്കാള് ഒക്കെ പലമടങ്ങ് ശക്തമാണ്. ഈ കൂട്ടിയിടിയിലേക്ക് നയിക്കുന്നത് അവ രണ്ടും തമ്മിലുള്ള ഗുരുത്വാകര്‍ഷണം ആണെന്നതും അത് അടുത്ത് വരുംതോറും കൂടുതല് ശക്തമാകും എന്നതും ഓര്‍ക്കണം. അടുത്തിടെ വരെയുള്ള പഠനങ്ങള് തെളിയിക്കുന്നത് നമ്മുടെ ഭൂമി പണ്ട് കാലത്ത് ഇത്തരം ഇടികള് ഒരുപാട് ഏറ്റുവാങ്ങിയിട്ടുണ്ട് എന്നാണ്. കൂട്ടിയിടി എന്ന് കേള്‍ക്കുമ്പോ മനസ്സില് വരുന്ന ഒരു 'ആഘാതം ഏല്‍പ്പിക്കലിനും' അപ്പുറമാണ് ഒരു ഉല്‍ക്കാപതനത്തിന്റെ അനന്തരഫലങ്ങള്. ഒരു ഉദാഹരണം എന്ന രീതിയില് 1 km വലിപ്പവും വെള്ളത്തെക്കാള് 2.5 മടങ്ങ് സാന്ദ്രതയും (density) ഉള്ള ഒരു ഉല്‍ക്ക സെക്കന്‍റില് 20 കിലോമീറ്റര് വേഗത്തില് ഭൂമിയില് പതിക്കുന്നു എന്ന് സങ്കല്‍പ്പിക്കുക. ഇത്തരം ഒരു കൂട്ടിയിടിയുടെ ഫലങ്ങള് ഒരേ സമയം പല രൂപത്തിലാവും ഭൂമി അഭിമുഖീകരിക്കുക. അത് നമുക്കൊന്ന് പരിശോധിക്കാം.\nനമ്മള് പരിഗണിക്കുന്ന ഉല്‍ക്കയുടെ പിണ്ഡം കണക്ക് കൂട്ടാവുന്നതെ ഉള്ളുവല്ലോ. കോടിക്കണക്കിനു ടണ് വരും അത്. വേഗത കൂടി പരിഗണിച്ചാല് അത് ഭൂമിയിലേക്ക് കൊണ്ട് വരുന്ന ഗതികോര്‍ജ്ജം എത്ര വരും എന്ന് കണക്കാക്കാം. കൂട്ടിയിടി കഴിഞ്ഞു ഈ ഉല്‍ക്ക നിശ്ചലാവസ്ഥയില് എത്തുമ്പോഴേക്കും, ഊര്‍ജ്ജസംരക്ഷണ നിയമം (First law of thermodyanamics) അനുസരിച്ചു ഈ ഊര്‍ജ്ജം മൊത്തം ഏതെങ്കിലും രീതിയില് വീതിക്കപ്പെടണമല്ലോ. അത് വന്നുപതിക്കുന്ന സ്ഥലത്ത്, അത് കരയിലോ വെള്ളത്തിലോ ആകാം, അപ്പോ കോണ്ടാക്ടില് വരുന്ന വസ്തുക്കളിലേക്കും അവിടന്ന് ചുറ്റുപാടിലേക്കും വീതിക്കപ്പെടുന്ന ഈ ഭീമന് ഊര്‍ജ്ജം ഒരു വലിയ പൊട്ടിത്തെറിയ്ക്ക് തുല്യമാണ്. നമ്മുടെ ഉദാഹരണത്തിലെ ഉല്‍ക്കയുടെ കാര്യം കണക്ക് കൂട്ടിയാല് അത് ഉണ്ടാക്കുന്ന പൊട്ടിത്തെറിയുടെ ശക്തി ഏതാണ്ട് 60,000 TNT മെഗാ ടണ് വരും (1TNT megaton=4.2× 1015Joules). ഇന്നുള്ള ഏറ്റവും പ്രഹരശക്തിയുള്ള ആണവ ബോംബ് പോലും 50-100 TNT മെഗാ ടണ് ശക്തിയുള്ള സ്ഫോടനമാണ് ഉണ്ടാക്കുന്നത് എന്നോര്‍ക്കുമ്പോഴാണു ഇത് എത്രത്തോളം മാരകമാണ് എന്ന് മനസ്സിലാവുക. റിക്ടര് സ്കെയിലില് ഏതാണ്ട് 10 രേഖപ്പെടുത്തുന്ന ഒരു ഭൂകമ്പത്തിന് തുല്യമാണ് ഇത്.\nകൂട്ടിയിടി നടക്കുന്നതിന് തൊട്ട് മുന്‍പ് തന്റെ വഴിയിലുള്ള അന്തരീക്ഷവായുവിനെ ഉല്‍ക്ക വശങ്ങളിലേക്ക് തള്ളിമാറ്റുമല്ലോ. കൂട്ടിയിടി നടക്കുന്ന impact site-നു മുകളില് ഏതാനം മിനിറ്റുകളോളം അന്തരീക്ഷം ഉണ്ടാവില്ല. ഈ ഒരു ചെറിയ സമയത്ത്, പൊട്ടിത്തെറിയുടെ ഭാഗമായി ഉണ്ടാകുന്ന ബാഷ്പീകരിക്കപ്പെട്ട ഉല്‍ക്കാശീലയും പൊടിപടലങ്ങളും (കടലിലാണ് വീഴുന്നതെങ്കില് ജലബാഷ്പവും) ഈ അന്തരീക്ഷദ്വാരത്തിലൂടെ പുറത്തേക്ക് തള്ളപ്പെടും. കൂട്ടിയിടി നടന്ന് രണ്ട് മിനിറ്റുകള്‍ക്കുളില് കോടാനുകോടി ടണ് സ്ഫോടനാവശിഷ്ടങ്ങള് ഏതാണ്ട് 100 km ചുറ്റളവിലേക്ക് തെറിയ്ക്കും. ഇനി കൂട്ടിയിടി നടക്കുന്നത് കടലില് ആണെങ്കില്, വശങ്ങളിലേക്ക് തള്ളപ്പെടുന്ന വെള്ളം impact site-ലേക്ക് തിരിച്ച് വരുന്ന നിമിഷം പൊട്ടിത്തെറി ഉണ്ടാക്കിയ കനത്ത ചൂടില് പൊടുന്നനെ ബാഷ്പീകരിക്കപ്പെടുകയും steam explosion എന്ന പ്രതിഭാസത്തിലേക്ക് കൂടി നയിക്കുകയും ചെയ്യാം.\nഒരു ഉല്‍ക്കാപതനത്തിന്റെ മുഖമുദ്ര എന്ന് പറയാവുന്നത് ഗര്‍ത്തങ്ങളുടെ (Craters) രൂപീകരണമാണ്. ഇടിയുടെ ആഘാതത്തില്, അത് കരയിലായാലും കടലിലായാലും, ഭൌമോപരിതലം കുഴിഞ്ഞുപോകുകയും പതിക്കുന്ന ഉല്‍ക്കയുടെ ഊര്‍ജത്തിന് ആനുപാതികമായ വിസ്താരമുള്ള ഒരു ഗര്‍ത്തം രൂപം കൊള്ളുകയും ചെയ്യും. 1 km വലിപ്പമുള്ള ഉല്‍ക്ക ഏതാണ്ട് 20 km വ്യാസമുള്ള ഒരു ഗര്‍ത്തമാകും രൂപപ്പെടുത്തുക. അതായത് ഏതാണ്ട് തിരുവനന്തപുരം നഗരത്തിന്റെ വലിപ്പമുള്ള ഒരു കുഴി! (ഗര്‍ത്തത്തിന്റെ വ്യാസം=(കൂട്ടിയിടിയുടെ ഊര്‍ജ്ജം)(1/3.4)/106.77എന്നൊരു സമവാക്യം ഉണ്ട്)\nദിനോസറുകളുടെ വംശനാശത്തിലേക്ക് നയിച്ചതായി പറയപ്പെടുന്ന ഉല്‍ക്ക സൃഷ്ടിച്ച ഗര്‍ത്തം, അമേരിക്കയിലെ അരിസോണയില്\nകൂട്ടിയിടിയുടെ ഫലമായുള്ള ഷോക്ക് വേവിലും തുടര്‍ന്നുള്ള അന്തരീക്ഷത്തിന്റെ പുനഃക്രമീകരണത്തിലും ഉണ്ടാകുന്ന രാസപ്രവര്‍ത്തനങ്ങള് നൈട്രജനും ഓക്സിജനും ചേര്‍ന്ന് നൈട്രജന് ഓക്സൈഡുകളുടെ രൂപീകരണത്തിലേക്ക് നയിക്കും. ഇവ ജലബാഷ്പവുമായി ചേര്‍ന്ന് ആസിഡ് മഴകള്‍ക്ക് കാരണമാകുന്നു. കൂട്ടിയിടിയെ തുടര്‍ന്നുള്ള ഒരു വര്‍ഷത്തോളം ഈ പ്രതിഭാസം തുടരും. ഈ ആസിഡ് മഴകള് ഉണ്ടാക്കുന്ന ദൂരവ്യാപകമായ പ്രത്യാഘാതങ്ങള് പലതാണ്- ചെടികള് നശിക്കും, ഭൂവല്‍ക്കശിലകള് ദ്രവിക്കും, ഓസോണ് പാളി നശിക്കും, അങ്ങനെപോകുന്നു അവ.\nഏറ്റവും ദൂരവ്യാപകമായ പ്രത്യാഘാതം ഇതാണ്. പൊട്ടിത്തെറിയെ തുടര്‍ന്നുണ്ടാകുന്ന പൊടിപടലങ്ങളും തുടര്‍ന്നുണ്ടായ ആഗോള തീപിടുത്തങ്ങള് പുറന്തള്ളുന്ന കരിയും അന്തരീക്ഷത്തില് നിറയും. ഇവ മാസങ്ങളോളം അവിടെ തങ്ങി നിന്ന് സൂര്യപ്രകാശത്തെ മറയ്ക്കും. നമ്മുടെ ആത്യന്തിക ഊര്‍ജ്ജ ശ്രോതസ്സായ സൂര്യന് മറയ്ക്കപ്പെടുന്നതിന്റെ ഫലം ഊഹിക്കാമല്ലോ അല്ലേ? സസ്യങ്ങളുടെ പ്രകാശസംശ്ലേഷണം നിലയ്ക്കും, അതോടെ ഭക്ഷ്യശൃംഖല തകരും. ആഗോളതലത്തില് അന്തരീക്ഷതാപനില താഴ്ന്ന് ഒരു ഹ്രസ്വകാല ശൈത്യം നിലവില് വരും. ഇതിനെ Impact Winter എന്ന് വിളിക്കും. ഇത് അല്പ നാളത്തേയ്ക്ക് മാത്രമേ ഉണ്ടാവൂ, അത് കഴിഞ്ഞാല് ഫലം നേരെ തിരിയും. അന്തരീക്ഷത്തിലേയ്ക്ക് തള്ളപ്പെട്ടിരിക്കുന്ന കരിയില് നിന്നുണ്ടാവുന്ന കാര്‍ബണ് ഡയോക്സൈഡും ജലബാഷ്പവും ചേര്‍ന്ന് സൃഷ്ടിക്കുന്ന ഗ്രീന് ഹൌസ് പ്രഭാവം കാരണം താപനില കൂടാന് തുടങ്ങും. ചെടികള് നശിച്ചു പോയതിനാല് ഈ കാര്‍ബണ് ഡയോക്സൈഡ് വളരെ കാലം അന്തരീക്ഷത്തില് തന്നെ നിലനില്‍ക്കുകയും വളരെ കാലം ഈ ചൂടന് കാലാവസ്ഥ തുടരുകയും ചെയ്യും.\nഎന്നാല് ഇത്തരം സംഭവങ്ങള്‍ക്കുള്ള സാധ്യത മുന്‍പ് ഉണ്ടായിരുന്നതിനെക്കാള് അല്പം പോലും ഇപ്പോള് കൂടുതല് ഇല്ല എന്ന് ഈ അവസരത്തില് നമ്മള് ഓര്‍ക്കണം. സ്ഥാപിത ലക്ഷ്യങ്ങളോടെയുള്ള കുപ്രചരണങ്ങളും കെട്ടുകഥകളും അവഗണിക്കണം. ശ്രദ്ധിയ്ക്കുക, തീര്‍ത്തും നിരാശാജനകമായ കാര്യങ്ങളല്ല ഈ വിഷയത്തില് നമുക്ക് പറയാനുള്ളത്. ഇത്തരം അപകടങ്ങളെ നേരിടാന് മോശമല്ലാത്ത പല തയ്യാറെടുപ്പുകളും മനുഷ്യര് ഇതിനകം ചെയ്തിട്ടുണ്ട്. NASA- യുടെ Near Earth Object (NEO) പ്രോഗ്രാം ഉള്‍പ്പടെയുള്ള ചില ഏജന്‍സികള് ഇത്തരം അപകടങ്ങള് മുന്‍കൂട്ടി അറിയുവാനുള്ള നിരീക്ഷണങ്ങളില് വ്യാപൃതരാണ്. നമുക്ക് നേരെ വരുന്ന ഉല്‍ക്കകളെ വഴി തിരിച്ച് വിടുന്നതിനായി വളരെ സിമ്പിളായത് മുതല് അത്യധികം സങ്കീര്‍ണ്ണമായത് വരെയുള്ള നിരവധി പദ്ധതികള് നമ്മള് ആസൂത്രണം ചെയ്തിട്ടുണ്ട്. നേരത്തെ അറിയുന്ന പക്ഷം, അവയിലേക്ക് ബഹിരാകാശവാഹനങ്ങളെ അയച്ചു അവയില് അണുബോംബ് സ്ഥാപിച്ചു അവയെ പൊട്ടിത്തെറിപ്പിച്ച് ദിശാമാറ്റം ഉണ്ടാക്കാന് സാധിയ്ക്കും. റോബോട്ടിക് ലാന്‍ഡറുകള് ഉപയോഗിച്ച് ഉള്‍ക്കയില് ത്രസ്റ്റര് റോക്കറ്റുകള് പിടിപ്പിച്ച് ദിശ തിരിച്ചുവിടാനുള്ള സാങ്കേതികവിദ്യയ്ക്കും സാധ്യതയുണ്ട്. ഗ്രാവിറ്റി ട്രാക്ടര്‍എന്ന് വിളിക്കുന്ന വലിയ ബഹിരാകാശ പേടകങ്ങള് ഉപയോഗിച്ച് ഒരു ഉല്‍ക്കയെ വലിച്ചു ദിശ തെറ്റിച്ച് വിടാന് പോലും നമുക്ക് പദ്ധതികള് ഉണ്ട്. ഇതിനായി നമുക്ക് നേരെ വരുന്ന വസ്തുക്കളുടെ കൃത്യമായ സഞ്ചാരപഥം നേരത്തെ കണക്കുകൂട്ടാന് കഴിയണം എന്നേയുള്ളൂ. അതിനാണ് NEO പ്രോഗ്രാം പോലെയുള്ള ഏജന്‍സികള് കണ്ണില് എണ്ണയൊഴിച്ചു മാനത്തേക്ക് നോക്കി ഇരിക്കുന്നതും. അവര് അവരുടെ പണി ചെയ്യുന്നുണ്ട് എന്നുറപ്പിച്ചുകൊണ്ട് നമുക്ക് സുഖമായി ഉറങ്ങാം.\nVAISHAAKHAN THAMPI || AASTRO KERALA\n[caption id="attachment_1726" align="aligncenter" width="834"] 2013 മാർച്ച് മാസത്തിൽ മദ്ധ്യകേരളത്തിൽ രാത്രി 8.30ന് കാണുന്ന ആകാശദൃശ്യം.[/caption]\nLabels: Events, Featured, Kerala Astronomy, march, Star Map


തിങ്കള്, 18 ഫെബ്രുവരി 2019 (18:52 IST)\nഓപ്പോയുടെ ഉപ ബ്രാൻ‌ഡായ റിയൽമി2പ്രോ വലിയ വിലക്കുറവിൽ ഇപ്പോൾ സ്വന്തമാക്കാം റിയൽ; മി 2. 1000 രൂപ കുറച്ചാണ് മൊബൈൽ ബൊണാൻസ ഓഫറിന്റെ ഭാഗമായി ഫ്ലിപ്കാർട്ടിൽ വിൽക്കുന്നത്. ഇതോടെ ഫോണിന്റെ ബേസ് മോഡൽ 12,990 രൂപക്ക് സ്വന്തമാക്കാൻ സാധികും.4ജിബി റാം 64 ജി ബി വേരിയന്റിനാണ് ഈ വില.\n6 ജിബി റാം 64 ജിബി സ്റ്റോറേജ് വേരിയന്റിന് 14,990 രൂപക്കും സ്വന്തമാക്കാം. അതേസമയം 8 ജി ബി റാം 128 ജി ബി വേരിയന്റിന് വിലയിൽ കുറവ് പ്രഖ്യാപിച്ചിട്ടില്ല ഫെബ്രുവരി 19 മുതൽ 23 വരെ മാത്രമായിരിക്കും ഈ ഒഫറിൽ ഫോൺ വാങ്ങാനാവുക.\nകഴിഞ്ഞ സെപ്തംബറിലാണ് റിയൽ‌മി2പ്രോയെ കമ്പനി ഇന്ത്യൻ വിപണിയിൽ എത്തിച്ചത്. 16 മെഗാപികസലിന്റെ പ്രൈമറി സെൻസറും.2മെഗാപിക്സലിന്റെ ഡെപ്ത് സെൻസറും അടങ്ങുന്ന ഡ്യുവൽ റിയർ ക്യാമറകൾ ഫോണിന്റെ പ്രത്യേകതകളിൽ ഒന്നാണ്\nക്വാൽകോമിന്റെ സ്നാപ്ഡ്രാഗൺ ഒക്ടാകോർ എ ഐ ഇ പ്രൊസസറാണ് ഫോണിന്റെ കരുത്ത്. 3500 എം എ എച്ചാണ് ബാറ്ററി ബാക്കപ്പ്.\nഅടുത്ത ലേഖനം കണ്ണീരടക്കാനാകാതെ നേതാക്കൾ, പൊട്ടിക്കരഞ്ഞ് മുല്ലപ്പള്ളി രാമചന്ദ്രൻ


പാർവ്വതിക്കെതിരായ ആക്രമണം, നമ്മുടെ അസഹിഷ്ണുതയുടെ അടയാളം-Abuse on social media must stop\n“പാര്‍വതി തന്റെ ഹൃദയത്തില് നിന്നാണ് സംസാരിച്ചത്. സ്ത്രീകളും പുരുഷന്മാരും അടക്കം ഉറച്ച അഭിപ്രായങ്ങള് ഉള്ള വ്യക്തികളെ സൃഷ്ടിക്കുന്ന സമൂഹത്തിന്റെ തന്നെ സൃഷ്ടിയാണവര് “സംവിധായകയും അഭിനേത്രിയുമായ രേവതി എഴുതുന്നു\nUpdated: December 21, 2017 1:16:10 pm\nസമൂഹ മാധ്യമങ്ങള് ഒരു ജീവിതരീതി ആണിന്ന്. ഒരു ശീലമെന്നോണം ഉണർന്നാലുടനെ നാം ആദ്യം ചെയ്യുന്നത് ഫോണെടുത്ത് വാട്സാപ്, ട്വിറ്റര്, ഫെയ്‌സ്ബുക്ക്, ഇന്‍സ്റ്റാഗ്രാം അങ്ങനെ എന്തെങ്കിലും ഒക്കെ നോക്കുക എന്നതാണ്. സെല്‍ഫികള് എടുത്തു ലോകത്തിനു മുന്നില് കമന്റും ലൈകും ഷെയറും മറ്റും കിട്ടാനായി നിരത്തുന്നതും നമ്മുടെ വിചിത്രമായ ഒരു ശീലമായി മാറിയിരിക്കുന്നു. ലോകം ചലിക്കുന്നത് ഇങ്ങനെക്കൂടിയാണ് എന്നത് നാം അംഗീകരിച്ചേ പറ്റു.\nആയിരക്കണക്കിന് ആളുകളിലേക്ക് കണ്ണടച്ച് തുറക്കും മുന്പ് ഏതു കാര്യവും എത്തിക്കാനുള്ള ഈ മാധ്യമങ്ങളുടെ ശക്തി ഞാന് തിരിച്ചറിയുന്നു. ഒരു ക്ലിക്കിലൂടെ ഓരോ വ്യക്തിയുടെയും ചിന്തകള്, കാഴ്ചകള്, ശബ്ദങ്ങള്, വിചാരങ്ങള്, സൃഷ്ടികള് അങ്ങനെ എല്ലാമെല്ലാം ലക്ഷക്കണക്കിനു അപരിചിതരിലേയ്ക്ക് പോലും എത്താൻ ശേഷിയുള്ള ഇടങ്ങള്. ഫലപ്രദമായി ഉപയോഗിച്ചാല് എത്ര മനോഹരമാണിവ. എന്നാല്, വളരെ അസ്വസ്ഥജനകമായ ചില ട്രെന്‍ഡുകള് ഈയിടെ ഇവിടെ നാം കാണുന്നുണ്ട്. എന്നാല്, ഈ ഇടങ്ങള് അല്ല പ്രശ്നം, അവ ദുരുപയോഗം ചെയ്യുന്ന നമ്മളാണ് എന്നാണെന്റെ നിഗമനം.\nതിരുവനന്തപുരത്ത് ഈയിടെ സമാപിച്ച രാജ്യാന്തര ചലച്ചിത്ര മേളയിലെ ഓപൺ ഫോറത്തില് മലയാള സിനിമയിലെ ‘മെയില് ഗേസി’നെക്കുറിച്ച് ചോദ്യം ഉയര്‍ന്നപ്പോള് എന്റെ സുഹൃത്തും സഹപ്രവര്‍ത്തകയും ആയ പാര്‍വതി തന്റെ വ്യക്തിപരമായ ഒരഭിപ്രായം പറഞ്ഞിരുന്നു. മലയാളത്തില് ഇറങ്ങിയ ഒരു സിനിമയിലെ സ്ത്രീ വിരുദ്ധമായ ചില രംഗങ്ങളെക്കുറിച്ച് പരാമര്‍ശിച്ചുകൊണ്ടാണ് അവര് തന്റെ അഭിപ്രായം വ്യക്തമാക്കിയത്. സംവിധായകരും എഴുത്തുകാരും അഭിനേതാക്കളും എല്ലാം, തങ്ങളുടെ സൃഷ്ടികളെ സംബന്ധിച്ച് ഉത്തരവാദിത്തം ഉള്ളവരായിരിക്കണം എന്നും പാര്‍വതി പറഞ്ഞു. മാത്രമല്ല, ഇത്തരം ഒരു സന്ദര്‍ഭത്തെ സിനിമയില് ന്യായീകരിച്ചും മഹത്വവല്‍ക്കരിച്ചും ആണോ ചിത്രീകരിച്ചിരിക്കുന്നത്, അതോ സാമൂഹ്യ യാഥാര്‍ത്ഥ്യം എന്ന വസ്തുനിഷ്ടമായ നിലയില് മാത്രമാണോ എന്നും കൂടി നാം നോക്കേണ്ടതുണ്ട് എന്നും അവര് കൂട്ടിച്ചേര്‍ത്തു.\nമിക്ക മാധ്യമങ്ങളും ഈ സാന്ദര്‍ഭികത കൂട്ടിച്ചേര്‍ക്കാതെ ഇത് പ്രസിദ്ധീകരിച്ചപ്പോള് പാര്‍വതി ഈ ചിത്രത്തിലെ നായക കഥാപാത്രത്തെ അവതരിപ്പിച്ച മമ്മൂട്ടിക്കു നേരെ ഉയര്‍ത്തിയ വിമര്‍ശനം മാത്രമായാണ് ഇത് ജനങ്ങളില് എത്തിയത്. ഉടന് തന്നെ ട്രോളിംഗ് ആരംഭിക്കുകയും ചെയ്തു.\nRead More: ‘കുട്ടികളല്ലെ, അവരെന്തെങ്കിലും പറഞ്ഞോട്ടെ’; പാര്‍വതിയോട് പരിഭവം ഇല്ലാതെ മമ്മൂട്ടി\nകേരളത്തെ പോലെ വിദ്യാസമ്പന്നമായ ഒരു സമൂഹത്തില് ഈ സന്ദര്‍ഭത്തില് ഉപയോഗിക്കപ്പെട്ട തീര്‍ത്തും സംസ്കാരശൂന്യമായ ഭാഷ എന്നെ നിരാശപ്പെടുത്തി എന്ന് പറയാതെ വയ്യ. സാംസ്കാരികമായി ഉയര്‍ന്നതും, നല്ല വായനാശീലം ഉള്ളതും രാഷ്ട്രീയ ബോധമുള്ളതും ലോക സിനിമയുമായി അടുത്ത പരിചയം ഉള്ളതുമായി ഞാന് കണക്കാക്കിയിരുന്ന ഈ സമൂഹം ഇത്ര നിന്ദ്യമായ ഭാഷ ഉപയോഗിക്കും എന്നെനിക്ക് വിശ്വസിക്കാനായില്ല.\nഒരു മലയാളിയുടെ സാന്നിധ്യത്തില് പല വിഷയങ്ങളെക്കുറിച്ചും ചര്‍ച്ച നടക്കുമ്പോള് നിശബ്ദയായിരുന്നു കേള്‍ക്കാന് ഞാന് ശ്രമിക്കാറുണ്ട്. എല്ലാ കാര്യങ്ങളിലും വ്യക്തമായ അഭിപ്രായങ്ങള് ഉള്ള അവരില് നിന്നും പലതും എനിക്ക് പഠിക്കാനുണ്ട് എന്ന് തോന്നിയിട്ടാണത്.\n100 ശതമാനം വിദ്യാസമ്പന്നമായ ഈ സമൂഹത്തിലെ ജനങ്ങള് ഇത്തരത്തില് ആക്രമണോത്സുകരാവുന്നതെങ്ങിനെ?\nഅജ്ഞാതനായിരുന്നു അഭിപ്രായപ്രകടനം നടത്താന് സോഷ്യല് മീഡിയ തരുന്ന ഇടമാണോ നമ്മെ ഇതിനു പ്രേരിപ്പിക്കുന്നത്? അതോ, അടിച്ചമര്‍ത്തപ്പെട്ട മറ്റു വികാരങ്ങളുടെ പുറം തള്ളലാണോ ഇവിടെ നടക്കുന്നത്? പലകാരണങ്ങളാല് ഉടലെടുത്ത ദേഷ്യത്തിന്റെ ലക്ഷ്യംതെറ്റിയുള്ള പ്രകടനമാണോ ഇതെന്നും ഞാന് സംശയിക്കുന്നു.\nകുറച്ച് വര്‍ഷങ്ങള്‍ക്കു മുന്പ് ഒരു റിയാലിറ്റി ഷോയുടെ ഭാഗമായി സമൂഹത്തിന്റെ വ്യത്യസ്ത തലങ്ങളില് നിന്നും വരുന്ന കുറെ മലയാളികളോട് ഇടപഴകാന് എനിക്ക് കഴിഞ്ഞു. അവരെല്ലാം വീണ്ടും വീണ്ടും ഉപയോഗിച്ച ‘നാണക്കേട്’ എന്ന വാക്ക് എന്നെ അസ്വസ്ഥയാക്കിയിരുന്നു. എല്ലാ പ്രായത്തിലുമുള്ളവരുടെ സംസാരത്തിലും ഇത് കടന്നു വന്നിരുന്നു. ‘അപമാനം’, ‘നാണക്കേട്’ എന്നീ ആശയങ്ങള് ജീവിതത്തിന്റെ ഒരു പ്രധാന ഭാഗമാണിവിടെ. ചെറിയ തെറ്റുകള്‍ക്ക് പോലും അപമാനിതരാക്കപ്പെട്ടു വളരുന്ന കുഞ്ഞുങ്ങള് ഇവിടെ ധാരാളമുണ്ട്. ഇത്തരത്തില് രൂപപ്പെടുന്ന ദേഷ്യം വ്യക്തികള്‍ക്കുള്ളില് കെട്ടിക്കിടന്നു സോഷ്യല് മീഡിയയുടെ അദൃശ്യത ലഭിക്കുമ്പോള് പുറം തള്ളപ്പെടാന് ഏറെ സാധ്യതയുണ്ട്.\nഞാനൊരു മനഃശാസ്ത്രവിദഗ്ദ്ധയല്ല, സാമൂഹിക ചിന്തകയും അല്ല. പക്ഷെ മനുഷ്യരെക്കുറിച്ച് സാമാന്യമായ ധാരണ എനിക്കുണ്ട്. അപരിചിതരായ വ്യക്തികള്‍ക്കും പ്രശസ്തര്‍ക്കും നേരെ അസഭ്യമായ വാക്കുകള് പ്രയോഗിക്കാന് യുവാക്കളെ പ്രേരിപ്പിക്കുന്നത് ഇതൊക്കെയാവുമോ? സമൂഹത്തില് തങ്ങളുടെ സാന്നിധ്യം അറിയിക്കാനുള്ള തത്രപ്പാടാവുമോ ഇത്? ഇതാണ് വസ്തുതയെങ്കില് ഞാനതില് ദുഃഖിക്കുന്നു.\nഎന്നാല്, ഇതിനൊരു മറുപുറവും ഞാന് കാണുന്നു. പുതുതലമുറയിലെ സ്ത്രീകള് നിശബ്ദത തകര്‍ത്ത് സ്വയം പുതിയൊരു പാത ഉണ്ടാക്കുകയാണ്. അവരുടെ അവകാശങ്ങള്‍ക്ക് വേണ്ടി ശബ്ദം ഉയര്‍ത്തുന്നു. വീട്ടിലും, ജോലിസ്ഥലത്തും പൊതുഇടങ്ങളിലും തങ്ങളെ അടിച്ചമര്‍ത്തുന്ന പുരുഷന്മാരെ അവര് വകവെച്ചു കൊടുക്കുന്നില്ല. സാമ്പത്തിക സ്വാതന്ത്ര്യവും സാഹിത്യത്തിലൂടെയും സിനിമയിലൂടെയും ലഭിച്ച ലോകത്തെ വൈവിധ്യങ്ങളെക്കുറിച്ചുള്ള സാംസ്കാരികമായ അറിവും ഈ ചെറുപ്പക്കാരികള്‍ക്ക് ഊര്‍ജം നല്‍കുന്നു. അന്തസ്സോടെ ആത്മാഭിമാനത്തോടെ ജീവിക്കാനുള്ള ഊര്‍ജം.\nപാര്‍വതി തന്റെ ഹൃദയത്തില് നിന്നാണ് സംസാരിച്ചത്. സ്ത്രീകളും പുരുഷന്മാരും അടക്കം ഉറച്ച അഭിപ്രായങ്ങള് ഉള്ള വ്യക്തികളെ സൃഷ്ടിക്കുന്ന സമൂഹത്തിന്റെ തന്നെ സൃഷ്ടിയാണവര്. കേരളത്തില് വേരുകളുള്ള ഞങ്ങളെല്ലാം ലോകത്തിന്റെ പല ഭാഗത്തും പല നിലകളില് ഇരിക്കുമ്പോള് അഭിമാനത്തോടെയാണ് നാടിനെക്കുറിച്ചു ഓര്‍ക്കുക. എന്നാല്, അതേ സമൂഹം ഒരു അഭിപ്രായത്തോട് കാണിക്കുന്ന അസഹിഷ്ണുതയാണിത്. അസഭ്യങ്ങളും ദേഷ്യവുമല്ല അഭിപ്രായങ്ങളും ആരോഗ്യകരമായ ചര്‍ച്ചകളും ആണ് നമ്മെ മുന്നോട്ടു നയിക്കുക എന്നാണ് എന്റെ വിശ്വാസം. അല്ലെങ്കില്, മനസ്സും ഹൃദയവും തുറന്നു സംസാരിക്കാന് ഭയമുള്ള ഒരു സമൂഹത്തെ സൃഷ്ടിച്ചു എന്ന കുറ്റം നമ്മുടെ തലമുറയുടേതാവും.\n‘Where the mind is without fear and the head is held high …into that heaven of freedom my father, let my country awake’ എന്ന രബീന്ദ്രനാഥ ടാഗോറിന്റെ വരികളിലെപ്പോലെ പുരോഗമനാത്മകമായ ഒരു സമൂഹത്തില് വേണം എനിക്കെന്റെ കുട്ടിയെ വളര്‍ത്താന്. അതിപ്പോഴും ഒരു സ്വപ്നം മാത്രം ആണെന്നതാണ് ദുഖഃസത്യം.\nWeb Title: Parvathy troll fans associations social media abuse revathy


ശബരിമല നട തുറക്കാനിരിക്കെ തികഞ്ഞ ജാഗ്രത; ദർശനത്തിനായി യുവതികൾ എത്തിയാൽ പ്രത്യേക സുരക്ഷ ഏര്‍പ്പെടുത്തേണ്ടെന്ന് തീരുമാനം – Jaihind TV\nശബരിമല നട തുറക്കാനിരിക്കെ തികഞ്ഞ ജാഗ്രത; ദർശനത്തിനായി യുവതികൾ എത്തിയാൽ പ്രത്യേക സുരക്ഷ ഏര്‍പ്പെടുത്തേണ്ടെന്ന് തീരുമാനം\nമണ്ഡല പൂജക്കായി ശബരിമല നട ഇന്ന് വൈകുന്നേരം തുറക്കാനിരിക്കെ തികഞ്ഞ ജാഗ്രതയിലാണ് സംസ്ഥാന സർക്കാർ. ശബരിമലയും പരിസരവും ഒരു കാരണവശാലും സംഘർഷഭൂമിയായി മാറുതെന്നാണ് സർക്കാരും ദേവസ്വം ബോർഡും ആഗ്രഹിക്കുന്നത്. ദർശനത്തിനായി യുവതികൾ എത്തിയാൽ അവർക്ക് സംരക്ഷണം നൽകേണ്ടെന്നാണ് സർക്കാർ തീരുമാനം\nകഴിഞ്ഞ തവണ ശബരിമലയിൽ യുവതികളെ കയറ്റാൻ കാണിച്ച ആവേശം ഇപ്പോൾ സർക്കാരിനില്ല. ദർശനത്തിനായി യുവതികൾ എത്തരുതെന്ന് മറ്റ് ആരെക്കാളും സർക്കാരും ദേവസ്വം ബോർഡും ആഗ്രഹിയ്ക്കുന്നു. കഴിഞ്ഞ സീസണിലേതിന് സമാനമായി ശബരിമലയും പരിസരവും സംഘർഷ ഭൂമിയായി മാറാൻ ഒരിക്കലും ഇരുകൂട്ടരും ആഗ്രഹിക്കുന്നില്ല. കഴിഞ്ഞ മണ്ഡലകാലത്തിൽ നിന്ന് സർക്കാർ പാഠം പഠിച്ചു എന്ന് തന്നെയാണ് ഇപ്പോൾ പുറത്ത് വരുന്ന പ്രതികരണങ്ങൾ വ്യക്തമാക്കുന്നത്. വളരെ കരുതലോടെയുള്ള മുഖ്യമന്ത്രിയുടെ പ്രതികരണം തന്നെ ഇതിന്‍റെ തെളിവാണ്. യുവതികൾ എത്തിയാൽ അവർക്ക് സർക്കാർ സംരക്ഷണം നൽകില്ലെന്ന് പറഞ്ഞ ദേവസ്വം മന്ത്രി ആക്ടിവിസ്റ്റുകൾക്കുള്ള ഇടമല്ല ശബരിമല എന്ന് കൂടി വ്യക്തമാക്കി കഴിഞ്ഞു.\nഎല്ലാ പ്രായത്തിലുമുള്ള സ്ത്രീകൾക്കും ശബരിമലയിൽ പ്രവേശനം അനുവദിച്ച് കൊണ്ട് നേരത്ത പുറപ്പെടുവിച്ച വിധി ഇപ്പോഴും നിലനിൽക്കുന്നുണ്ടെങ്കിലും തിടുക്കപ്പെട്ട് യുവതികളെ ശബരിമയിൽ കയറ്റേണ്ടെന്നാണ് സർക്കാരിന് ലഭിച്ചിരിക്കുന്ന നിയമോപദേശം. വിധിയിലെ പല കാര്യങ്ങളിലും അവ്യക്തത നിലനിൽക്കുന്നു. വിശദമായ പരിശോധന ഇക്കാര്യത്തിൽ ആവശ്യമാണ്. കൂടുതൽ വ്യക്തത വരുത്തിയശേഷം തുടർ നടപടികൾ മതിയെന്നും നിയമോപദേശത്തിൽ വ്യക്തമാക്കിയിട്ടുണ്ട്. അഡ്വക്കേറ്റ് ജനറലും സമാനമായ നിയമോപദേശം തന്നെയാണ് സർക്കാരിന് നൽകിയിരിക്കുന്നത്.കഴിഞ്ഞ മണ്ഡല കാലത്തെ നടപടികൾ വിവാദമായ സാഹചര്യത്തിൽ ഇത്തവണ കരുതലോടെയാണ് സർക്കാർ നീങ്ങുന്നത്.\nയുവതീ പ്രവേശം അനുവദിച്ചു കൊണ്ടുള്ള സുപ്രീംകോടതി വിധിക്ക് സ്റ്റേയില്ലാത്ത സാഹചര്യത്തിൽ ആക്ടിവിസ്റ്റുകൾ അടക്കം എത്താനുള്ള സാധ്യത സർക്കാർ മുന്നിൽ കാണുന്നുണ്ട്. നിരവധി യുവതികൾ ഇതിനകം ദർശനത്തിന് ഓൺലൈൻ വഴി രജിസ്റ്റർ ചെയ്തിട്ടുമുണ്ട്.\nഎന്നാൽ ദർശനത്തിനായി എത്തുന്നവരെ പമ്പയിൽ തടയാനാണ് തീരുമാനം.വിധിയിൽ സങ്കീർണയുണ്ടെന്നും കൂടുൽ വ്യക്തത ആവശ്യമാണെന്നും ദർശനത്തിനെത്തുന്നവരെ പൊലീസ് അറിയിക്കും. ഒരു തരത്തിലും സംഘർഷങ്ങൾ ഉണ്ടാകരുതെന്നാണ് പോലീസിന് ലഭിച്ചിരിക്കുന്ന നിർദേശം.\nദർശനത്തിനു യുവതികളെത്തിയാൽ തടയുമെന്ന നിലപാടിലാണ് ബിജെപിയെയും മറ്റ് സംഘ പരിവാർ സംഘടനകളും. അതു കൊണ്ട് തന്നെ ക്രമസമാധാന പ്രശ്‌നമാണ് സർക്കാരിന് മുന്നിലുള്ള വെല്ലുവിളി.


യൂത്ത്ലീഗ് പ്രവർത്തകൻ മന്‍സൂറിന് ആയിരങ്ങളുടെ അന്ത്യാഞ്ജലി ; മൃതദേഹം ഖബറടക്കി | Truevision News\nയൂത്ത്ലീഗ് പ്രവർത്തകൻ മന്‍സൂറിന് ആയിരങ്ങളുടെ അന്ത്യാഞ്ജലി ; മൃതദേഹം ഖബറടക്കി\nതലശ്ശേരി : കണ്ണൂര് പെരിങ്ങത്തൂരില് കൊല്ലപ്പെട്ട മുസ്ലിം യൂത്ത്ലീഗ് പ്രവർത്തകൻ മൻസൂറിന്റെ മൃതദേഹം ഖബറടക്കി.\nകോഴിക്കോട് മെഡിക്കൽ കോളേജിൽ നിന്നും പോസ്റ്റ്മോർട്ടത്തിന് ശേഷം വിട്ടുനല്‍കിയ മൃതദേഹം വന് ജനാവലിയോടെയാണ് പെരിങ്ങത്തൂരിലേക്ക് കൊണ്ട് പോയത്.\nഏഴുമണിയോടെ പെരിങ്ങത്തൂരില് എത്തിച്ച മൃതദേഹം പെരിങ്ങത്തൂര് എന് എ എം ഹയര്‍സെക്കന്‍ഡറി സ്കൂളില് പൊതുദര്‍ശനത്തിനു വെച്ചു.\nമൻസൂറിന് ആയിരകണക്കിന് യു ഡി എഫ് പ്രവര്‍ത്തകര് അന്തിമോപചാരം അര്‍പ്പിച്ചു. വി കെ അബ്ദുള്‍ഖാദര് മൌലവി (മുസ്ലിം ലീഗ് സംസ്ഥാന വൈസ് പ്രസിഡന്റ് ) , അബ്ദുറഹ്മാന് കല്ലായി ( സംസ്ഥാന സെക്രെട്ടറി ) പറക്കല് അബ്ദുള്ള എംഎൽഎ , സി എച്ച് ഇബ്രാഹിം കുട്ടി , പൊട്ടന്‍കണ്ടി അബ്ദുള്ള , പി ശാദുലി , അബ്ദുല് കരീം ചേലേരി , എന് കെ മൂസ മാസ്റ്റര് , വയലോളി അബ്ദുള്ള , സൂപ്പി നരിക്കാട്ടേരി , അഹമ്മദ് പുന്നക്കല് , തുടങ്ങി നിരവധി മുസ്ലിം ലീഗ് നേതാക്കള് അന്തിമോപചാരം അര്‍പ്പിച്ചു.\nസ്ഥലത്ത് സംഘര്‍ഷം ഒഴിവാക്കുന്നതിനു പുറത്തുനിന്നെത്തിയ മുസ്ലിം ലീഗ് പ്രവര്‍ത്തകരെ പെരിങ്ങത്തൂരില് നിന്ന് തിരിച്ചയയ്ക്കുകയും മൃതദേഹം പുല്ലൂര്‍ക്കരയിലെക്ക് കൊണ്ട് പോയി. മൃതദേഹം വീട്ടില് എത്തിച്ച് അല്‍പസമയത്തിനു ശേഷം പുല്ലൂര്‍ക്കര ജുമാ മസ്ജിദില് ഖബറടക്കി.\nഅതേസമയം മൻസൂറിന്റെ മൃതദേഹവും വഹിച്ചുള്ള വിലാപയാത്രക്കിടെ വ്യാപക ആക്രമണം.\nഇതിന് പുറമെ പാനൂർ ടൗൺ ബ്രാഞ്ച് കമ്മിറ്റി ഓഫീസ്, ആച്ചിമുക്ക് ബ്രാഞ്ച് കമ്മിറ്റി ഓഫീസുകളും തീവെച്ച് നശിപ്പിച്ചു\nമൻസൂർ കൊല്ലപ്പെട്ടത് ബോംബേറിലെന്നാണ് പോസ്റ്റ്‍മോര്‍ട്ടം പ്രാഥമിക റിപ്പോർട്ട്. കാൽമുട്ടിലെ മുറിവ് വെട്ടേറ്റതല്ലെന്നും ബോംബേറ് മൂലമുണ്ടായതെന്നുമാണ് കണ്ടെത്തൽ.\nഇടത് കാൽമുട്ടിന് താഴെയായിരുന്നു ഗുരുതര പരിക്ക്. ബോംബ് സ്ഫോടനത്തിൽ ചിതറിപ്പോയത് കൊണ്ട് തലശ്ശേരിയിലെയും വടകരയിലെയും ആശുപത്രികളിൽ നിന്ന് പരിക്ക് തുന്നിച്ചേർക്കാൻ പറ്റിയില്ല.\nദൃശ്യം മോഡൽ കൊലപാതകം ; കാണാതായ യുവാവിനെ കൊന്ന് കുഴിച്ച് മൂടിയത് അമ്മയും സദോഹരനും ചേർന്ന്\na Muslim League activist,has been buried.,in Peringathur,kannur,killed,The body of Mansoor\nEnglish summary: The body of Mansoor,aMuslim League activist killed in Peringathur, Kannur, has been buried.\n← മൻസൂറിന്റെ വിലാപയാത്രക്കിടെ വ്യാപക ആക്രമണം ; സിപിഐഎം ഓഫിസുകൾക്ക് തീയിട്ടു → പെരിങ്ങത്തൂരിൽ വ്യാപക അക്രമം ; കടകളും പാർടി ഓഫീസുകളും തീയിട്ടു\n“മാപ്പിള സഖാക്കളെ ” തുടച്ചുനീക്കാനുള്ള ലീഗ് പരീക്ഷണം വിജയിക്കില്ല – പി.ജയരാജൻ\nകണ്ണൂരില് ബാങ്ക് ജീവനക്കാരി ആത്മഹത്യ ; മനുഷ്യാവകാശ കമ്മീഷന് കേസെടുത്തു\nമൻസൂർ വധക്കേസ് പ്രതി രതീഷിന്റെ ദൂരൂഹ മരണം ; അന്വേഷണം ക്രൈംബ്രാഞ്ചിന്.


മോദിക്കു ശേഷം ആരെന്ന ചോദ്യത്തിനും ജനങ്ങള് ഉടന് മറുപടി നല്‍കും: മായാവതി - Express Kerala\nമോദിക്കു ശേഷം ആരെന്ന ചോദ്യത്തിനും ജനങ്ങള് ഉടന് മറുപടി നല്‍കും: മായാവതി\nന്യൂഡല്‍ഹി: നരേന്ദ്ര മോദിക്കെതിരെ വിമര്‍ശനവുമായി ബിഎസ്പി നേതാവ് മായാവതി. മോദിക്കെതിരെ പ്രതിപക്ഷ പാര്‍ട്ടികള്‍ക്ക് ഉയര്‍ത്തിക്കാട്ടാന് പ്രധാനമന്ത്രി സ്ഥാനാര്‍ഥിയില്ലെന്ന് പറഞ്ഞ് ബിജെപിയും മോദിയും ജനങ്ങളെ അപമാനിക്കുകയാണെന്ന് മായാവതി പറഞ്ഞു. മുമ്പ് ഇതേ രീതിയില്, നെഹ്‌റുവിന് ശേഷം ആരെന്ന ചോദ്യം കോണ്‍ഗ്രസ് ഉയര്‍ത്തിയിരുന്നെന്നും, എന്നാല് ജനങ്ങള് അതിന് തക്കതായ മറുപടി നല്‍കിയെന്നും മായാവതി ട്വിറ്ററില് കുറിച്ചു.\n‘പ്രതിപക്ഷത്തിന് പ്രധാനമന്ത്രി സ്ഥാനാര്‍ഥിയില്ലെന്ന് പറഞ്ഞ് എന്തിനാണ് ബിജെപി ജനങ്ങളെ അപമാനിക്കുന്നത്. നെഹ്‌റുവിന് ശേഷം ആര് എന്ന ദാര്‍ഷ്ട്യത്തോടെയുള്ള ചോദ്യം മുമ്പ് ഉയര്‍ന്നിരുന്നു. എന്നാല് ഇത്തരം മണ്ടത്തരങ്ങള് ജനങ്ങള് മുമ്പ് തക്കതായ മറുപടി നല്‍കിയിരുന്നു. ഈയിടെ തന്നെ മോദിക്ക് ശേഷം ആരെന്ന ചോദ്യത്തിനുള്ള മറുപടിയും ജനങ്ങള് നല്‍കും മായാവതി തന്റെ ട്വിറ്ററില് കുറിക്കുന്നു.\nസമാജ് വാദി പാര്‍ട്ടിയുമായി സഖ്യം ചേര്‍ന്നാണ് മായാവതിയുടെ ബിഎസ്പി ലോക്‌സഭാ തെരഞ്ഞെടുപ്പിനെ നേരിടുന്നത്.\nഉദ്യോഗസ്ഥന് കോവിഡ്; പാര്‍ലമെന്റ് സമുച്ചയത്തിന്റെ രണ്ടു നിലകള് സീല് ചെയ്തു\nഗുരുതര രോഗമുള്ളവരും ഗർഭിണികളും ട്രെയിൻ യാത്ര ഒഴിവാക്കണം: നിര്‍ദേശവുമായി റെയില്‍വേ


നിലത്തെഴുത്ത്: ഓം‌പ്രകാശളിയനും മറ്റേ മച്ചമ്പീം\nPosted by ബിനോയ്//HariNav at 18:20\nബിനോയ്//HariNav 13 September 2009 at 18:37\nപോള് ജോര്‍ജ്ജിനെ കൊന്നത് കാരിയോ ഓം‌പ്രകാശോ കൊല്ലനോ സിനിമാനടിയോ അതുമല്ലെങ്കില് ഷക്കീലയോ!? ഇവരിലാരാ നമ്മടെ പാര്‍ട്ടി!\nരഞ്ജിത് വിശ്വം I ranji 13 September 2009 at 19:32\nഇനി പറഞ്ഞാല് അച്ഛന് ക്ഷമിച്ചാലും നുമ്മള് ക്ഷമിക്കില്ല.. ജാഗ്രതൈ..:) ഇത് മാധ്യമക്കണ്ണ് ആയിപ്പോയോ എന്നൊരു സംശയം..മറുവശത്തും കാണില്ലേ എന്തെങ്കിലും സത്യം..എല്ലാവരും കൂടി ഇത്രമാത്രം അടച്ചാക്ഷേപിക്കാന് മാത്രം മോശമായിപ്പോയോ നമ്മുടെ പാര്‍ട്ടി ..ഇല്ലെന്നാണെനിക്കു തോന്നുന്നത്..\nഏറ്റവും കുറഞ്ഞത് തെറ്റ് ചെയ്തു എന്നും അത് തിരുത്തുമെന്നും പറയുന്നെങ്കിലും ഇല്ലേ..\nപത്രക്കാരനും ചാനലുകാരനും വിചാരിച്ചാല് ആരെയും നല്ലവനും മോശക്കാരനുമാക്കാം എന്ന സ്ഥിതി എന്തായാലും ഒരു ജനാധിപത്യ സമൂഹത്തിനു ഗുണകരമാകില്ല..\nഅവരുടെ നിക്ഷിപ്ത താല്പര്യങ്ങള് കൂടി നാം വിളിച്ചു പറയണം.. പാപം ചെയ്യാത്തവര് കല്ലെറിയട്ടെ..\nജിവി/JiVi 13 September 2009 at 20:31\nകൈരളി ചാനലില് മനോരമ വിഷം കണ്ടുകഴിഞ്ഞിട്ടും ബിനോയിക്ക് തോന്നിയത് പാര്‍ട്ടിക്കിട്ട് ചൊറിയാന്. എന്നിട്ട് ഡാഡിയോട് സോറിയും. ബിനോയ് തൊടുപുഴയെയും ബിനീഷ് കൊടിയേരിയെയും ഒരേ വണ്ടിക്ക് കെട്ടണം.\nUnknown 13 September 2009 at 20:35\nബിനോയ്//HariNav 13 September 2009 at 21:15\nഹ ഹ ജീവി സഖാവെ ചെറിയ ചൊറിച്ചില് കൊണ്ടൊന്നും ഇറങ്ങുന്ന വിഷമല്ല മനോരമയുടേതെന്ന് ലോകര്‍ക്കറിയുന്ന കാര്യമാണ്. അയ്യപ്പ ബൈജുവിനെ തല്ലുന്ന ലാഘവത്തോടെ പോള് ജോര്‍ജ്ജ് വധക്കേസില് പാര്‍ട്ടിയെയും അതിന്‍റെ നേതാക്കളെയും നാലാളുകൂടുന്നിടത്തെല്ലാം എടുത്തിട്ടലക്കുന്നത് കാണുമ്പോഴുള്ള കലിപ്പാണ് ഇവിടെ ചൊറിഞ്ഞുതീര്‍ത്തത്. തുടക്കത്തിലേതന്നെ ഈ കേസില് പാര്‍ട്ടി പ്രതിരോധത്തിലായതിന്‍റെ കാരണം മുന്‍പറഞ്ഞ മന്ത്രിപുത്രനും ഓം‌പ്രകാശുമായുള്ള ബന്ധമല്ലേ. അതിന് ഇപ്പോഴത്തെ കൊലപാതകവുമായി ഒരു ബന്ധവും ആരും ആരോപിക്കുന്നില്ലെങ്കിലും തൂറിയവനെ ചുമന്ന് പാര്‍ട്ടിയും നാറുന്നു. ഈ ചെറുപ്പക്കാരന് കഴിഞ്ഞ കുറെ കാലങ്ങളായി സംഘടനക്ക് വരുത്തിവെച്ച ഡാമേജിന്‍റെ അളവുവെച്ച്, കണ്ണൂരാണെങ്കില് പത്ത് പൈപ്പ് ബോംബെങ്കിലും ലവന്‍റെ നിറുകയില് പൊട്ടിക്കേണ്ട സമയമായി. ഇത്തരം സമ്മര്‍ദ്ദങ്ങളുടെ ഫലമായല്ലേ പിണറായിക്ക് രണ്ടുതവണ പത്രസമ്മേളനം നടത്തേണ്ടിവന്നത്. പാര്‍ട്ടിക്ക് എടുപ്പത് പ്രശ്നങ്ങള് വേറെയുണ്ട്. പിന്നെ എന്തിനാ എന്‍റെ JIVI സഖാവേ ഈ മാതിരി മുടിയനായ പുത്രന്മാരെ ചുമക്കേണ്ട ബാദ്ധ്യതകൂടി ഏറ്റെടുക്കുന്നത്. വായനക്ക് നന്ദി :)\nരഞ്ജിത്ത്, മുകളിലെഴുതിയത് വായിച്ചല്ലോ. നന്ദി :))\nKPS നന്ദി :)\nതൃശൂര്‍കാരന് ..... 13 September 2009 at 22:18\nജിവി/JiVi 13 September 2009 at 22:45\nഒരു ബിനീഷ് കോടിയേരിയെവെച്ച് പാര്‍ട്ടിക്കുമേല് തോന്ന്യാസം കാട്ടുമ്പോള് അതിന്റെമേല് ബിനോയിയും ചൊറിയേണ്ടതുണ്ടായിരുന്നോ എന്നേ ചോദിച്ചുള്ളൂ. ഒരു നല്ല കമ്മ്യൂണിസ്റ്റിന്റെ മകന് എങ്ങനെ പ്രതികരിക്കുന്നു എന്നതിന്റെ ഉദാഹരണമായി ബിനോയിയുടെ സോദ്ദേശപരമായ ഈ നല്ല നര്‍മ്മക്കുറിപ്പ് ‘ഉയര്‍ത്തപ്പെടും’.\nഅങ്ങനെ രണ്ടുവ്യത്യസ്ത രീതികളില് ബിനോയിയും ബിനീഷും പാര്‍ട്ടിവിരുദ്ധരുടെ ആയുധമാകും.\nബിനോയിയുടെ നര്‍മ്മം ആസ്വാദ്യകരം. ആ നല്ല നര്‍മ്മത്തിന് ഇങ്ങനെ ഗൌരവമായി ഒരു കമന്റിടേണ്ടിവന്നതില് ഖേദവുമുണ്ട്.\n“മ്മടെ ഓം‌പ്രകാശിനേപ്പോലൊരു ചുള്ളനെ അളിയനായിക്കിട്ടാന് കൊതിക്കാത്തവര് ആരുണ്ട്. പെങ്ങള്‍ടെ കാര്യം പൊക ആയേക്കും എന്ന ചെറിയ ഒരു റിസ്ക്കൊഴിവാക്കിയാല് അളിയന്‍റെ ചെലവില് നുമ്മക്കൊന്ന് അര്‍മാദിക്കം എന്ന അറ്റ്രാക്ഷന് ചെറുതല്ല. അല്ലേല് എന്തിന് കൊതിക്കുന്നു, ഏതോ ഒരു ഭാഗ്യം ചെയ്ത അളിയന് ഇതിനകം അളിയനെ അളിയാനാക്കിക്കഴിഞ്ഞു. ബോളിവുഡ് ലുക്ക്, ആറരക്കട്ട ശരീരം, നാട്ടില് നാലുപേരറിയണ ദിവ്യന്‍മാരുമായി ചങ്ങാത്തം, ടച്ചിങ്സ് ആയി സിലുമാനടികളുമായി സുഡാങ്കി.. ഹൊ! ഈ ഓം‌പ്രകാശളിയന്  ഒരു സമ്പവം തന്നെ.“\n“ഒരു ബിനീഷ് കോടിയേരിയെവെച്ച് പാര്‍ട്ടിക്കുമേല് തോന്ന്യാസം കാട്ടുമ്പോള് അതിന്റെമേല് ബിനോയിയും ചൊറിയേണ്ടതുണ്ടായിരുന്നോ എന്നേ ചോദിച്ചുള്ളൂ. ഒരു നല്ല കമ്മ്യൂണിസ്റ്റിന്റെ മകന് എങ്ങനെ പ്രതികരിക്കുന്നു എന്നതിന്റെ ഉദാഹരണമായി ബിനോയിയുടെ സോദ്ദേശപരമായ ഈ നല്ല നര്‍മ്മക്കുറിപ്പ് ‘ഉയര്‍ത്തപ്പെടും’.\nഅങ്ങനെ രണ്ടുവ്യത്യസ്ത രീതികളില് ബിനോയിയും ബിനീഷും പാര്‍ട്ടിവിരുദ്ധരുടെ ആയുധമാകും.“\nപാവം പാര്‍ട്ടി പിന്താങ്ങികള്‍ക്കെല്ലാം സമനില തെറ്റി എന്നു തോന്നുന്നു. പാര്‍ട്ടി എന്ന ദൈവത്തിന് അലോരസമുണ്ടാക്കുന്ന നര്‍മ്മം പോലും പാടില്ല.\nകേരളത്തിലെ ജനം മുഴുവന് പൊട്ടന്മാരല്ലേ പാര്‍ട്ടിയും, പാര്‍ട്ടി വിരുദ്ധരും പറയുന്നത് അപ്പാടെ അങ്ങു വിശ്വസ്സിക്കാന്.\nവശംവദൻ 14 September 2009 at 09:09\nVEERU 14 September 2009 at 14:04\nബിനോയിയേ...എന്തേലും പറയാന്നു കരുതി വന്നതാ..ഇതിപ്പോൾ വിഷയം അങ്ങോട്ടു വല്യ നിശ്ശല്യാത്തതായിപ്പോയി..അതോണ്ടു നോ കമന്റ്സ്.. ആശംസകൾ !!\nശ്രീ 14 September 2009 at 17:51\nമുക്കുവന് 14 September 2009 at 18:38\nസ്വന്തം പാര്‍ട്ടിക്കാരുതന്നെ തല്ലിക്കൊല്ലുന്നതിനു മുന്‍പ് കല്യാണഭാഗ്യമെങ്കിലും ഉണ്ടാകട്ടെ എന്നു കരുതിയാണെന്നുതോന്നുന്നു ചെക്കന്‍റെ നിശ്ചയച്ചടങ്ങ് കല്യാണം തന്നെയാക്കി മാറ്റിയത്..\nകൊടു കൈ മച്ചാ...\nഹരീഷ് തൊടുപുഴ 15 September 2009 at 19:03\nന്നാലും ന്റെ ബിനോയി മാഷേ, അച്ചനു ഞാനും കൂടി ഇന്നലെ എത്ര പ്രാവശ്യം പറഞ്ഞതാ.. നമ്മടെ പാർട്ടിക്കിട്ട് വേണ്ടാ വേണ്ടാന്നു..


4malayalees - കര്‍ണാടകയില് വന് വിജയം സ്വന്തമാക്കി ബിജെപി ; കോണ്‍ഗ്രസ് തകര്‍ന്നടിഞ്ഞു ; രാജ്യത്ത് ബിജെപി ഭരണമുള്ള സംസ്ഥാനങ്ങളുടെ എണ്ണം 21 ആയി ; കോണ്‍ഗ്രസ് ഭരണം മൂന്നു സംസ്ഥാനങ്ങളിലേക്ക് ചുരുങ്ങി\nകര്‍ണാടകയില് വന് വിജയം സ്വന്തമാക്കി ബിജെപി ; കോണ്‍ഗ്രസ് തകര്‍ന്നടിഞ്ഞു ; രാജ്യത്ത് ബിജെപി ഭരണമുള്ള സംസ്ഥാനങ്ങളുടെ എണ്ണം 21 ആയി ; കോണ്‍ഗ്രസ് ഭരണം മൂന്നു സംസ്ഥാനങ്ങളിലേക്ക് ചുരുങ്ങി\nരാജ്യം ഉറ്റുനോക്കിയ നിര്‍ണ്ണായകമായ കര്‍ണാടക നിയമസഭാ തിരഞ്ഞെടുപ്പില് ബിജെപിയ്ക്ക് തകര്‍പ്പന് വിജയം. 2013 നേക്കാള് മൂന്നിരട്ടിയിലധികം സീറ്റുകള് നേടിയാണ് ബിജെപി കര്‍ണാടകയില് ഭരണം ഉറപ്പിച്ചത്. അതേസമയം തന്ത്രങ്ങളെല്ലാം പിഴച്ച കോണ്‍ഗ്രസ് പാര്‍ട്ടി സംസ്ഥാനത്ത് തകര്‍ന്നടിഞ്ഞു. ജെഡിഎസ് മൂന്നാമതുണ്ട്.\nകഴിഞ്ഞ തവണത്തേക്കാള് 50 ലധികം സീറ്റുകളാണ് കോണ്‍ഗ്രസിന് കുറവുണ്ടായത്. ലീഡ് നിലയിങ്ങനെ . ബിജെപി (112), കോണ്‍ഗ്രസ് (68), ജെഡിഎസ് (40), മറ്റുള്ളവര് (2). 113 സീറ്റുകളാണ് കേവല ഭൂരിപക്ഷത്തിന് വേണ്ടത്. കഴിഞ്ഞ തവണ 40 സീറ്റുകളാണ് ബിജെപിയ്ക്ക് ലഭിച്ചിരുന്നത്. കര്‍ണാടകയിലെ വിജയത്തോടെ രാജ്യത്ത് ബിജെപി ഭരണമുള്ള സംസ്ഥാനങ്ങളുടെ എണ്ണം 21 ആയി. കോണ്‍ഗ്രസ് ഭരണം മൂന്നു സംസ്ഥാനങ്ങളിലേക്കും കുറഞ്ഞു.\n222 മണ്ഡലങ്ങളിലാണ് വോട്ടെടുപ്പ് നടന്നത്.\nനരേന്ദ്രമോദി ഉത്ഘാടനം ചെയ്ത ഇന്ത്യയിലെ ഏറ്റവും വേഗമേറിയ ട്രെയിന് വന്ദേഭാരത് എക്‌സ്പ്രസ് രണ്ടാം ദിവസം പണിമുടക്കി ; കാരണം പശു !!


എല്‍ഇഡി തിളക്കത്തില് പുതിയ ഹോണ്ട ആക്ടിവ 125, വില 59,621 രൂപ മുതല് - Malayalam DriveSpark\n3 hrs ago ചെറു ഡീസല് എഞ്ചിനുകള് നിര്‍ത്താനൊരുങ്ങി റെനോ\nഎല്‍ഇഡി തിളക്കത്തില് പുതിയ ഹോണ്ട ആക്ടിവ 125, വില 59,621 രൂപ മുതല്\nPublished: Tuesday, July 3, 2018, 15:07 [IST]\nപുതിയ ഹോണ്ട ആക്ടിവ 125 വിപണിയില് എത്തി. എല്‍ഇഡി ഹെഡ്‌ലാമ്പ് ഉള്‍പ്പെടെ ഒരുപിടി പുത്തന് ഫീച്ചറുകളാണ് ഹോണ്ട ആക്ടിവ 125 സ്‌കൂട്ടറിന്റെ പ്രധാന വിശേഷം. 59,621 രൂപ മുതലാണ് സ്‌കൂട്ടറിന് വില. മൂന്നു വകഭേദങ്ങള് പുതിയ ആക്ടിവ 125 -ല് ലഭ്യമാണ്. 59,621 രൂപ വിലയില് പ്രാരംഭ ഡ്രം ബ്രേക്ക് മോഡല് അണിനിരക്കുമ്പോള് ഡ്രം ബ്രേക്കും അലോയ് വീലുകളുമുള്ള മോഡലിന് 61,558 രൂപയാണ് വില.\n64,007 രൂപയാണ് ഏറ്റവും ഉയര്‍ന്ന ആക്ടിവ 125 ഡിസ്‌ക് ബ്രേക്ക് വകഭേദത്തിന് വില. വിലകള് ദില്ലി എക്‌സ്‌ഷോറൂമിനെ അടിസ്ഥാനപ്പെടുത്തി. ആക്ടിവ 5G -യോട് സാമ്യത പുലര്‍ത്തുന്ന എല്‍ഇഡി ഹെഡ്‌ലാമ്പുകളാണ് സ്‌കൂട്ടറില് ഒരുങ്ങുന്നത്.\nഡിജിറ്റല് അനലോഗ് ഇന്‍സ്ട്രമെന്റ് ക്ലസ്റ്ററിനെ ഹോണ്ട പരിഷ്‌കരിച്ചു. ഇക്കോ മോഡ്, സര്‍വീസ് കാലയളവ് സൂചിപ്പിക്കുന്ന ഇന്‍ഡിക്കേറ്റര്, ഫോര് ഇന് വണ് ലോക്ക്, സീറ്റ് തുറക്കാനുള്ള പ്രത്യേക സ്വിച്ച് എന്നിവ പുതിയ സ്‌കൂട്ടറിന്റെ ഫീച്ചറുകളില്‍പ്പെടും.\nഏറ്റവും ഉയര്‍ന്ന ഡിസ്‌ക് ബ്രേക്ക് വകഭേദത്തിന് പുതിയ ക്രോം മഫ്‌ളറും ഗ്രെയ് അലോയ് വീലുകളും ലഭിച്ചിട്ടുണ്ട്. ഇടത്തരം വകഭേദവും ഗ്രെയ് അലോയ് വീല് അവകാശപ്പെടും. പുതിയ നിറങ്ങളാണ് പുത്തന് ആക്ടിവയുടെ മറ്റൊരു വിശേഷം.\nഇനി മുതല് മാറ്റ് ക്രസ്റ്റ് മെറ്റാലിക്, മാറ്റ് സെലീന് സില്‍വര് നിറങ്ങളില് കൂടി ആക്ടിവ 125 ലഭ്യമാകും. മൊബൈല് ചാര്‍ജ്ജിംഗ് സോക്കറ്റ് ഓപ്ഷനല് ആക്‌സസറിയാണ്. കോസ്മറ്റിക് അപ്‌ഡേറ്റുകള് മാത്രമാണ് പുതിയ ആക്ടിവ 125 -ന് ഹോണ്ട നല്‍കിയിരിക്കുന്നത്. എഞ്ചിനില് മാറ്റങ്ങളില്ല.\nനിലവിലുള്ള 124.9 സിസി എയര് കൂള്‍ഡ് ഒറ്റ സിലിണ്ടര് എഞ്ചിന് സ്‌കൂട്ടറില് തുടരുന്നു. എഞ്ചിന് 8.5 bhp കരുത്തും 10.54 Nm torque ഉം പരമാവധി സൃഷ്ടിക്കാനാവും. ടെലിസ്‌കോപിക് ഫോര്‍ക്കുകള് മുന്നിലും മൂന്ന വിധത്തില് ക്രമീകരിക്കാവുന്ന മോണോഷോക്ക് പിന്നിലും സ്‌കൂട്ടറില് സസ്‌പെന്‍ഷന് നിറവേറ്റും.\nലോഹ നിര്‍മ്മിത ബോഡി പാനലുകളാണ് ആക്ടിവ 125 -ന്. പ്രാരംഭ, ഇടത്തര വകഭേദങ്ങളില് 130 mm ഡ്രം യൂണിറ്റുകളാണ് ഇരുടയറുകളിലും ബ്രേക്കിംഗ് നിര്‍വഹിക്കുക. അതേസമയം 190 mm മുന് ഡിസ്‌ക് ബ്രേക്കിനൊപ്പമാണ് ഏറ്റവും ഉയര്‍ന്ന ആക്ടിവ മോഡലിന്റെ ഒരുക്കം.\nവകഭേദങ്ങളിലെല്ലാം ഹോണ്ടയുടെ കോമ്പി ബ്രേക്കിംഗ് സംവിധാനം സ്റ്റാന്‍ഡേര്‍ഡ് ഫീച്ചറാണ്. വിപണിയില് സുസുക്കി ആക്‌സസ് 125 സ്‌കൂട്ടറാണ് ആക്ടിവ 125 മോഡലിന്റെ പ്രധാന എതിരാളി. ഈ നിരയില് സുസുക്കി കൊണ്ടുവരാന് പോകുന്ന ബര്‍ഗ്മാന് സ്ട്രീറ്റ് 125 സമവാക്യങ്ങള് തിരുത്താന് പോന്നതാണ്.\n2018 Honda Activa 125 Launched In India. Read in Malayalam.\nStory first published: Tuesday, July 3, 2018, 15:07 [IST]


യു.പി.എസ്.സി നടത്തുന്ന കമ്പൈന്‍ഡ് ഡിഫന്‍സ് സര്‍വിസ് പരീക്ഷയ്ക്ക് ഇപ്പോള് അപേക്ഷിക്കാം. ആകെയുള്ള 413 ഒഴിവുകളിലേക്കാണ് പരീക്ഷ നടക്കുന്നത്. ഇന്ത്യന് മിലിട്ടറി അക്കാദമി ഡറാഡൂണ് (150), ഏഴിമല നാവിക അക്കാദമി (45), ഹൈദരാബാദ് എയര്‍ഫോഴ്‌സ് അക്കാദമി (32), ഓഫിസേഴ്‌സ് ട്രെയ്‌നിങ് അക്കാദമി ചെന്നൈ (175), ഓഫിസേഴ്‌സ് ട്രെയ്‌നിങ് അക്കാദമി ചെന്നൈ (എസ്.എസ്.സി സ്ത്രീകള് 11) എന്നിങ്ങനെയാണ് ഒഴിവുകള്. • Suprabhaatham\nയു.പി.എസ്.സി നടത്തുന്ന കമ്പൈന്‍ഡ് ഡിഫന്‍സ് സര്‍വിസ് പരീക്ഷയ്ക്ക് ഇപ്പോള് അപേക്ഷിക്കാം. ആകെയുള്ള 413 ഒഴിവുകളിലേക്കാണ് പരീക്ഷ നടക്കുന്നത്. ഇന്ത്യന് മിലിട്ടറി അക്കാദമി ഡറാഡൂണ് (150), ഏഴിമല നാവിക അക്കാദമി (45), ഹൈദരാബാദ് എയര്‍ഫോഴ്‌സ് അക്കാദമി (32), ഓഫിസേഴ്‌സ് ട്രെയ്‌നിങ് അക്കാദമി ചെന്നൈ (175), ഓഫിസേഴ്‌സ് ട്രെയ്‌നിങ് അക്കാദമി ചെന്നൈ (എസ്.എസ്.സി സ്ത്രീകള് 11) എന്നിങ്ങനെയാണ് ഒഴിവുകള്.\nJuly 22, 2016 | 12:33 am IST\nഇന്ത്യന് മിലിട്ടറി അക്കാദമി:\nഅംഗീകൃത സര്‍വകലാശാല ബിരുദം, തത്തുല്യം ആണ് യോഗ്യത. 1998 ജൂലൈ ഒന്നിനും 1993 ജൂലൈ രണ്ടിനുമിടയില് ജനിച്ചവരായിരിക്കണം.\nഇന്ത്യന് നേവല് അക്കാദമി:\nഅംഗീകൃത സര്‍വകലാശാലസ്ഥാപനത്തില്‍നിന്ന് എന്‍ജിനിയറിങ് ബിരുദമാണ് യോഗ്യത.\n1998 ജൂലൈ ഒന്നിനും 1993 ജൂലൈ രണ്ടിനുമിടയില് ജനിച്ചവരായിരിക്കണം.\n10, പ്ലസ്ടു തലത്തില് ഫിസിക്‌സ്, മാത്തമാറ്റിക്‌സ് എന്നിവ ഒരു വിഷയമായി പഠിച്ച് ബിരുദം, എന്‍ജിനിയറിങ് ബിരുദം എന്നിവയാണ് യോഗ്യത.\n1997 ജൂലൈ ഒന്നിനും 1993 ജൂലൈ രണ്ടിനുമിടയില് ജനിച്ചവരായിരിക്കണം.\nഓഫിസേഴ്‌സ് ട്രെയിനിങ് അക്കാദമി:\nഅംഗീകൃത സര്‍വകലാശാല ബിരുദമാണ് യോഗ്യത.\nപുരുഷന്മാര് 1992 ജൂലൈ രണ്ടിനും 1998 ജൂലൈ ഒന്നിനുമിടയില്‍ജനിച്ചവരാകണം. അവിവാഹിതരായ സ്ത്രീകള് 1992 ജൂലൈ രണ്ടിനും 1998 ജൂലൈ ഒന്നിനുമിടയില് ജനിച്ചവരായിരിക്കണം. എഴുത്തുപരീക്ഷ, ബുദ്ധിപരിശോധന, വ്യക്തിത്വ പരിശോധന, അഭിമുഖം എന്നിവയുടെ അടിസ്ഥാനത്തിലായിരിക്കും തെരഞ്ഞെടുപ്പ്. ഒക്ടോബര് പത്തിനാണ് എഴുത്തുപരീക്ഷ നടക്കുക. ഡിസംബറോടെ ഫലം പ്രഖ്യാപിച്ച ശേഷം 2017 ഫെബ്രുവരി അവസാന വാരമോ മെയ് അവസാന വാരമോ അഭിമുഖം നടക്കും. എഴുത്തുപരീക്ഷക്കു തെറ്റായ ഉത്തരത്തിന് നെഗറ്റീവ് മാര്‍ക്കുണ്ടായിരിക്കും.ചെന്നൈ, ബംഗളൂരു, ഡല്‍ഹി തുടങ്ങി 41 കേന്ദ്രങ്ങളിലായാണ് പരീക്ഷ നടക്കുക. കേരളത്തില് കൊച്ചിയും തിരുവനന്തപുരവുമാണ് പരീക്ഷാകേന്ദ്രങ്ങള്.\n200 രൂപ. നെറ്റ്ബാങ്കിങ് വഴി ഏതെങ്കിലും എസ്.ബി.ഐ, എസ്.ബി.ടി, സ്റ്റേറ്റ് ബാങ്ക് ഓഫ് മൈസൂര്, സ്റ്റേറ്റ് ബാങ്ക് ഓഫ് ജയ്പൂര്, സ്റ്റേറ്റ് ബാങ്ക് ഓഫ് ഹൈദരാബാദ്, സ്റ്റേറ്റ് ബാങ്ക് ഓഫ് പട്യാല എന്നിവിടങ്ങളില് അടക്കാം.\nwww.upsc.gov.in F-¶ sh-_vssk-än-Â ‘Online Applic-ation for Various Examinations of UPSC’ എന്ന ലിങ്കില് ക്ലിക് ചെയ്ത് അപേക്ഷിക്കേണ്ട പോസ്റ്റ് തെരഞ്ഞെടുത്ത് വ്യക്തിഗത വിവരങ്ങള് ചേര്‍ത്ത ശേഷം സബ്മിറ്റ് ചെയ്യുക.\nഒന്നാംഘട്ട രജിസ്‌ട്രേഷന് നടത്തിയാല് ലഭിക്കുന്ന ഐ.ഡി കുറിച്ചെടുക്കുക. ഫീസ് അടച്ച ശേഷം രണ്ടാമത്തെ ഘട്ടം പൂരിപ്പിക്കുക. സബ്മിറ്റ് ചെയ്ത അപേക്ഷയുടെ പകര്‍പ്പ് ഭാവിയിലെ ഉപയോഗത്തിനായി എടുത്ത് സൂക്ഷിക്കുക.\nഅപേക്ഷിക്കാവുന്ന അവസാന തിയതി: ഓഗസ്റ്റ് 12.


ഉം ലെഖ്ബ ഇന്റര്‍ചേഞ്ച് വര്‍ഷാവസാനത്തോടെ ഭാഗികമായി തുറക്കും - Middle East Chandrika Qatar\nഉം ലെഖ്ബ ഇന്റര്‍ചേഞ്ച് വര്‍ഷാവസാനത്തോടെ ഭാഗികമായി തുറക്കും\nby Web Desk September 24, 2019, 6:39 am0Votes\nഖത്തറിലെ ഏറ്റവും വലിയ ഇന്റര്‍ചേഞ്ചിന്റെ നിര്‍മാണപ്രവര്‍ത്തനങ്ങള് 72% പൂര്‍ത്തിയായി\nദോഹ: സബാഹ് അല്‍അഹമ്മദ് ഇടനാഴി പദ്ധതിയുടെ ഭാഗമായ ഉം ലെഖ്ബ ഇന്റര്‍ചേഞ്ച് വര്‍ഷാവസാനത്തോടെ ഭാഗികമായി തുറക്കും. പൊതുമരാമത്ത് അതോറിറ്റി അശ്ഗാലാണ് ഇക്കാര്യം അറിയിച്ചത്. ലാന്റ്മാര്‍ക്ക് ഇന്റര്‍സെക്ഷനെന്നും അറിയപ്പെടുന്ന ഖത്തറിലെ ഏറ്റവും വലിയ ഇന്റര്‍ചേഞ്ചിന്റെ നിര്‍മാണപ്രവര്‍ത്തനങ്ങള് 72% പൂര്‍ത്തിയായിട്ടുണ്ട്.\nവിസ്തൃതവും സുപ്രധാനവുമായ ഇന്റര്‍ചേഞ്ചിന്റെ വിവിധ ഭാഗങ്ങള് ഈ വര്‍ഷം അവസാനത്തോടെ തുറക്കുമെന്നും ബാക്കി ഭാഗങ്ങള് 2020 അവസാനം വരെയുള്ള കാലയളവില് വിവിധ ഘട്ടങ്ങളിലായി ഗതാഗതത്തിനായി തുറക്കുമെന്നും അശ്ഗാല് പ്രോജക്ട് എഞ്ചിനീയര് അലി ഇബ്രാഹിം പറഞ്ഞു.\n11 കിലോമീറ്റര് ദൈര്‍ഘ്യമുള്ള ഈ ഇന്റര്‍ചേഞ്ച് ഖത്തറിലെ ഏറ്റവും വലുപ്പമേറിയതാണ്. നാല് ലെവലുകളുള്ള ഇന്റര്‍ചേഞ്ച് ഖത്തറിലെ ആദ്യത്തേതാണെന്ന പ്രത്യേകതയുമുണ്ട്. ഒന്‍പത് പാലങ്ങളാണ് പദ്ധതിയിലുള്ളത്. എല്ലാ ദിശകളിലേക്കും ഗതാഗതം സുഗമമാക്കുന്നതാണ് ഈ ഇന്റര്‍ചേഞ്ച്. മണിക്കൂറില് 20,000ലധികം വാഹനങ്ങളെ ഉള്‍ക്കൊള്ളാന് ഇന്റര്‍ചേഞ്ചിന് സാധിക്കും. ഒന്‍പത് പാലങ്ങളില് അഞ്ചെണ്ണത്തിന് ഒരു ദിശയില് രണ്ട് പാതകളുണ്ട്.\nശേഷിക്കുന്ന പാലങ്ങള്‍ക്ക് ഒരു ദിശയില് ഒരു പാതയുമാണുള്ളത്. ഖത്തറിലെ ഏറ്റവും ഉയരമേറിയ രണ്ടാമത്തെ ഇന്റര്‍ചേഞ്ച് കൂടിയാണിത്. ജി-റിങ് റോഡിലെ ഉംബിഷര് ഇന്റര്‍ചേഞ്ചാണ് ഏറ്റവും ഉയരമേറിയത്. 36 മീറ്ററാണ് ഈ ഇന്റര്‍ചേഞ്ചിന്റെ ഉയരം. തന്ത്രപ്രധാനമായ സ്ഥലത്ത് സ്ഥിതി ചെയ്യുന്നതിനാല് ഉംലെഖ്ബ ഇന്റര്‍ചേഞ്ച് ദോഹയുടെ വടക്കന് കവാടമെന്നും വിതരണകേന്ദ്രമെന്നും അറിയപ്പെടുന്നു.\nദോഹ എക്‌സ്പ്രസ് വേ, അല് മര്‍ഖിയ സ്ട്രീറ്റ്, സബാഹ് അല്‍അഹമ്മദ് ഇടനാഴി എന്നിവയുമായി അല്‍ശമാല് റോഡിനെ വിഭജിക്കുന്ന സുപ്രധാന സ്ഥലത്താണ് ഇന്റര്‍ചേഞ്ച് സ്ഥിതി ചെയ്യുന്നത്. മാത്രമല്ല ജനസാന്ദ്രതയേറിയ സ്ഥലത്താണ് ഇന്റര്‍ചേഞ്ചെന്നതും പ്രാധാന്യം വര്‍ധിപ്പിക്കുന്നു. കാര്യക്ഷമമായ വാണിജ്യപ്രവര്‍ത്തനങ്ങള്, വിവിധ സര്‍ക്കാര് ഓഫീസുകള്, വിദ്യാഭ്യാസ, ആരോഗ്യകേന്ദ്രങ്ങള്, വാണിജ്യവിപണികള് എന്നിവയെല്ലാം ഇവിടെയുണ്ട്.\n2020 അവസാന പാദത്തില് പൂര്‍ത്തിയാകുന്നതോടെ പുതിയ ഇന്റര്‍ചേഞ്ച് ഇവിടത്തെ ഗതാഗതം ഗണ്യമായി മെച്ചപ്പെടും. ഗതാഗത യാത്രാ സമയത്തില് 70 ശതമാനത്തിലധികം കുറക്കാനും ഇതിലൂടെ സാധിക്കും. ഇത് ദോഹ എക്‌സ്പ്രസ് ഹൈവേയിലെ സമ്മര്‍ദ്ദം കുറയ്ക്കും. പ്രത്യേകിച്ചും ഇമിഗ്രേഷന്, അല്‍ദുഹൈല് ഇന്റര്‍സെക്ഷനുകള് എന്നറിയപ്പെടുന്ന അല്‍ഗരാഫ ഇന്റര്‍ചേഞ്ചിലെ തിരക്ക് കുറക്കാനാകും.\nദോഹ കോര്‍ണിഷ്, മാര്‍ഖിയ, മദീനത്ത് ഖലീഫ, ദുഹൈല് എന്നിവിടങ്ങളില് നിന്നും അല്‍ശമാല് റോഡ്, സബാഹ് അല്‍അഹമ്മദ് ഇടനാഴി, അല്‍ഗരാഫ, ഗര്‍റാഫത്ത് അല് റയ്യാന് എന്നീ ദിശകളിലൂടെ അല്‍ലുഖ്ത, അല്‍റയ്യാന് എന്നിവിടങ്ങളിലേക്കുള്ള ഗതാഗതത്തിനും ഇന്റര്‍ചേഞ്ച് സഹായിക്കും.\nഅല്‍മര്‍ഖിയ സ്ട്രീറ്റിനും സബാഹ് അല്‍അഹമ്മദ് ഇടനാഴിക്കും ഇടയില് 700 മീറ്റര് നീളമുള്ള അടിപ്പാത ഉള്‍ക്കൊള്ളുന്നതാണ് പുതിയ ജംക്ഷന്. ലാന്റ്മാര്‍ക്ക്, എസ്ദാന് മാളുകളോടു ചേര്‍ന്നുള്ള രണ്ട് ലൂപ്പ് ബ്രിഡ്ജുകളോടെയുള്ള ഗ്രൗണ്ട് ലെവല്, സബാഹ് അല്‍അഹമ്മദ് ഇടനാഴിയെ അല്‍ശമാല് റോഡിലേക്ക് ബന്ധിപ്പിക്കുന്ന നാലു പാലങ്ങള് എന്നിവയും പദ്ധതിയുടെ ഭാഗമാണ്.\nഅല്‍ശമാല് റോഡിലേക്കും പുറത്തേക്കും സുഗമമായ ഗതാഗതം ഉറപ്പാക്കുന്നതിന് മൂന്നു പാലങ്ങളും പദ്ധതിയില് ഉള്‍പ്പെടുന്നു. അല്‍ഗരാഫയെ ദോഹയിലേക്കും അല്‍ശമാല് റോഡിനെ സബാഹ് അല്‍അഹമ്മദ് ഇടനാഴിയുമായി ബന്ധിപ്പിക്കുന്നതാണ് ഈ പാലങ്ങള്. സംയോജിത കുടിവെള്ള ശൃംഖല, വൈദ്യുതി ജല ശുദ്ധീകരണ ലൈനുകള്, സംയോജിത മഴവെള്ള- സര്‍വീസ് വാട്ടര് ഡ്രെയിനേജ്, മലിനജല ഡ്രെയിനേജ് ശൃംഖല, വിവിധ ആശയവിനിമയ ശൃംഖലകളും ഫൈബര് ഒപ്റ്റിക്‌സും വികസിപ്പിക്കല് എന്നിവയെല്ലാം പദ്ധതിയുടെ ഭാഗമാണ്.\nകൂടാതെ ഇന്റര്‍ചേഞ്ചില് അത്യാധുനിക ഇന്റലിജന്റ് ഗതാഗത സംവിധാനവും ഉള്‍പ്പെടും. നിരീക്ഷണ ക്യാമറകള്, വാഹന നമ്പര് മോണിറ്റര്, വാഹന വര്‍ഗീകരണം, അടിയന്തര ഗതാഗത സംവിധാനം എന്നിവയെല്ലാം ഇന്റലിജന്റ് സംവിധാനത്തിന്റെ ഭാഗമാണ്. ഈ സംവിധാനം ഖത്തറിലെ ഗതാഗതത്തിന് സുപ്രധാന സൗകര്യങ്ങളും നിയന്ത്രണവും നല്‍കും.\nഅല്‍ശമാല് റോഡിന്റെ ഏറ്റവും തിരക്കേറിയ ഭാഗമായതിനാലും വലിയ ഷോപ്പിങ്‌സെന്ററുകളുള്ളതിനാലും ഉം ലെഖ്ബ ഇന്റര്‍ചേഞ്ചിന്റെ നിര്‍മ്മാണത്തില് നിരവധി വെല്ലുവിളികളെ അഭിമുഖീകരിക്കേണ്ടിവന്നിരുന്നു. ശമാല് റോഡിലെ ഗതാഗതത്തിന് തടസമുണ്ടാകാത്തവിധത്തില് ഗതാഗതക്കുരുക്ക് ഒഴിവാക്കുന്ന വിധത്തിലാണ് നിര്‍മാണപ്രവര്‍ത്തികള് ആസൂത്രണം ചെയ്തത്.\nPrevious article വെസ്റ്റ്ഏഷ്യന് പാരാഗെയിംസ്: ഗോള്‍ബോളില് ഖത്തറിന് സ്വര്‍ണം\nNext article ആപ്പിള് ഐഫോണ് 11, 11 പ്രോ ഫോണുകളുടെ മുന്‍കൂര് ഓര്‍ഡര് തുടങ്ങി\nവെസ്റ്റ്ഏഷ്യന് പാരാഗെയിംസ്: ഗോള്‍ബോളില് ഖത്തറിന് സ്വര്‍ണം\nആപ്പിള് ഐഫോണ് 11, 11 പ്രോ ഫോണുകളുടെ മുന്‍കൂര് ഓര്‍ഡര് തുടങ്ങി


Fraud in PNB again; This time by Bhushan Power & Steel - Malayalam Goodreturns\n» തട്ടിപ്പിനിരയാവാന് പിഎന്‍ബി പിന്നെയും ബാക്കി; ഇത്തവണ തട്ടിയെടുത്തത് 3800 കോടി!\nUpdated: Sunday, July 7, 2019, 10:17 [IST]\n2 hrs ago ആദ്യമായി 600 ബില്യൺ ഡോളർ കടന്ന് ഇന്ത്യയുടെ വിദേശ നാണ്യ കരുതൽ ശേഖരം\n8 hrs ago നഷ്ടത്തില് കൂപ്പുകുത്തി ക്രിപ്‌റ്റോ വിപണി; ബിറ്റ്‌കോയിന്, എഥര്, ഡോജ്‌കോയിന് വില താഴേക്ക്\nന്യൂഡല്‍ഹി: വജ്രവ്യാപാരി നിരവ് മോദിയുടെ നേതൃത്വത്തില് 13000 കോടിയുടെ തട്ടിപ്പിനിരയായ പഞ്ചാബ് നാഷനല് ബാങ്ക് വീണ്ടും കബളിപ്പിക്കപ്പെട്ടതായി റിപ്പോര്‍ട്ട്. ഇത്തവണ 3,805.15 കോടിയുടെ തട്ടിപ്പാണ് നടന്നത്. ബാങ്ക് തന്നെയാണ് ഇക്കാര്യം വെളിപ്പെടുത്തിയത്.\nഭൂഷണ് പവര് ആന്റ് സ്റ്റീല് ലിമിറ്റഡ് (ബിപിഎസ്എല്) എന്ന കമ്പനിയാണ് തട്ടിപ്പിന് പിന്നിലെന്ന് റിസര്‍വ് ബാങ്കിന് നല്‍കിയ റിപ്പോര്‍ട്ടില് പറയുന്നു. ഇന്ത്യയില് നിന്ന് 3,191 കോടി രൂപയും ദുബയ് ബ്രാഞ്ചില് നിന്ന് 49.71 ദശലക്ഷം ഡോളറും ഹോങ്കോംഗ് ബ്രാഞ്ചില് നിന്ന് 38.51 ദശലക്ഷം ഡോളറുമാണ് കമ്പനി തട്ടിയത്. രേഖകളില് കൃത്രിമം കാണിച്ച് ബാങ്കുകളെ കബളിപ്പിച്ചാണ് കമ്പനി ഇത്രയും തുക നേടിയെടുത്തതെന്നും റിപ്പോര്‍ട്ടില് പറയുന്നു.\nതട്ടിപ്പ് കണ്ടെത്തിയത് സിബിഐ\nഫോറന്‍സിക് ഓഡിറ്റ് അന്വേഷണത്തിലും ബാങ്കിന്റെ ഫണ്ടില് തിരിമറിയെന്ന ആരോപണത്തെ തുടര്‍ന്ന് ബാങ്കിനെതിരേയും ഡയരക്ടര്‍മാര്‍ക്കെതിരേയും സിബിഐ സ്വമേധയാ എടുത്ത കേസിലെ അന്വേഷണത്തിലും കണ്ടെത്തിയ വിവരങ്ങളുടെ അടിസ്ഥാനത്തിലാണ് പുതിയ തട്ടിപ്പ് പുറത്തുവന്നത്. പിഎന്‍ബിയില് നിന്ന് 13000 കോടിയുടെ വായ്പാ തട്ടിപ്പ് നടത്തി ലണ്ടനിലേക്ക് മുങ്ങിയ വജ്ര വ്യാപാരി നീരവ് മോദിക്കെതിരായ നടപടികള് പുരോഗമിക്കുന്നതിനിടയിലാണ് ബാങ്കില് പുതിയ ഒരു തട്ടിപ്പു കൂടി പുറത്തുവരുന്നത്.\nനിരവ് മോദി 7300 കോടി നല്‍കണം\nഅതിനിടെ പഞ്ചാബ് നാഷനല് ബാങ്കിന് ലണ്ടനില് ജയിലില് കഴിയുന്ന നിരവ് മോദിയും കൂട്ടാളികളും ചേര്‍ന്ന് 7300 കോടി രൂപ നല്‍കണമെന്ന് ഡെറ്റ് റിക്കവറി ട്രൈബ്യൂണല് (ഡി.ആര്‍ടി) ഉത്തരവിട്ടു. ഇവയുടെ പലിശ സഹിതമുള്ള തുക നല്‍കണമെന്നാണ് ഡിആര്‍ടിയുടെ നിര്‍ദേശം. വായ്പാ തട്ടിപ്പ് കേസുമായി ബന്ധപ്പെട്ട് പഞ്ചാബ് നാഷണല് ബാങ്ക് മുംബൈയില് നല്‍കിയ രണ്ട് കേസുകളിലാണ് ഈ ഉത്തരവ്. ഡിആര്‍ടി പ്രിസൈഡിംഗ് ഓഫീസര് ദീപക് താക്കറാണ് ഉത്തരവിറക്കിയത്.\nറിക്കവറി നടപടികള് ഉടന്\nപരാതികളിലൊന്നില് 7029,06,87,950.65 രൂപയും 2018 ജൂണ് 30 മുതല് 14.30 ശതമാനം നിരക്കില് പലിശയും സഹിതം ബാങ്കിന് നല്‍കണം. രണ്ടാമത്തെ പരാതിയില് 232,15,92,636 രൂപയും 2018 ജൂലൈ 27 മുതല് 16.20 ശതമാനം നിരക്കില് പലിശയും നല്‍കണമെന്നാണ് ട്രൈബ്യൂണല് ഉത്തരവ്. ട്രൈബ്യൂണലിന്റെ റിക്കവറി ഉദ്യോഗസ്ഥര് ഉത്തരവില് തുടര്‍നടപടികള് സ്വീകരിക്കും.\n13000 കോടിയുടെ തട്ടിപ്പ്\nപഞ്ചാബ് നാഷനല് ബാങ്കില് നിന്ന് 13000 കോടി രൂപ തട്ടിയെടുത്ത് രാജ്യം വിട്ട നീരവ് മോദിയെ കഴിഞ്ഞ മാര്‍ച്ച് 19ന് ലണ്ടനില് വെച്ച് സ്‌കോട്‌ലാന്റ് പോലിസ് അറസ്റ്റ് ചെയ്തിരുന്നു. ബ്രിട്ടനില് പിടികിട്ടാപ്പുള്ളിയായി കഴിഞ്ഞിരുന്ന ഇയാള് ലണ്ടനിലെ ആഢംബര വസതിയിലാണ് താമസമെന്നും ഇവിടെ വജ്രവ്യാപാരം ആരംഭിച്ചതായുമുള്ള മാധ്യമ റിപ്പോര്‍ട്ടുകളെ തുടര്‍ന്നായിരുന്നു അറസ്റ്റ്. ഇയാളെ ഇന്ത്യയ്ക്ക് വിട്ടുനല്‍കുന്നതുമായി ബന്ധപ്പെട്ട കേസ് ബ്രിട്ടീഷ് കോടതിയില് വിചാരണയിലാണ്.\nനീരവ് മോദിയുടെ അക്കൗണ്ടുകള് സ്വിറ്റസര്‍ലാന്റ് സര്‍ക്കാര് നേരത്തേ മരവിപ്പിച്ചിരുന്നു. 41 കോടിയിലധികം രൂപ നിക്ഷേപമുള്ള അക്കൗണ്ടുകളാണ് മരവിപ്പിച്ചത്. എന്‍ഫോഴ്സ്മെന്റ് ഡയറക്ടറേറ്റിന്റെ അഭ്യര്‍ത്ഥന പ്രകാരമായിരുന്നു നടപടി. നിലവില് നാല് സ്വിസ്സ് ബാങ്ക് അക്കൗണ്ടുകളാണ് മരവിപ്പിച്ചത്. ഇവയില് രണ്ട് അക്കൗണ്ടുകള് നീരവ് മോദിയുടെ പേരിലും ബാക്കിയുള്ളവ നീരവിന്റെ സഹോദരി പൂര്‍വി മോദിയുടെ പേരിലുമാണ്. നാല് അക്കൗണ്ടുകളിലായി 41,46,75,000 രൂപ ആസ്തിയുണ്ടെന്നാണ് റിപ്പോര്‍ട്ട്. നാലുമാസം മുന്‍പാണ് ബാങ്ക് അക്കൗണ്ടുകള് മരവിപ്പിക്കണമെന്ന് എന്‍ഫോഴ്സ്മെന്റ് ഡയറക്ടറേറ്റ് സ്വിറ്റ്സര്‍ലാന്റ് സര്‍ക്കാരിനോട് അഭ്യര്‍ത്ഥിച്ചത്.\nRead more about: punjab national bank money bank പഞ്ചാബ് നാഷണൽ ബാങ്ക് തട്ടിപ്പ് ബാങ്ക്\nFraud in PNB again; This time by Bhushan Power & Steel


താൾ:ജ്യോതിഷവും ജ്യോതിശ്ശാസ്ത്രവും.djvu/35 - വിക്കിഗ്രന്ഥശാല\nയാകും നക്ഷത്രം ഒരു ദിവസം ഒരു ഡിഗ്രിവീതം സൂര്യനിൽനിന്ന് (പടിഞ്ഞാറോട്ട്) അകന്നു പോകുന്നു എന്നാണ് ഇതിനർഥം. തിരിച്ച് സൂര്യൻ നക്ഷത്രത്തിൽനിന്ന് ഒരു ഡിഗ്രിവീതം കിഴക്കോട്ട് നീങ്ങിപ്പോകുന്നു എന്നും പറയാം. ഈ രണ്ടാമത്തെ സങ്കൽപനമാണ് ജ്യോതിഷികൾക്ക് സ്വീകാര്യമായിത്തോന്നിയത്. കാരണം, നക്ഷത്രങ്ങൾ പരസ്പരം അകലുന്നില്ല. പക്ഷേ, സൂര്യൻ എല്ലാ നക്ഷത്രങ്ങളിൽനിന്നും ഇപ്രകാരം അകന്നകന്നു പോകുന്നു. അതുകൊണ്ടു സൂര്യനാകണം സഞ്ചാരി.\nസൂര്യന്റെ നക്ഷത്രചാരവും ഞാറ്റുവേലയും\nകേരളത്തിലെ കർഷകന്റെ 'ഞാറ്റുവേല' ജ്യോതിഷിക്ക് 'സൂര്യന്റെ നക്ഷത്രചാര'മാണ്. എല്ലാ പഞ്ചാംഗങ്ങളിലും അതതു വർഷത്തെ സൂര്യന്റെ നക്ഷത്രചാരം (ഒരു നക്ഷത്രത്തിൽ അഥവാ നാളിൽ സൂര്യൻ ചരിക്കുന്ന കാലം) കൊടുത്തിരിക്കും. ഉദാഹരണത്തിന്, കൊല്ലവർഷം 1177 (ക്രി.വ. 2001-02)ലെ നക്ഷത്രചാരം തുടങ്ങുന്നത് ഇപ്രകാരമാണ്.\nചിങ്ങം 14ന് (2000 ആഗസ്റ്റ് 30) 28 നാഴിക 58 വിനാഴികയ്ക്ക് സൂര്യൻ മകത്തിൽ നിന്ന് പൂരത്തിലേക്ക് (അതായത്, പൂരം ഞാറ്റുവേല ആരംഭം) ചിങ്ങം 28ന് 13 നാഴിക 27 വിനാഴികയ്ക്ക് ഉത്രത്തിലേക്ക്...\n'നക്ഷത്രചാരം' ഇന്ത്യൻ ജ്യോതിഷത്തിൽ എല്ലായിടത്തും ഉണ്ടെങ്കിലും ഞാറ്റുവേല എന്ന പേരിന് കേരളത്തിലാണ് പ്രചാരം.\nസൂര്യനെപ്പോലെ മറ്റു (ജ്യോതിഷ) ഗ്രഹങ്ങൾക്കും നക്ഷത്രചാരമുണ്ട്. എന്നാൽ അവയ്ക്കൊന്നും കാലാവസ്ഥയും കൃഷിയുമായി ബന്ധമില്ല.\nഏകദേശം രണ്ടാഴ്ചകൊണ്ട് സൂര്യൻ അശ്വതി നാളിലൂടെ 13⅓ ഡിഗ്രി സഞ്ചരിച്ചുതീർക്കും. അതോടെ അശ്വതി ഞാറ്റുവേല കഴിഞ്ഞു. സൂര്യൻ ഭരണി നാളിൽ പ്രവേശിക്കുന്നു. ഭരണി ഞാറ്റുവേലയായി. പിന്നെ, കാർത്തിക, രോഹിണി എന്നിങ്ങനെ 27 ഞാറ്റുവേലകളിലൂടെ സൂര്യൻ സഞ്ചരിച്ച് 365 ¼ ദിവസം കഴിയുമ്പോൾ വീണ്ടും അശ്വതിയിൽ വന്നു ചേരുന്നു. 2001--മാണ്ടിലെ ഞാറ്റുവേലയുടെ വിശദാംശങ്ങൾ - ജ്യോതിഷഭാഷയിൽ സൂര്യന്റെ നക്ഷത്രചാരം - പട്ടികയിൽ കൊടുത്തിരിക്കുന്നതു കാണുക.\nഞാറ്റുവേലയറിയാൻ സൂര്യനുദിക്കും മുമ്പു നോക്കണമെന്നു നിർബന്ധമില്ല. പ്രാദേശിക അർധരാത്രിക്കു തലയ്ക്കു മുകളിൽ കാണുന്ന നാൾ (നക്ഷത്രം) നോക്കിയാൽ, നേരെ എതിരെ സൂര്യന്റെ ഒപ്പമുള്ള നക്ഷത്രം ഏതെന്ന് ഊഹിക്കാം. ഞാറ്റുവേല നോക്കിയായിരുന്നു പണ്ടുകാലത്തെ കൃഷി. അശ്വതി ഞാറ്റുവേല തുടങ്ങിയാൽ പിന്നെ 1½ മാസം കഴിയുമ്പോൾ കേരളത്തിൽ കാലവർഷം തുടങ്ങും. നെൽകൃഷി ചെയ്യുന്നവർ വിത്ത് ഉണക്കി, ഭൂമി ഉഴുത് ഒരുക്കി, തയ്യാറാകും. ഭരണിയുടെ ഒടുവിലോ കാർത്തികയിലോ വിത്തു പാകി ഞാറു മുളപ്പിക്കാം. രോഹിണിയിൽ കാലവർഷം തുടങ്ങും. രോഹിണിയിലോ മകീര്യത്തിന്റെ തുടക്കത്തിലോ ഞാറു പാകും. തിരുവാതിരയ്ക്ക് തിരിമുറിയാതെ മഴ പെയ്യും. പിന്നെ കളപറിക്കലും വളം ചേർക്കലും കൊയ്ത്തും എല്ലാം ഞാറ്റുവേല നോക്കി ചെയ്യാം.\nനക്ഷത്രങ്ങൾക്കു പേരിട്ടതുപോലും കൃഷിയുമായി ബന്ധിപ്പിച്ചാണെന്നു കാണാൻ പ്രയാസമില്ല. കേരളത്തിൽ രോഹിണിയിൽ തുടങ്ങുന്ന മഴ ഒരു മാസം കഴിഞ്ഞ് തിരുവാതിര ഞാറ്റുവേലയുടെ തുടക്കത്തിലാണ് ഗംഗാതടത്തിൽ എത്തുക. അവിടെയാണല്ലോ പ്രാചീന വൈദിക സംസ്കാരം വികസിച്ചത്. മഴ തരുന്ന ഞാറ്റുവേലയായതുകൊണ്ട് അവർ ആ നക്ഷത്രത്തിന് ആർദ്ര (നനവുള്ളത്) എന്നു പേരിട്ടു. ആർദ്രയാണ് മലയാളികൾ ആതിരയും തിരുവാതിരയും ഒക്കെ ആക്കിയത്. ഗംഗാതടത്തിൽ ആർദ്രയിൽ വിതച്ച വിത്ത് മുളച്ച് സമൃദ്ധിയുടെ വാഗ്ദാനമായി വളർന്നു വരുന്ന കാലമാണ് പുണർതം ഞാറ്റുവേല.\n"https://ml.wikisource.org/w/index.php?title=താൾ:ജ്യോതിഷവും_ജ്യോതിശ്ശാസ്ത്രവും.djvu/35&oldid=173248" എന്ന താളിൽനിന്ന് ശേഖരിച്ചത്


തിരുവല്ല നിയോജക മണ്ഡലത്തിന് കീഴിലെ രോഗികള്‍ക്ക് മരുന്നെത്തിക്കാന് മാത്യു ടി തോമസ് എം.എല്.എയും സംഘവും – Times Kerala\nതിരുവല്ല നിയോജക മണ്ഡലത്തിന് കീഴിലെ രോഗികള്‍ക്ക് മരുന്നെത്തിക്കാന് മാത്യു ടി തോമസ് എം.എല്.എയും സംഘവും\nതിരുവല്ല നിയോജക മണ്ഡലത്തിന് കീഴിലെ നിര്‍ധനരായ രോഗികള്‍ക്ക് മരുന്നെത്തിക്കാന് അഡ്വ. മാത്യു ടി എംഎല്‍എ യുടെ നേതൃത്വത്തില് സംവിധാനം ഏര്‍പ്പെടുത്തുന്നു. സര്‍ക്കാര് ആശുപത്രികളില് നിന്നും ലഭ്യമാകാത്ത മരുന്നുകളാണ് എത്തിക്കുക. മണ്ഡലത്തിലെ ബി.പി.എല് പരിധിയില്‍പ്പെടുന്ന അവയവ മാറ്റം, വൃക്ക സംബന്ധമായ രോഗങ്ങള് തുടങ്ങിയ രോഗികള്‍ക്കാണു സ്‌പോണ്‍സര്‍മാരുടെ സഹായത്തോടെ മരുന്നുകള് എത്തിക്കുന്നത്. നിര്‍ധനരായ രോഗികള്‍ക്ക് മരുന്നെത്തിക്കുന്നതില് എം.എല്.എമാര് മുന്‍കൈ എടുക്കണം എന്ന് മുഖ്യമന്ത്രി വീഡിയോ കോണ്‍ഫറന്‍സില് പറഞ്ഞതിന്റെ അടിസ്ഥാനത്തിലാണ് മണ്ഡലത്തില് ഇങ്ങനെയൊരു സംവിധാനം ഏര്‍പ്പെടുത്തുന്നതെന്ന് മാത്യു.ടി തോമസ് എം.എല് എ പറഞ്ഞു.\nറേഷന് കാര്‍ഡും ഡോക്ടറുടെ കുറിപ്പും അയച്ചുകൊടുക്കുന്നതു പ്രകാരം മരുന്നുകള് എത്തിക്കും. ബി.പി.എല് അല്ലാത്തവര്‍ക്ക് അവരവരുടെ ചിലവില് മരുന്നുകള് വീട്ടില് എത്തിച്ചു നല്‍കാന് ജനമൈത്രി പോലീസ് നേതൃത്വം നല്‍കി വോളന്റിയേഴ്‌സിനെ ക്രമീകരിച്ചിട്ടുണ്ട്. പദ്ധതി തുടങ്ങിയ ദിവസം തന്നെ 20,000 രൂപയുടെ മരുന്നുകള് ബോബന് മണ്ണില്, ശങ്കരമംഗലം ജോര്‍ജ് മാത്യു എന്നിവരുടെ സ്‌പോണ്‍സര്‍ഷിപ്പോടെ അവശ്യക്കാരിലെത്തിച്ചു. മരുന്നുകള് ആവശ്യമുള്ള രോഗികള്‍ക്ക് എം.എല്.എയുടെ പി.എ യുമായി ബന്ധപ്പെടാം. ബന്ധപ്പെടേണ്ട നമ്പര് 9446344493.\nകാസര്‍ഗോഡ് ഒരു കുടുംബത്തിലെ ഒമ്പതുപേര്‍ക്ക് കോവിഡ്\nനീയെത്ര സുന്ദരിയാണെന്ന് ഈ ചിത്രങ്ങൾ പറയും; പാർവതിക്ക് ജന്മദിനാശംസകൾ നേർന്ന് റിമ കല്ലിങ്കൽ


ഞങ്ങളുടെ മഹല്ലില് ദരിദ്രരും അഗതികളുമായ മിക്കവാറും എല്ലാ കുടുംബങ്ങളിലും സൗജന്യ റേഷനായും റമദാന് കിറ്റുകളായും ധാരാളം ഭക്ഷ്യവിഭവങ്ങള് ലഭിച്ചിട്ടുണ്ട്. പെരുന്നാള് വരെയും അതിലപ്പുറവും കഴിഞ്ഞുകൂടാനുള്ള വക ഇപ്പോള് അവര്‍ക്കുണ്ട് എന്നര്‍ഥം. അതേസമയം അവരില് പലര്‍ക്കും പണത്തിന് ആവശ്യമുണ്ടു താനും. ഇവര്‍ക്ക് സകാത്തുല് ഫിത്വ് ര് പണമായി നല്‍കാമോ?\nസമാനമായ മറ്റൊരു ചോദ്യം:\nതങ്ങളുടെ താമസസ്ഥലത്ത് സ്വന്തമായി ഭക്ഷണം പാകംചെയ്ത് കഴിക്കാന് സൗകര്യമില്ലാത്തതിനാല് സ്ഥിരമായി ഹോട്ടലിലും മെസ്സിലും പോയി ഭക്ഷണം കഴിക്കുന്ന ധാരാളം തൊഴിലാളികള് ഞങ്ങളുടെ പരിസരത്തുണ്ട്. അവര് സകാത്തുല് ഫിത്വ്റിന് അര്‍ഹരുമാണ്. അവര്‍ക്ക് പക്ഷേ അരി കിട്ടിയതുകൊണ്ട് കാര്യമില്ല, കിട്ടിയാല്‍തന്നെ അത് വിറ്റ് കാശാക്കി ആ കാശ് കൊണ്ട് ഭക്ഷണം മേടിച്ച് കഴിക്കേണ്ട അവസ്ഥയാണ്. ഇങ്ങനെയുള്ളവര്‍ക്ക് സകാത്തുല് ഫിത്വ്ര് പണമായി നല്‍കാമോ?\nപ്രധാനമായും രണ്ട് യുക്തികളാണ് സകാത്തുല് ഫിത്വ്റിന്റേതായി ഹദീസുകളില് നിന്ന് മനസ്സിലാക്കാന് കഴിയുന്നത്: ഒന്ന്, നോമ്പുകാരുമായി ബന്ധപ്പെട്ടതാണ്. എത്ര സൂക്ഷ്മത പുലര്‍ത്തിയാലും എന്തെങ്കിലും അല്ലറ ചില്ലറ വീഴ്ചകള് പറ്റിപ്പോകാന് സാധ്യതയുണ്ട്. ഒരു മാസം പൈദാഹങ്ങള് സഹിച്ച്, കാമവികാരങ്ങള് നിയന്ത്രിച്ച് എടുത്ത ഒരു ഇബാദത്തിന്റെ പ്രതിഫലം ഒട്ടും കുറയാതെ തന്നെ വിശ്വാസികള്‍ക്ക് ലഭിക്കണമെന്ന കാരുണ്യവാനായ അല്ലാഹുവിന്റെ കൃപയാണ് അത്. അതുകൊണ്ടുതന്നെ നമസ്‌കാരത്തില് മറവി പറ്റിയാല് ചെയ്യുന്ന സുജൂദിനോട് ചില പണ്ഡിതന്മാര് ഇതിനെ താരതമ്യപ്പെടുത്തിയിരിക്കുന്നു (മുഗ്നി അല് മുഹ്താജ്). പെരുന്നാള് ദിവസം യാചകരോ പട്ടിണി കിടക്കുന്നവരോ ഉണ്ടാവരുതെന്ന് മാത്രമല്ല, അവരവരുടെ വീടുകളില് സദ്യയൊരുക്കി സന്തോഷത്തോടെ ഭക്ഷണം കഴിക്കാനും ഊട്ടാനും അവസരം ഉണ്ടാവട്ടെ എന്ന സാമൂഹിക ലക്ഷ്യമാണ് രണ്ടാമത്തേത്.\nഅതിനാല് ആഹാരത്തിന് ഉപയുക്തമായ ഭക്ഷ്യധാന്യങ്ങള് തന്നെ നല്‍കണമെന്നതാണ് മൗലികമായ വിധി. എങ്കിലും ചോദ്യത്തില് പരാമര്‍ശിച്ചതുപോലെ ഭക്ഷ്യധാന്യങ്ങള് കിട്ടിയതുകൊണ്ട് പ്രത്യേകിച്ച് ഒരു ഗുണവുമില്ലെന്ന് മാത്രമല്ല, അതൊരു പ്രയാസം കൂടി ആയിത്തീരുന്ന ചില സാഹചര്യങ്ങള് വന്നുപെട്ടേക്കാം. അത്തരം സാഹചര്യങ്ങളില് മഹാനായ ഖലീഫ ഉമറുബ്‌നു അബ്ദില്‍അസീസ്, ഇമാം ബുഖാരി തുടങ്ങിയ മഹാന്മാരുടെയും, ലോകത്ത് ഏറ്റവും കൂടുതല് മുസ്ലിംകള് പിന്തുടരുന്ന മദ്ഹബായ ഹനഫീ മദ്ഹബിന്റെയും, സലഫീ ആശയക്കാര്‍ക്ക് അഭിമതനായ ശൈഖുല് ഇസ് ലാം ഇബ്‌നുതൈമിയ്യയുടെയും വീക്ഷണമനുസരിച്ച് പണമായി നല്‍കുന്നതായിരിക്കും ഉത്തമം എന്നാണ് നമുക്ക് പറയാനുള്ളത്.\nസുല്‍ത്വാനുല് ഉലമാ എന്നറിയപ്പെടുന്ന ഇമാം കാസാനി പറയുന്നു: പെരുന്നാള് പോലുള്ള ദിവസത്തില് യാചിക്കാന് ഇടവരാത്തവിധം അവരെ സുഭിക്ഷതയുളളവരാക്കുക എന്ന പ്രവാചക വചനത്തിന്റെ അടിസ്ഥാനത്തില് ദരിദ്രര്‍ക്ക് സുഭിക്ഷത നല്‍കി സ്വയംപര്യാപ്തരാക്കുക എന്നതാണ് യഥാര്‍ഥ വാജിബ്. ഈ സ്വയംപര്യാപ്തത ഭക്ഷ്യധാന്യങ്ങളുടെ വിലകൊടുത്തു കൊണ്ടായാലും സംഭവിക്കും. എന്നല്ല അതാണ് ഏറ്റവും അന്യൂനവും ഏറ്റവും സമൃദ്ധവും. കാരണം ആവശ്യപൂര്‍ത്തീകരണത്തിന് അതാണ് ഏറ്റവും സൗകര്യം. ഇതിലൂടെ സുഭിക്ഷതയുണ്ടാക്കലിലാണ് നബിവചനത്തിന്റെ യുക്തി എന്നും, അല്ലാതെ പണമായി നല്‍കുന്നതിലല്ലെന്നും വ്യക്തമായി (ബദാഇഉസ്സ്വനാഇഅ്: 4/129).\nഇമാം നവവി പറയുന്നു: പണമായി നല്‍കാം എന്ന് വാദിക്കുന്നവര് തെളിവാക്കുന്നത്, നബി (സ) മുആദി(റ) നെ സകാത്ത് പിരിക്കാനും മറ്റുമായി യമനിലേക്ക് നിയോഗിച്ചയച്ചപ്പോള്, അദ്ദേഹം യമന് നിവാസികളോട് പറഞ്ഞതാണ്. അദ്ദേഹം അവരോട് പറഞ്ഞു: ബാര്‍ളിക്കും ചോളത്തിനും പകരം ഉടയാടകളും വസ്ത്രങ്ങളും കൊണ്ടുവരിക. അതാണ് നിങ്ങള്‍ക്ക് ഏറ്റവും സൗകര്യം. മദീനയിലുള്ള നബി(സ)യുടെ സ്വഹാബിമാര്‍ക്ക് ഏറ്റവും ഗുണകരവും അതാണ് (ബുഖാരി). അതുപോലെ ഇരുപത്തിയഞ്ച് ബിന്‍തു മഖാളിനു (ഒരു വയസ്സു തികഞ്ഞ പെണ്ണൊട്ടകക്കുട്ടി) പകരം അവ ലഭ്യമല്ലെങ്കില് ഇബ്‌നുലബൂന് (രണ്ടു വയസ്സു കഴിഞ്ഞ ആണൊട്ടകം) മതിയാവും എന്ന സ്വഹീഹായ ഹദീസും അവര് തെളിവാക്കിയിരിക്കുന്നു. അവര് പറയുന്നു: മൂല്യം നോക്കി നല്‍കാമെന്നതിന് വ്യക്തമായ തെളിവാണിത്. കാരണം ഇത് സകാത്ത് മുതലാണ്. ആ നിലക്ക് കച്ചവടച്ചരക്കുകളെപ്പോലെ മൂല്യം നോക്കി പണമായി കൊടുക്കുന്നത് സാധുവാകും. അതുപോലെ തുല്യമൂല്യമുള്ള ധനം തന്നെയാണ്. അപ്പോള് അത് നല്‍കുന്നതും നസ്സ്വില് വന്നതുപോലെ തന്നെയായി.\nനസ്സ്വില് വ്യക്തമായി പറയപ്പെട്ടതില്‍നിന്ന് അതേ വര്‍ഗത്തില്‍പെട്ട മറ്റിനത്തിലേക്ക് മാറുന്നത് - തന്റെ ഒരു ആട്ടിന്‍പറ്റത്തിന് പകരം മറ്റൊരാട്ടിന്‍പറ്റത്തില്‍നിന്ന് നല്‍കുന്നതു പോലെ - അനുവദനീയമാണെന്ന കാര്യത്തില് ഇജ്മാഉണ്ടെങ്കില് ഒരിനത്തില് നിന്ന് വേറെ ഇനത്തിലേക്ക് മാറുന്നതും സാധുവാകും (ശര്‍ഹുല് മുഹദ്ദബ്: ആടിന്റെ സകാത്ത് എന്ന അധ്യായം).\nശൈഖുല് ഇസ്‌ലാം ഇബ്‌നുതൈമിയ്യ പറഞ്ഞു: സകാത്ത് മൂല്യം നോക്കി പണമായി നല്‍കുന്ന വിഷയത്തില് പണ്ഡിതന്മാര്‍ക്കിടയില് മൂന്ന് വീക്ഷണങ്ങളാണുള്ളത്.\nഒന്ന്: ഏതവസ്ഥയിലും അതനുവദനീയമാണ്. ഇമാം അബൂഹനീഫയുടെ വീക്ഷണം ഇതാണ്.\nരണ്ട്: ഒരവസ്ഥയിലും അനുവദനീയമല്ല. ഇതാണ് ഇമാം ശാഫിഈയുടെ വീക്ഷണം.\nമൂന്ന്: ആവശ്യമുണ്ടെങ്കിലല്ലാതെ അനുവദനീയമാവുകയില്ല. ഉദാഹരണമായി, സകാത്ത് ബാധകമാവുന്ന ഒട്ടകങ്ങള് ഉള്ള വ്യക്തിയുടെ അടുത്ത് ആട് ഇല്ലാതിരിക്കുക. അതുപോലെ മുന്തിരിയും ഈത്തപ്പഴവും അവ ഉണക്കി സൂക്ഷിക്കുന്നതിനു മുമ്പു തന്നെ വില്‍പ്പന നടത്തുന്നവനെപ്പോലെ. ഇമാം അഹ്മദില്‍നിന്ന് വ്യക്തമായി രേഖപ്പെടുത്തപ്പെട്ട അഭിപ്രായം ഇതാണ്. അദ്ദേഹം മൂല്യം നോക്കി പണമായി നല്‍കുന്നത് തടഞ്ഞിട്ടുണ്ട്. എന്നാല് അവശ്യ സന്ദര്‍ഭത്തില് ചിലയിടങ്ങളില് അതനുവദിച്ചിരിക്കുന്നു... ഇതത്രെ ഏറ്റവും സന്തുലിതമായ അഭിപ്രായം... ഹദീസുകളില് വന്ന അതേ ദ്രവ്യങ്ങള് തന്നെ നല്‍കല് നിര്‍ബന്ധമാണെന്നതിലെ ഗുണത്തോട് പണമായി നല്‍കുന്നതിലെ പല ഗുണങ്ങളും ഏറ്റുമുട്ടുന്നു. ഹദീസുകളില് വന്ന അതേ ദ്രവ്യങ്ങള്‍തന്നെ നല്‍കണമെന്ന് ശഠിക്കുന്നത് ശരീഅത്ത് നിരാകരിച്ച ഞെരുക്കമുണ്ടാക്കലാണ് (മജ്മൂഉല് ഫതാവാ: 25/46).\nഇമാം അബൂഹനീഫയും കൂട്ടുകാരും, ഹസന് ബസ്വരി, സുഫ് യാനുസ്സൗരി, ഖലീഫ ഉമറുബ്‌നു അബ്ദില് അസീസ് തുടങ്ങിയവരെല്ലാം സകാത്തിന്റെ വിലനല്‍കിയാല് മതിയെന്ന അഭിപ്രായക്കാരാണ്. ഫിത്വ്ര് സകാത്തും അതില്‍പെടുമല്ലോ. മാലികീ മദ്ഹബുകാരായ അശ്അബിന്റെയും ഇബ്‌നുല് ഖാസിമിന്റെയും അഭിപ്രായവും അതുതന്നെയാണ്. നവവി പറയുന്നു: ബുഖാരിയുടെ മദ്ഹബും ഇതാണെന്നാണ് മനസ്സിലാവുന്നത്.\nമുആദ് (റ) ഭക്ഷ്യധാന്യങ്ങള്‍ക്കു പകരമായി വസ്ത്രങ്ങള് ആവശ്യപ്പെട്ടതും മറ്റും എടുത്തുപറഞ്ഞുകൊണ്ട് മറ്റു ചരക്കുകളും സകാത്തായി നല്‍കാമെന്ന തലക്കെട്ടില് പ്രത്യേകമായ ഒരു അധ്യായം തന്നെ ഇമാം ബുഖാരി തന്റെ സ്വഹീഹില് കൊടുത്തിട്ടുണ്ട്, അതിനെ വിശദീകരിച്ചുകൊണ്ട് ബുഖാരിയുടെ വ്യാഖ്യാതാവായ അല്ലാമാ ബദ്‌റുദ്ദീനില് ഐനി പറയുന്നു:\nസകാത്തില് മൂല്യം നോക്കി സമാനമായ മറ്റു ഇനങ്ങളും നല്‍കാമെന്നതിന് നമ്മുടെയാളുകള് ഇത് തെളിവാക്കിയിരിക്കുന്നു. അതുകൊണ്ടാണ് ഇബ്‌നുറശീദ് പറഞ്ഞത്: ഈ വിഷയത്തില് ഇമാം ബുഖാരി ഹനഫികളോട് യോജിച്ചിരിക്കുന്നു; പല കാര്യങ്ങളിലും അദ്ദേഹം അവര്‍ക്ക് എതിരാണെങ്കില് കൂടി. കാരണം, പ്രമാണമാണ് അദ്ദേഹത്തെ ആ നിലപാടിലേക്ക് എത്തിച്ചത് (ഉംദത്തുല്‍ഖാരി: ചരക്കുകളുടെ സകാത്ത് എന്ന അധ്യായം). ഇതേ കാര്യം ഹാഫിള് ഇബ്‌നു ഹജര് അസ്ഖലാനിയും പറയുന്നുണ്ട് (ഫത്ഹുല് ബാരി: ചരക്കുകളുടെ സകാത്ത് എന്ന അധ്യായം).\nസകാത്ത് വിഷയത്തില് ബൃഹത്തായ ഗവേഷണഗ്രന്ഥം രചിച്ച ശൈഖ് യൂസുഫുല് ഖറദാവിയും ഇതേ വീക്ഷണക്കാരനാണ്. അദ്ദേഹം ഇതുസംബന്ധമായി പറഞ്ഞതിന്റെ ചുരുക്കം ഇങ്ങനെ:\nപണമായി നല്‍കാം എന്നു പറയുന്നവര്‍ക്ക് അവലംബിക്കാന് തെളിവുകളും ന്യായങ്ങളുമുണ്ട്. അപ്രകാരം തന്നെ, പണമായി നല്‍കാന് പാടില്ല എന്ന് പറയുന്നവര്‍ക്കും ഇതിന് എതിരായ തെളിവുകളും ന്യായങ്ങളുമുണ്ട്.\nശൈഖുല് ഇസ്‌ലാം ഇബ്‌നുതൈമിയ്യ ഭിന്നാഭിപ്രായക്കാരായ രണ്ടു വിഭാഗങ്ങള്‍ക്കിടയില് മിതമായ ഒരു സരണി സ്വീകരിച്ച് പറയുന്നത് ഇങ്ങനെയാണ്; ഇതില് ഏറ്റവും പ്രകടമായ അഭിപ്രായം, ആവശ്യത്തിന് വേണ്ടിയല്ലാതെയും പൊതുനന്മക്ക് വേണ്ടിയല്ലാതെയും സകാത്ത് പണമായി നല്‍കാന് പാടില്ല. കാരണം, നിരുപാധികം വില നല്‍കാന് അനുവാദം നല്‍കിയാല് ഉടമസ്ഥന് സാധനത്തിന് വില നിശ്ചയിക്കുമ്പോള് അതില് അപാകതയുണ്ടാകും. എന്നാല്, ഒരു ആവശ്യത്തിനു വേണ്ടിയോ അല്ലെങ്കില് പൊതുനന്മക്കു വേണ്ടിയോ വില നല്‍കുന്നതിന് വിരോധമില്ല. ഒരാള് തന്റെ തോട്ടത്തിലെ പഴം, അല്ലെങ്കില് കൃഷി ഒരു സംഖ്യക്ക് വിറ്റു. ആ സംഖ്യയുടെ പത്തില് ഒരംശം സകാത്തായി നല്‍കിയാല് മതി. അല്ലാതെ അയാള് സകാത്ത് നല്‍കാനായി പഴമോ ഗോതമ്പോ വാങ്ങാന് നിര്‍ബന്ധിതനാകുന്നില്ല. ഇത് അനുവദനീയമാണെന്ന് ഇമാം അഹ്മദ് വ്യക്തമാക്കുന്നു.\nഅപ്രകാരം തന്നെയാണ് അഞ്ച് ഒട്ടകത്തിന്റെ സകാത്തായി ഒരു ആട് നല്‍കുന്നത്. ഒരാള്‍ക്ക് ആട് വാങ്ങാന് കിട്ടിയില്ലെങ്കില് അതിന്റെ വില കൊടുത്താല് മതിയാവും. അല്ലാതെ അയാള് ആടിനെ വാങ്ങാന് മറ്റൊരു നാട്ടിലേക്ക് പോകാന് നിര്‍ബന്ധിതനാവുകയില്ല. അതേപോലെയാണ് സകാത്ത് വാങ്ങാന് അര്‍ഹതപ്പെട്ടവര് തങ്ങള്‍ക്ക് വിലകിട്ടിയാല് ഏറെ ഉപകാരമാവും എന്ന് ആവശ്യപ്പെട്ടാലും. അപ്പോള് അവര്‍ക്ക് വിലയാണ് നല്‍കേണ്ടത്. അല്ലെങ്കില് സാധുക്കള്‍ക്ക് വില കൊടുക്കുന്നതാണ് നല്ലത് എന്ന് സകാത്ത് വിതരണക്കാരന് തോന്നിയാലും മതി. മുആദുബ്‌നു ജബല് (റ) യമന്‍കാരോട് പറയുമായിരുന്നു: നിങ്ങള്‍ക്ക് സൗകര്യപ്രദമായതും മദീനയിലെ ആളുകള്‍ക്ക് ഉപകാരപ്രദവുമായ സാധനങ്ങള് കൊണ്ടുവന്നുതരിക. അദ്ദേഹം ഇങ്ങനെ പറഞ്ഞത് സകാത്തിന്റെ വിഷയത്തിലാണെന്നും, അല്ല ജിസ്‌യയുടെ കാര്യത്തിലാണെന്നും അഭിപ്രായമുണ്ട്. ഇപ്പറഞ്ഞത് സകാത്തിന്റെ കാര്യത്തിലാണെങ്കില് അത് ഫിത്വ് ര് സകാത്തിന്റെ കാര്യത്തിലും പ്രയോഗിക്കാം.\nഅഭിപ്രായ വ്യത്യാസത്തിന്റെ കാതല് രണ്ടു ചിന്താധാരകള് തമ്മിലാണ്. അതില് ഒന്ന്, ഇജ്തിഹാദില് ശരീഅത്തിന്റെ പൊതുതാല്‍പര്യം പരിഗണിക്കുന്നു. പ്രമാണങ്ങളെ അവഗണിക്കുന്നുമില്ല. രണ്ടാമത്തേത്, പ്രമാണങ്ങളെ മാത്രം പരിഗണിക്കുന്നു. സ്വഹാബിമാരും അവര്‍ക്കു ശേഷം താബിഉകളും, ഖലീഫ ഉമറുബ്‌നു അബ്ദില് അസീസും ഇതനുസരിച്ച് പ്രവര്‍ത്തിക്കുകയുണ്ടായി.\nഇബ്‌നു അബീശൈബ പറയുന്നു: ഉമറുബ്‌നു അബ്ദില് അസീസ് ബസ്വറയിലെ ഗവര്‍ണറായിരുന്ന ഉദയ്യിന് ഇപ്രകാരം കത്തയക്കുകയുണ്ടായി: സര്‍ക്കാര് ജീവനക്കാരായ ഓരോ വ്യക്തിയുടെയും വരുമാനത്തില്‍നിന്ന്അര ദിര്‍ഹം വീതം പിരിച്ചെടുക്കണം. ഹസന് പറയുന്നു: ഫിത്വ്ര് സകാത്ത് നാണയമായി കൊടുക്കുന്നതിന് വിരോധമില്ല.\nഅബൂഇസ്ഹാഖ് പറയുന്നു: ഞങ്ങള് റമദാനിലെ സ്വദഖയായി ഭക്ഷണത്തിന്റെ വില നല്‍കാറുണ്ടായിരുന്നു.\nഅത്വാഅ് പറയുന്നു: അദ്ദേഹം ഫിത്വ്ര് സകാത്ത് വെള്ളിനാണയമായി നല്‍കാറുണ്ടായിരുന്നു. ഇതിന് തെളിവ് നബി(സ)യുടെ ഈ വചനം: നിങ്ങള് അവരെ - പാവങ്ങളെ - ഈ ദിവസത്തില് ഐശ്വര്യമുള്ളവരാക്കി മാറ്റുക.\nഭക്ഷണം കൊടുത്താലെന്ന പോലെ അതിന്റെ വിലകൊടുത്താലും ഐശ്വര്യം ഉണ്ടാകുമല്ലോ. ചിലപ്പോള് വിലയായിരിക്കും കൂടുതല് ഉപകാരപ്പെടുക. കാരണം, ദരിദ്രന് ഭക്ഷണസാധനങ്ങള് കൂടുതല് കിട്ടിയാല് അതയാള് വില്‍ക്കേണ്ടിവരും. വിലയാണ് കിട്ടുന്നതെങ്കില് അതുകൊണ്ട് അയാള്‍ക്ക് ഭക്ഷണം, വസ്ത്രം, മറ്റു അത്യാവശ്യ കാര്യങ്ങള് എന്നിവയൊക്കെ വാങ്ങാന് സാധിക്കും.\nഇബ്‌നുല് മുന്‍ദിര് പറയുന്നു: ഗോതമ്പിന്റെ അര സ്വാഅ് നല്‍കാന് സ്വഹാബികള് അനുവദിച്ചിരിക്കുന്നു. കാരണം, അത് കാരക്കയുടെയും ബാര്‍ളിയുടെയും ഒരു സ്വാഇന്റെ വിലയോട് തുല്യമാണെന്ന് അവര് മനസ്സിലാക്കി. മുആവിയ പറഞ്ഞു: ശാമിലെ ഗോതമ്പിന്റെ രണ്ട് മുദ്ദ് ഒരു സ്വാഅ് കാരക്കക്ക് തുല്യമാണ്.\nഅപ്പോള് നമ്മുടെ ഈ കാലഘട്ടത്തില്, പ്രത്യേകിച്ച് നാണയം മാത്രം ക്രയവിക്രയം ചെയ്യപ്പെടുന്ന സാഹചര്യത്തില് ഏറ്റവും സൗകര്യപ്രദമായത് വില നല്‍കലാണ്. അധിക നാടുകളിലെയും പാവങ്ങള്‍ക്ക് അതായിരിക്കും കൂടുതല് ഉപകരിക്കുക.\nതിരുമേനി (സ) തന്റെ കാലത്തും സാഹചര്യത്തിലും നിലവിലുണ്ടായിരുന്ന ഭക്ഷണ സാധനങ്ങളില്‍നിന്ന് ഫിത്വ്ര് സകാത്ത് കൊടുക്കാന് കല്‍പിച്ചപ്പോള് ജനങ്ങളുടെ സൗകര്യവും എളുപ്പവുമാണ് ഉദ്ദേശിച്ചത്. സ്വര്‍ണം, വെളളി നാണയങ്ങള് അറബികള്‍ക്കിടയില് ഏറെ വിരളമായിരുന്നു. വളരെക്കുറച്ചു മാത്രമേ അത് ലഭ്യമായിരുന്നുള്ളൂ. പാവങ്ങള്‍ക്കാണെങ്കില് ഗോതമ്പ്, കാരക്ക, മുന്തിരി, പാല്‍ക്കട്ടി എന്നീ ഭക്ഷണസാധനങ്ങളാണ് ആവശ്യമുണ്ടായിരുന്നത്.\nഅതുകൊണ്ട് ദായകന് ഭക്ഷണസാധനങ്ങള് കൊടുക്കുന്നത് സൗകര്യപ്രദവും, വാങ്ങുന്നവന് ഉപകാരപ്രദവുമായിരുന്നു. ഇങ്ങനെ സൗകര്യം പരിഗണിച്ചതിന്റെ പേരില് ഒട്ടകത്തിന്റെയും ആടിന്റെയും ഉടമകള്‍ക്ക് പാല്‍ക്കട്ടി കൊടുക്കാന് അനുവാദം നല്‍കി. അപ്പോള് ഓരോരുത്തര്‍ക്കും തനിക്ക് സൗകര്യപ്രദമായത് നല്‍കാം. നാണയത്തിന്റെ ക്രയവിക്രയം ഓരോ നാട്ടിലും ഓരോ സാഹചര്യത്തിലും മാറിക്കൊണ്ടിരിക്കും, അപ്പോള് ഫിത്വ്ര് സകാത്തില് നിര്‍ബന്ധമായ തോത് തീരുമാനിക്കപ്പെട്ടാല് അതായിരിക്കും ഗുണകരം.\nഒരു സ്വാഅ് ഭക്ഷണം ഒരാളുടെ മിതമായ ആവശ്യത്തിന് മതിയാകുമെങ്കില് ഒരു സ്വാഇന്റെ വില കണക്കാക്കിയാല് അത് നീതിപൂര്‍വകവും മാറ്റത്തിന് സാധ്യത കുറഞ്ഞതുമായിരിക്കും.\nസ്ഥലവും കാലവും സന്ദര്‍ഭവും മാറുന്നതനുസരിച്ച് ഫത് വയും മാറുമെന്ന് പണ്ഡിതന്മാര് അഭിപ്രായപ്പെടുന്നു. ഇതൊരു അടിസ്ഥാന തത്ത്വമാണ്. ഈ വിഷയം നമ്മുടെ 'അവാമിലുസ്സഅതി വല് മുറൂനത്തി ഫി ശ്ശരീഅത്തില് ഇസ്‌ലാമിയ്യ' (ശരീഅത്തിലെ വിശാലതയും വികസന സാധ്യതയും) എന്ന കൃതിയില് വിശദമായി ചര്‍ച്ചചെയ്തിട്ടുണ്ട്. അതിന്റെ സാധുതക്ക് നാം ഖുര്‍ആനില്‍നിന്നും സുന്നത്തില്‍നിന്നും തെളിവുകള് ഉദ്ധരിക്കുകയും ചെയ്തിരിക്കുന്നു. കൂടാതെ പണ്ഡിതന്മാരുടെ അഭിപ്രായവും അവരുടെ അംഗീകാരവും രേഖപ്പെടുത്തിയിട്ടുണ്ട്.\nആധുനിക യുഗത്തിന്റെ അവസ്ഥ പരിഗണിച്ച് ഒരാള് നിഷ്പക്ഷമായി ചിന്തിച്ചാല് സകാത്ത് ഭക്ഷണമായി നല്‍കുക എന്നത് വളരെ പരിമിതമായ സമൂഹങ്ങളിലേ നടപ്പാകൂ എന്ന് കാണാന് കഴിയും. അവിടെ സകാത്ത് ദായകര്‍ക്ക് ഭക്ഷണസാധനം കൊടുക്കല് സൗകര്യപ്രദവും വാങ്ങുന്നവര്‍ക്ക് ഉപകാരപ്രദവുമായിരിക്കും.\nഎന്നാല് ജനങ്ങള് തിങ്ങിത്താമസിക്കുന്ന സങ്കീര്‍ണമായ ജീവിതസാഹചര്യങ്ങളില് കഴിയുന്ന സമൂഹങ്ങള്‍ക്ക് ഭക്ഷ്യവസ്തുക്കള് ശേഖരിക്കല് ബുദ്ധിമുട്ടാണ്. അവിടെ ദരിദ്രന് അത് ഉപകരിക്കുകയുമില്ല. കാരണം, ഇടിക്കുക, പൊടിക്കുക, റൊട്ടിയുണ്ടാക്കുക എന്നിവയൊന്നും അവര്‍ക്ക് പരിചയമുണ്ടാവുകയില്ല. അങ്ങനെയാവുമ്പോള് ഈ അവസ്ഥയില് വില നല്‍കലാണ് ഏറ്റവും നല്ലതെന്ന് നിഷ്പക്ഷമതികള്‍ക്ക് ബോധ്യമാവും. ഒരാള് തന്റെ തോട്ടത്തിലെ കാരക്ക ഒരു സംഖ്യക്ക് വിറ്റ ശേഷം അതിന്റെ പത്തിലൊന്ന് നല്‍കിയാല് മതിയെന്നും, അയാള് വേറെ പഴങ്ങള് വാങ്ങി സകാത്ത് നല്‍കേണ്ടതില്ലെന്നും ഇബ്‌നുതൈമിയ്യ പറഞ്ഞിട്ടുണ്ട്. അതേപോലെ തന്റെ ഒട്ടകത്തിന്റെ സകാത്തായി നല്‍കാന് ആടിനെ ലഭിക്കുകയില്ലെങ്കില് അയാള് അതിന്റെ വില നല്‍കിയാല് മതിയെന്നും, ആടിനെ വാങ്ങാന് വേണ്ടി മാറ്റൊരു പട്ടണത്തിലേക്ക് പോകേണ്ടതില്ലെന്നും അദ്ദേഹം പറഞ്ഞിരിക്കുന്നു. ഇതത്രെ ശരിയായ ഫിഖ്ഹ് (ഖറദാവിയുടെ ഫത്‌വകള്: ഭാഗം: 2).\nമുന്തിയ അരി ഫിത്വ്ര് സകാത്തായി നല്‍കിക്കൂടേ?\nനമ്മുടെ നാട്ടില് മിക്ക വീടുകളിലും മട്ട അരി സുലഭമാണ്. പലര്‍ക്കും റേഷന് വഴി അരി ലഭിച്ചിട്ടുമുണ്ട്. എന്നാല് പെരുന്നാള് ദിനത്തില് വിശേഷ വിഭവങ്ങളായ ബിരിയാണിയോ നെയ്ച്ചോറോ ഉണ്ടാക്കുന്ന അരി വാങ്ങാന് കഴിയാത്ത ഒട്ടനവധി കുടുംബങ്ങള് ഇന്നുമുണ്ട്. സാധാരണ അരി സുലഭമായിരിക്കെ ഫിത്വ് ര് സകാത്തായി ഇത്തരം അരി നല്‍കുന്നതല്ലേ കൂടുതല് നല്ലത്? അങ്ങനെയെങ്കില്, നാടന് അരിയുടെ വില കലക്ട് ചെയ്ത്, നേര്‍പകുതി ബിരിയാണിയരി നല്‍കാന് പറ്റുമോ?\nസകാത്തുല് ഫിത്വ്റിനെപ്പറ്റി വന്ന ഒറ്റ ഹദീസിലും അരിയെപ്പറ്റി പരാമര്‍ശമില്ല. പ്രത്യുത ഗോതമ്പ്, യവം, പാല്‍ക്കട്ടി, ഈത്തപ്പഴം എന്നു തുടങ്ങി ആ കാലത്തെ ആഹാര വിഭവങ്ങള് മാത്രമാണ് പരാമര്‍ശിക്കപ്പെടുന്നത്. അവയുടെ അളവ് ഒരു സ്വാഅ് എന്നാണ് വന്നിട്ടുള്ളത്. ഇന്നത്തെ കണക്കനുസരിച്ച് 2.200 ഗ്രാം.\nഹദീസില് പറഞ്ഞിട്ടുള്ള വിഭവങ്ങളോട് ഖിയാസാക്കിയാണ് ഇവിടെയുള്ള പണ്ഡിതന്മാര് അരി മതിയാകുമെന്ന് പറഞ്ഞത്. തിരുമേനി അവ നിര്‍ബന്ധമാക്കിയതിന്റെ മുഖ്യന്യായം അവയെല്ലാം അവിടത്തെ മുഖ്യ ആഹാരങ്ങളില് പെട്ടവയായിരുന്നു എന്നതാണ്. അതേ ന്യായം വെച്ച് നമ്മുടെ നാട്ടില് അരി മതിയാകും.\nഏതു തരം അരി? ഒരു ഗതിയുമില്ലാത്തവന് നിര്‍ബന്ധിതാവസ്ഥയില് വാങ്ങാറുള്ള താണ തരവുമല്ല, എന്നാല് നല്ല വിലയുള്ള ഏറ്റവും മുന്തിയ തരവുമല്ല, ഇടത്തരം നിലവാരത്തിലുള്ള അരിയാണ് സകാത്തുല് ഫിത്വ്റായി നല്‍കേണ്ടത്. കുറുവ, ജയ തുടങ്ങിയവ ഉദാഹരണം. എന്നാല് ചോദ്യത്തില് പറഞ്ഞ ബിരിയാണി അരി, ബസ്മതി തുടങ്ങിയവ നല്‍കിയാല് അത്രയും നല്ലത്. അവ 2.200 ഗ്രാം തന്നെ നല്‍കണമോ എന്ന ചോദ്യത്തിന് ഒരു സ്വാഅ് എന്ന് തിരുമേനി (സ) വ്യക്തമാക്കിയിരിക്കെ അത്ര തന്നെ നല്‍കണമെന്നാണ് ഒരഭിപ്രായം.\nഎന്നാല് മുന്തിയ ഇനമാണെങ്കില് പകുതി നല്‍കിയാല് മതി എന്നാണ് മറ്റൊരു വിഭാഗം പറയുന്നത്. ഇമാം അബൂഹനീഫയുടെ മദ്ഹബ് അതാണ്. അബൂസഈദില് ഖുദ്‌രി റിപ്പോര്‍ട്ട് ചെയ്ത ഹദീസാണ് അവരുടെ മുഖ്യ അവലംബം. 'അല്ലാഹുവിന്റെ റസൂല് ഞങ്ങളുടെ ഇടയില് ഉണ്ടായിരുന്ന കാലം മുതല് സകാത്തുല് ഫിത്വ്റായി ഞങ്ങള് നല്‍കിയിരുന്നത് ഒരു സ്വാഅ് ഭക്ഷണം അല്ലെങ്കില് ഒരു സ്വാഅ് യവം അല്ലെങ്കില് ഒരു സ്വാഅ് ഈത്തപ്പഴം, അല്ലെങ്കില് ഒരു സ്വാഅ് ഉണക്കമുന്തിരി എന്നിങ്ങനെയായിരുന്നു. അങ്ങനെയിരിക്കെ മുആവിയ(റ)യുടെ കാലത്ത് അദ്ദേഹം ഹജ്ജിനോ ഉംറക്കോ മറ്റോ ആയി വന്നപ്പോള് മദീനയില് വരികയും മിമ്പറില് വെച്ച് ജനങ്ങളെ അഭിമുഖീകരിച്ച് സംസാരിക്കുകയുമുണ്ടായി. കൂട്ടത്തില് അദ്ദേഹം ഇങ്ങനെ പറഞ്ഞു, 'രണ്ട് മുദ്ദ് (അര സ്വാഅ്) സിറിയന് ഗോതമ്പ് ഒരു സ്വാഅ് ഈത്തപ്പഴത്തിന് തുല്യമാണെന്ന് ഞാന് കാണുന്നു.' അനന്തരം ജനങ്ങള് അത് അംഗീകരിക്കുകയും സ്വീകരിക്കുകയുമുണ്ടായി. ഞാനാവട്ടെ പഴയപടി തന്നെ തുടരുകയും ചെയ്തു, മരിക്കുവോളം ഞാനങ്ങനെയേ ചെയ്യൂ എന്നും വെച്ചു' (മുസ്‌ലിം 2331). ഇമാം നവവി പറഞ്ഞു: ഈ ഹദീസാണ് ഇമാം അബൂ ഹനീഫയുടെയും അദ്ദേഹത്തോട് യോജിക്കുന്നവരുടെയും 'അര സ്വാഅ് മതി' എന്ന അഭിപ്രായത്തിന് തെളിവ്. എന്നാല് ഇത് കേവലം ഒരു സ്വഹാബിയുടെ കാഴ്ചപ്പാട് മാത്രമാണ് എന്നാണ് ഭൂരിപക്ഷത്തിന്റെ നിലപാട് (ശറഹു മുസ്ലിം 3/417).\nഎന്നാല് ഇത് കേവലം ഒരു സ്വഹാബിയുടെ അഭിപ്രായം മാത്രമായി കാണാന് കഴിയില്ല എന്നതാണ് വാസ്തവം. മദീനക്കാരുടെ മുമ്പില് വെച്ച് അദ്ദേഹം ഇക്കാര്യം പറഞ്ഞപ്പോള് 'ജനങ്ങള് അത് സ്വീകരിക്കുകയുണ്ടായി' എന്ന് വളരെ വ്യക്തമായി പരാമര്‍ശിച്ചിരിക്കെ, ഈ അഭിപ്രായം പൊതുവെ എല്ലാവരും സ്വീകരിച്ചു എന്നാണ് മനസ്സിലാവുന്നത്. സ്വഹാബിമാര് ഉള്‍ക്കൊള്ളുന്ന മദീനക്കാര് അത് പിന്‍പറ്റി എന്നര്‍ഥം. ഈ മദ്ഹബനുസരിച്ച് 2.200 ഗ്രാം കുറുവയോ ജയയോ മറ്റോ നല്‍കുന്നതിനു പകരം 1.100 ഗ്രാം ബിരിയാണി അരി നല്‍കിയാലും മതിയാകും. അഗതികള്‍ക്ക് അതാണുത്തമമെങ്കില് അതിനാണ് മുന്‍ഗണന നല്‍കേണ്ടത്. അര സ്വാഅ് മതിയെന്ന ഇമാം അബൂഹനീഫയുടെ മദ്ഹബും അതുതന്നെയാണെന്ന് സൂചിപ്പിച്ചല്ലോ. ലോകത്ത് ഏറ്റവും കൂടുതല് മുസ്‌ലിംകള് പിന്‍പറ്റുന്ന മദ്ഹബ് കൂടിയാണത്.\nഓരോ നാട്ടിലും മുഖ്യ ആഹാരത്തിനായി ഉപയോഗിക്കുന്ന ധാന്യം ഏതാണോ അത് ഒരു സ്വാഅ് നല്‍കലാണ് സൂക്ഷ്മത. ഇനി കയമ, ബസ്മതി തുടങ്ങി മുന്തിയ ഇനം വിതരണം ചെയ്യണമെന്നുണ്ടെങ്കില്, അതിന് നല്ല വിലയുണ്ടെങ്കില് അര സ്വാഅ് വിതരണം ചെയ്യുന്നതും സാധുവാകുന്നതാണ്. അതിന്റെ വില നാട്ടിലെ മുഖ്യാഹാരത്തിന്റെ വിലയോട് സമാനമായിരിക്കണമെന്നു മാത്രം. ബിരിയാണി അരിയാണ് കൊടുക്കാന് ഉദ്ദേശിക്കുന്നതെങ്കില് മിനിമം 1.100 ഗ്രാം എങ്കിലും നല്‍കേണ്ടതാണ്. മഹല്ലടിസ്ഥാനത്തില് ഒന്നിച്ച് ശേഖരിച്ചു വിതരണം ചെയ്യാനാണുദ്ദേശിക്കുന്നതെങ്കില് 1.100 ഗ്രാം ബിരിയാണി അരിക്ക് വേണ്ടിവരുന്ന തുക തന്നെ പിരിക്കേണ്ടതാണ്.


Latest News Must Read NewsTech\nഇനി പല്ലുതേയ്ക്കുന്നതും സ്മാര്‍ട്ടാക്കാം. ഷവോമി എംഐ ഇലക്ട്രിക് ടൂത്ത് ബ്രഞ്ച് ടി 300 ഇന്ത്യന് വിപണിയില് അവതരിപ്പിച്ചു. 2018 ല് ഷവോമി അവതരിപ്പിച്ച ഇലക്ട്രിക് ടൂത്ത് ബ്രഷിന്റെ പരിഷ്‌കരിച്ച പതിപ്പാണ് ഇന്ത്യന് വിപണിയില് അവതരിപ്പിച്ചിരിക്കുന്നത്. ദന്ത സംരക്ഷണത്തിന് മുന്‍ഗണ നല്‍കിയാണ് നിര്‍മാണമെന്ന് ഷവോമി അറിയിച്ചു.\nമാഗ്നറ്റിക് സോണിക് മോട്ടോറാണ് ടൂത്ത് ബ്രഷില് ഉപയോഗിച്ചിരിക്കുന്നത്. സാധാരണ ടൂത്ത് ബ്രഷുകളേക്കാള് പത്ത് മടങ്ങ് മികച്ച രീതിയില് പല്ലുകള് വൃത്തിയാക്കുന്നതിന് ഇലക്ട്രിക് ടൂത്ത് ബ്രഷിലൂടെ സാധിക്കുമെന്നാണ് കമ്പനിയുടെ അവകാശം.\nനിലവില് ഔദ്യോഗിക വെബ്‌സൈറ്റിലൂടെ മാത്രമാണ് ഷവോമി ഇലക്ട്രിക് ടൂത്ത് ബ്രഷുകളുടെ വില്‍പന നടത്തുന്നത്. 1,299 രൂപ മുതലാണ് ടൂത്ത്ബ്രഷിന്റെ വില.\nസ്റ്റാന്റേര്‍ഡ് മോഡ്, ജെന്റില് മോഡ് എന്നിങ്ങനെ രണ്ട് രീതികളില് ടൂത്ത്ബ്രഷ് ഉപയോഗിക്കുന്നതിനുള്ള സൗകര്യം ഒരുക്കിയിട്ടുണ്ട്. യുഎസ്ബി ടൈപ്പ് – സി പോര്‍ട്ട് ചാര്‍ജറാണ് ടൂത്ത് ബ്രഷിന്റേത്. ഒറ്റത്തവണ ചാര്‍ജ് ചെയ്താല് 25 ദിവസം വരെ ഉപയോഗിക്കാനാകും. മൂന്ന് വ്യത്യസ്ത നിറങ്ങളില് ബ്രഷ് ലഭ്യമാണ്.\nStory Highlights: Electric Toothbrush


തകര്‍ന്നടിഞ്ഞ് രൂപ; സ്വര്‍ണവിലയും കൂപ്പുകുത്തി; പവന് 480 രൂപ കുറഞ്ഞു - OPEN PRESS | ഓപ്പണ് പ്രസ്സ്\nതകര്‍ന്നടിഞ്ഞ് രൂപ; സ്വര്‍ണവിലയും കൂപ്പുകുത്തി; പവന് 480 രൂപ കുറഞ്ഞു\nകൊറോണ വൈറസ് ഭീതിയുടെ പശ്ചാത്തലത്തില് രൂപയ്ക്ക് റെക്കോഡ് താഴ്ച. വിനിമയത്തിന്റെ തുടക്കത്തില് ഡോളറിനെതിരെ രൂപയുടെ മൂല്യം 75-ന്റെ അടുത്ത് വരെ താഴ്ന്നു. 74.96-ലേക്കാണ് രൂപയുടെ മൂല്യം താഴ്ന്നത്. അതായത് ഒരു ഡോളര് വാങ്ങാന് 75 രൂപയോളം നല്‍കേണ്ട അവസ്ഥ.\nകൊറോണ വൈറസ് ഭീതിയുടെ പശ്ചാത്തലത്തില് ഓഹരി വിപണിയില് തുടരുന്ന തകര്‍ച്ചയാണ് രൂപയുടെ മൂല്യത്തെ ബാധിച്ചത്. ഓഹരിവിപണിയില് കനത്ത വില്‍പ്പന സമ്മര്‍ദ്ദം തുടരുകയാണ്. രൂപയുടെ മൂല്യം പിടിച്ചു നിര്‍ത്താന് കേന്ദ്ര ബാങ്ക് സ്വീകരിച്ച നടപടികള് അപര്യാപ്തമാണ് എന്ന വിലയിരുത്തലാണ് രൂപയുടെ മൂല്യത്തെ സ്വാധീനിച്ചത്.\nഈ വര്‍ഷം ഒന്നടങ്കം ഓഹരി, കടപത്ര വിപണികളില് ആയി ഏകദേശം 1000 കോടി ഡോളറിന്റെ വില്‍പ്പനയാണ് വിദേശ നിക്ഷേപകരുടെ ഭാഗത്ത് നിന്നും ഉണ്ടായിരിക്കുന്നത്. ഇതാണ് രൂപയുടെ മൂല്യം തുടര്‍ച്ചയായി ഇടിയാന് കാരണം.\nസ്വര്‍ണവില ഇന്ന് വീണ്ടും താഴ്ന്നു. പവന് 480 രൂപ കുറഞ്ഞ് സ്വര്‍ണവില ചൊവ്വാഴ്ചത്തെ അതേ നിലവാരത്തില് എത്തി. ഈ മാസത്തെ ഏറ്റവും താഴ്ന്ന നിരക്കായ 29,600 രൂപയിലാണ് സ്വര്‍ണവില എത്തിയിരിക്കുന്നത്. കഴിഞ്ഞ ദിവസം 480 രൂപ ഉയര്‍ന്ന് സ്വര്‍ണവില വീണ്ടും കുതിപ്പിലേക്ക് നീങ്ങുന്നുവെന്ന പ്രതീതി സൃഷ്ടിച്ചിരുന്നു.\n60 രൂപ താഴ്ന്ന് ഒരു ഗ്രാം സ്വര്‍ണത്തിന്റെ വില 3700 രൂപയായി. കൊറോണ വൈറസ് ലോകത്താകമാനം പടര്‍ന്നുപിടിക്കുന്ന പശ്ചാത്തലത്തില് ആഗോള വിപണികള് എല്ലാം കനത്ത വില്‍പ്പന സമ്മര്‍ദ്ദമാണ് നേരിടുന്നത്. ഇന്ത്യന് ഓഹരി വിപണിയിലും കാര്യങ്ങള് അനുകൂലമല്ല. തുടര്‍ച്ചയായ നഷ്ടമാണ് രേഖപ്പെടുത്തുന്നത്. ആഗോള സമ്പദ് വ്യവസ്ഥ നേരിടുന്ന വെല്ലുവിളികളാണ് സ്വര്‍ണവിലയില് പ്രതിഫലിക്കുന്നത്.\neconomy Indian Rupees\nചിലർ രാഷ്ട്രങ്ങൾ കെട്ടിപ്പടുക്കാറില്ല, അവർ നശിപ്പിക്കാറാണ് പതിവ്\nഡൽഹി കലാപം: സംഘ് പരിവാർ എന്തുകൊണ്ട് പരാജയപ്പെട്ടു.\nശബാബ് റീഡേഴ്സ് ഫോറം യു.എ.ഇ; കെ.പി റസീനക്ക് ഉപഹാരം നൽകി\nഇബ്ൻ എ ഇൻഷ; ഉർദു സാഹിത്യത്തെ വാരിപ്പുണർന്ന ഒറ്റയാൻ\nജനുവരി 11, 2021\nപൗരത്വ ഭേദഗതി ബിൽ: ബ്രിന്ദാ കാരാട്ട്, ആനി രാജ, സൽമാൻ ഖുർഷിദ് തുടങ്ങിയവർക്കെതിരെ കുറ്റപത്രവുമായി ഡൽഹി പോലീസ്\nസെപ്റ്റംബർ 24, 2020\nകൊവിഡ് വാക്സിന്‍റെ മനുഷ്യരിലെ ആദ്യഘട്ട പരീക്ഷണം വിജയകരം ; ലണ്ടനില് നിന്ന് ശുഭവാർത്ത


UUKMA News ദക്ഷിണാഫ്രിക്കയിൽ പരമ്പര സ്വന്തമാക്കി, ചരിത്രമെഴുതി കോലിയും കൂട്ടരും ; അഞ്ചാം ഏകദിനത്തിലും വിജയം ഇന്ത്യക്കൊപ്പം - UUKMA News ദക്ഷിണാഫ്രിക്കയിൽ പരമ്പര സ്വന്തമാക്കി, ചരിത്രമെഴുതി കോലിയും കൂട്ടരും ; അഞ്ചാം ഏകദിനത്തിലും വിജയം ഇന്ത്യക്കൊപ്പം - UUKMA News\nപോർട്ട് എലിസബത്ത്: ദക്ഷിണാഫ്രിക്കയിൽ ആദ്യമായി ഏകദിന പരമ്പര സ്വന്തമാക്കി ടീം ഇന്ത്യ പുതിയ ചരിത്രം രചിച്ചു. ഇതുവരെ താളം കണ്ടെത്താനാകാതെ വലയുകയായിരുന്ന ഓപ്പണർ രോഹിത് ശർമ്മ തകർപ്പൻ സെഞ്ച്വറിയുമായി ഫോം വീണ്ടെടുത്ത അഞ്ചാം ഏകദിനത്തിൽ ദക്ഷിണാഫ്രിക്കയെ 73 റൺസിന് തോൽപ്പിച്ചാണ് ഇന്ത്യ ഏകദിന പരമ്പര തങ്ങളുടെ പേരിൽ എഴുതിച്ചേർത്തത്. ആദ്യം ബാറ്റ്‌ചെയ്ത ഇന്ത്യ രോഹിതിന്റെ (115) സെഞ്ച്വറിയുടെ പിൻബലത്തിൽ നിശ്ചിത 50 ഓവറിൽ7വിക്കറ്റ് നഷ്ടത്തിൽ 274 റൺസ് നേടി. മറുപടിക്കിറങ്ങിയ ദക്ഷിണാഫ്രിക്ക 42.2 ഓവറിൽ 201 റൺസിന് ആൾഔട്ടാവുകയായിരുന്നു.4വിക്കറ്റ് നേടിയ കുൽദീപ് യാദവിന്റെയും2വിക്കറ്റ് വീതംനേടിയ ഹാർദ്ദിക് പാണ്ഡ്യയുടെയും യൂസ്വേന്ദ്ര ചഹാലിന്റെയും ബൗളിംഗും ഇന്ത്യൻ വിജയത്തിൽ നിർണായകമായി. ഒരു മത്സരം കൂടി ബാക്കിനിൽക്കേ41ന്റെ ലീഡ് നേടിയാണ് കൊഹ്ലിയും കൂട്ടരും ദക്ഷിണാഫ്രിക്കയിൽ ഏകദിന പരമ്പര വിജയം നേടുന്ന ആദ്യ ഇന്ത്യൻ സംഘമായത്.


തിരുവനന്തപുരം: കേരളത്തില് ഇന്ന് 22,182 പേര്‍ക്ക് കോവിഡ് സ്ഥിരീകരിച്ചു. ടെസ്റ്റ് പോസിറ്റിവിറ്റി നിരക്ക് 13.4 ശതമാനമാണ്. 178 മരണങ്ങൾ കോവിഡ് മൂലമാണെന്ന് ഇന്ന് സ്ഥിരീകരിച്ചു. ഇതോടെ സർക്കാരിന്റെ കണക്കിൽ ആകെ മരണം 23,165 ആയി.\nഇന്ന് രോഗം സ്ഥിരീകരിച്ചവരില് 89 പേര് സംസ്ഥാനത്തിന് പുറത്ത് നിന്നും വന്നവരാണ്. 21,122 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 866 പേരുടെ സമ്പര്‍ക്ക ഉറവിടം വ്യക്തമല്ല. 105 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. രോഗം സ്ഥിരീകരിച്ച് ചികിത്സയിലായിരുന്ന 26,563 പേര് രോഗമുക്തി നേടി. ഇതോടെ 1,86,190 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 42,36,309 പേര് ഇതുവരെ കോവിഡില് നിന്നും മുക്തി നേടി.\nസംസ്ഥാനത്തെ വിവിധ ജില്ലകളിലായി 5,54,807 പേരാണ് ഇപ്പോള് നിരീക്ഷണത്തിലുള്ളത്. ഇവരില് 5,27,791 പേര് വീട്/ഇന്‍സ്റ്റിറ്റിയൂഷണല് ക്വാറന്റൈനിലും 27,016 പേര് ആശുപത്രികളിലും നിരീക്ഷണത്തിലാണ്. 1881 പേരെയാണ് പുതുതായി ആശുപത്രിയില് പ്രവേശിപ്പിച്ചത്. നിലവില് 1,86,190 കോവിഡ് കേസുകളില്, 13.4 ശതമാനം വ്യക്തികള് മാത്രമാണ് ആശുപത്രി/ഫീല്‍ഡ് ആശുപത്രികളിലോ പ്രവേശിപ്പിക്കപ്പെട്ടിട്ടുള്ളത്.


remember these before buying shoes പാദരക്ഷകൾ വാങ്ങുമ്പോൾ..\nഭംഗിയ്‌ക്കൊപ്പം കംഫർട്ടും ശ്രദ്ധിക്കാം; പാദരക്ഷകൾ വാങ്ങുമ്പോൾ ഈ കാര്യങ്ങൾ കൂടി ഓർത്തോളൂ\nവസ്ത്രം പോലെ തന്നെ നിത്യജീവിതത്തിൽ ചെരുപ്പുകൾക്കും പ്രാധാന്യമേറെയാണ്.\nഇന്ന് അതിവേഗം വളർന്നുകൊണ്ടിരിക്കുന്ന വിപണിയാണ് പാദരക്ഷകളുടേത്. അന്ന നടയിൽ തുടങ്ങി ക്യാറ്റ് വാക്കിന് അനുയോജ്യമായ ചെരുപ്പുകളിലെത്തി നിൽക്കുന്നു ഇന്നത്തെ വിപണി. ഒരുകാലത്ത് സാധാരണ റബ്ബർ, പ്ലാസ്റ്റിക്, ലെതർ ചെരുപ്പുകൾ മാത്രം നിറഞ്ഞുനിന്നിരുന്ന വിപണി ഇന്ന് ഹൈഹീലുകൾക്കും പ്ലാറ്റ്‌ഫോം ഹീലുകൾക്കും ബാക്ക് സ്ട്രാപ്പ് ചെരുപ്പുകൾക്കും വഴിമാറിയിരിക്കുന്നു. അത്തരത്തിൽ ഫാഷൻ രംഗത്ത് പുതിയ വിപണി തീർത്തുകൊണ്ടിരിക്കുകയാണ് പാദരക്ഷകൾ. ( remember these before buying shoes )\nഓരോ പാദരക്ഷാ നിർമ്മാതാവും ഉൽപ്പന്നങ്ങൾ നിർമ്മിക്കുമ്പോൾ ദീർഘകാലം നിലനിൽക്കുന്നതും സുഖപ്രദവുമായ മെറ്റീരിയലുകൾ തെരഞ്ഞെടുക്കാൻ ശ്രദ്ധിക്കാറുണ്ട്. പി. യു (പോളിയൂറിത്തീൻ) സോളുകൾ നിർമ്മാതാവിന്റെ ഈ ആവശ്യകതകൾ നിറവേറ്റുന്നു. മാത്രമല്ല പി. യു സോളുകൾ ഭാരം കുറഞ്ഞതും പ്രതിരോധമുള്ളവയുമാണ്. അത്തരത്തിൽ പാദരക്ഷാ നിർമ്മാണരംഗത്തെ പ്രമുഖരായ VKC PRIDE, PU പാദരക്ഷകളാണ് വിപണിയിൽ എത്തിക്കാറുള്ളത്. മികച്ച നിർമ്മാണ നിലവാരം സുഖപ്രദമായ സോൾ, രൂപഭംഗി, ആകർഷകമായ വില, ദീർഘകാല ഈടുനിൽപ്പ് എന്നിങ്ങനെ നിരവധി പ്രത്യേകതകളാണ് VKC PRIDE പാദരക്ഷകൾക്ക് ഉള്ളത്.\nPU പാദരക്ഷകൾ എന്തുകൊണ്ട് പ്രാധാന്യമർഹിക്കുന്നുെവന്ന് നോക്കാം..\nകെമിക്കൽ & വാട്ടർ റെസിസ്റ്റൻസ്: പി. യു (പോളിയൂറിത്തീൻ) അതിന്റെ നിർജ്ജീവവും ശക്തവും മോടിയുള്ളതുമായ സ്വഭാവസവിശേഷതകൾക്ക് പേരുകേട്ടതാണ്. അത്തരത്തിൽ ഉയർന്ന നിലവാരമുള്ള സുരക്ഷാ പാദരക്ഷകൾ നിർമ്മിക്കാൻ പി. യു സോൾ പ്രയോജനകരമാണ്.\nഭാരം കുറഞ്ഞത്: പി. യു സോൾ വായുസഞ്ചാരമുള്ളതും കനംകുറഞ്ഞ മെറ്റീരിയലുമാണ്. ഇത് കാലുകൾ അയവുള്ളതാക്കുന്നു.\nഏറ്റവും മികച്ച ഗ്രിപ്പ്: പി. യു സോളുകൾ ഏറ്റവും വഴുവഴുപ്പുള്ള പ്രതലങ്ങളിൽ പോലും മികച്ച സുരക്ഷ ഒരുക്കുന്നു. എല്ലാത്തരം പാദരക്ഷകളിലും പി. യു സോളുകൾ മികച്ച ഗുണങ്ങൾ വാഗ്ദാനം ചെയ്യുന്നുണ്ട്.\nസുഖകരം : നന്നായി പൂർത്തിയാക്കിയ ഉപരിതലവും തുകൽ പോലെയുള്ള ഇലാസ്തികതയും ഉള്ളതിനാൽ പി. യു സോളുകൾ എല്ലാ തരം പാദരക്ഷകളെയും മികച്ചതാക്കുന്നു.\nഷോക്ക് ആഗിരണം: ഉപഭോക്താവിന് ദീർഘനേരം നിൽക്കുകയോ നടക്കുകയോ ചെയ്യേണ്ട സമയങ്ങളിൽ പാദരക്ഷകൾക്ക് നല്ല ഷോക്ക് അബ്സോർപ്ഷൻ ഗുണങ്ങൾ ഉണ്ടായിരിക്കണം. അത്തരത്തിൽ പി. യു സോളുകൾ പാദരക്ഷകളിൽ ഉപയോഗിക്കുന്നത് തികച്ചും അനുയോജ്യമാണ്.\nഅതേസമയം ഉയരമില്ലാത്തവര്‍ക്കായുള്ള ഹൈഹീല്, പ്രമേഹരോഗികള്‍ക്കായി സോഫ്റ്റ് മെറ്റീരിയല്, സ്പോര്‍ട്ട്സ് ഷൂകള്, എയര്‍ഹോസ്റസുമാര്‍ക്കായി പോയിന്റഡ് ഷൂകള് തുടങ്ങി വിവിധ ആവശ്യക്കാരെ ലക്ഷ്യമിട്ട് പാദരക്ഷകളുടെ വിപണി കുതിക്കുമ്പോള് പാദരക്ഷകളുടെ തെരഞ്ഞെടുക്കലിന് വലിയ പ്രാധാന്യമുണ്ട്.\nമാത്രമല്ല കാഴ്ചയ്ക്ക് ഭംഗിയുള്ള ചെരുപ്പുകള് ആരോഗ്യത്തിന് ഇണങ്ങുന്നവയാകണമെന്നില്ല.അതിനാൽ ചെരുപ്പു വാങ്ങുമ്പോള് വില, ഈട്, ഭംഗി എന്നിവയ്ക്കൊപ്പം അതിന്റെ മെറ്റീരിയല്, ഷെയ്പ്പ്, ഹീല്, വലുപ്പം എന്നിവയും ശ്രദ്ധിക്കേണ്ടതുണ്ട്. ഉപഭോക്താക്കൾക്ക് നല്ല ജീവിതശൈലി പിന്തുടരാനുള്ള ഗുണമേന്മയുള്ളതും സുഖകരവും ഈടുനിൽക്കുന്നതുമായ പാദരക്ഷകളാണ് വി കെ സി എപ്പോഴും വിപണിയിൽ അവതരിപ്പിക്കാറുള്ളത്. ഭംഗിയേക്കാൾ പ്രാധാന്യം കംഫർട്ടിനാണ്. ഒന്ന് ശ്രദ്ധിച്ചാൽ സുഖകരമായി ധരിക്കാൻ പറ്റുന്ന ചെരുപ്പും ഷൂസുമൊക്കെ വളരെ എളുപ്പത്തിൽ തെരഞ്ഞെടുക്കാവുന്നതാണ് .\nStory Highlights : remember these before buying shoes


tata sky broadband latest offers: ടാറ്റ സ്‌കൈയിൽ ഫ്രീ ലാൻഡ്‌ലൈൻ കണക്ഷനും അൺലിമിറ്റഡ് കോളിങ്ങും - tata sky broadband to offer free landline connection with unlimited voice calling soon | Samayam Malayalam\ntata sky broadband to offer free landline connection with unlimited voice calling soon\nടാറ്റ സ്‌കൈയിൽ ഫ്രീ ലാൻഡ്‌ലൈൻ കണക്ഷനും അൺലിമിറ്റഡ് കോളിങ്ങും\nNithya Nair | Samayam Malayalam | Updated: 30 Mar 2020, 04:39:00 PM\nനിലവിൽ ഒരു മാസം,3മാസം, ആറ് മാസം, 12 മാസം എന്നിങ്ങനെ വ്യത്യസ്ത കാലയളവുകളിൽ പല അൺലിമിറ്റഡ് ബ്രോഡ്ബാൻഡ് പ്ലാനുകൾ കമ്പനി നൽകുന്നുണ്ട്. ഒരു മാസത്തേക്ക് 900, 1,000 രൂപ, 1,100 രൂപ എന്നിങ്ങനെ മൂന്ന് പ്ലാനുകളുണ്ട്.\nഈ കൊറോണ കാലത്ത് എയർടെൽ, ബിഎസ്എൻഎൽ, ജിയോ തുടങ്ങിയ ഇന്റർനെറ്റ് സേവനദാതാക്കളുമായി മത്സരിക്കാൻ ടാറ്റ സ്കൈയും രംഗത്ത്. ഇന്ത്യയിലെമ്പാടുമുള്ള ബ്രോഡ്ബാൻഡ് ഉപയോക്താക്കൾക്ക് സൗജന്യമായി അൺലിമിറ്റഡ് ലാൻഡ്‌ലൈൻ കണക്ഷൻ നൽകാനാണ് ടാറ്റ സ്‌കൈ ഒരുങ്ങുന്നത്.\nഒഫീഷ്യൽ വെബ്‌സൈറ്റിലൂടെയാണ് ഈ ഓഫറിന്റെ വിവരങ്ങൾ ടാറ്റ സ്‌കൈ പുറത്തുവിട്ടത്. എല്ലാ ബ്രോഡ്ബാൻഡ് ഉപയോക്താക്കൾക്കും അൺലിമിറ്റഡ് കോളിംഗ് ആനുകൂല്യങ്ങളും ഡാറ്റയുമാണ് ഇതിൽ ലഭിക്കുക. വിപണിയിൽ ടാറ്റ സ്‌കൈയുടെ പ്രധാന എതിരാളികളായ എയർടെൽ എക്സ്ട്രീം ഫൈബറും റിലയൻസ് ജിയോ ഫൈബറും തങ്ങളുടെ വരിക്കാർക്ക് ലാൻഡ്‌ലൈൻ സേവനങ്ങൾ നൽകുന്നുണ്ട്.\nഓഫർ എപ്പോൾ മുതലാണ് നിലവിൽ വരിക എന്ന കാര്യം കമ്പനി അറിയിച്ചിട്ടില്ല. ഉടൻ ഈ ഓഫർ 20 നഗരങ്ങളിൽ ലോഞ്ച് ചെയ്യും എന്ന് മാത്രമേ പറഞ്ഞിട്ടുള്ളൂ.\nനിലവിൽ ഒരു മാസം,3മാസം, ആറ് മാസം, 12 മാസം എന്നിങ്ങനെ വ്യത്യസ്ത കാലയളവുകളിൽ പല അൺലിമിറ്റഡ് ബ്രോഡ്ബാൻഡ് പ്ലാനുകൾ കമ്പനി നൽകുന്നുണ്ട്. ഒരു മാസത്തേക്ക് 900, 1,000 രൂപ, 1,100 രൂപ എന്നിങ്ങനെ മൂന്ന് പ്ലാനുകളുണ്ട്. മൂന്ന് മാസത്തേക്ക് 2,700 രൂപ, 3,000 രൂപ, 3,300 രൂപ എന്നിങ്ങനെ വിലയുള്ള മൂന്ന് പ്ലാനുകളാണുള്ളത്. ഡാറ്റ അൺലിമിറ്റഡ് ആണെങ്കിലും വേഗതയിൽ വ്യത്യാസമുണ്ട്. ഈ പ്ലാനുകളിൽ നിങ്ങള്‍ക്ക് ഒരു സൗജന്യ റൂട്ടറും സൗജന്യ ഇന്‍സ്റ്റാളേഷനും ലഭിക്കും. ആറ് മാസക്കാലയളവിലേക്ക് 4,860 രൂപ, 5,400 രൂപ, 5,940 രൂപ എന്നിങ്ങനെ വില വരുന്ന മൂന്ന് പ്ലാനുകളാണുള്ളത്. ഇതിൽ സൗജന്യ റൂട്ടറും സൗജന്യ ഇന്‍സ്റ്റാളേഷനും ഉള്‍പ്പെടുത്തിയിട്ടുണ്ട്.\n12 മാസത്തേക്ക് 9,180 രൂപ, 10,200 രൂപ, 11,220 രൂപ എന്നിവയാണ് പ്ലാനുകൾ.സൗജന്യ റൂട്ടറും സൗജന്യ ഇന്‍സ്റ്റാളേഷനും ലഭിക്കും.\nലിമിറ്റഡ് ജിബി പ്ലാനുകളും കമ്പനി നൽകുന്നുണ്ട്. ഒരു മാസത്തേക്ക് 650 രൂപ, 750 രൂപ, 800 രൂപ, 900 രൂപ, 950 രൂപ, 1000 രൂപ എന്നിങ്ങനെയാണ് ഈ പ്ലാനുകളുടെ വില. ഇവയിൽ യഥാക്രമം 60 ജിബി, 150 ജിബി, 400 ജിബി, 250 ജിബി, 500 ജിബി, 500 ജിബി ഡാറ്റ ലഭിക്കും. പല പ്ലാനുകളിലും വേഗത വ്യത്യസ്തമായിരിക്കും.\nമൂന്ന് മാസത്തേക്ക് 60 ജിബി, 150 ജിബി, 400 ജിബി, 250 ജിബി, 500 ജിബി, 500 ജിബി ഡാറ്റ ലഭിക്കുന്ന 1,950 രൂപ, 2,250 രൂപ, 2,400 രൂപ, 2,700 രൂപ, 2,850 രൂപ, 3,000 രൂപ എന്നിങ്ങനെ പ്ലാനുകളാണുള്ളത്. ആറുമാസത്തേക്കുള്ള പ്ലാനുകൾക്ക് 3,510 രൂപ, 4,050 രൂപ, 4,320 രൂപ, 4,860 രൂപ, 5,130 രൂപ, 5,400 രൂപ എന്നിങ്ങനെയും . 12 മാസത്തേക്ക് 6,630 രൂപ, 7,650 രൂപ, 8,160 രൂപ, 9,180 രൂപ, 9,690 രൂപ, 10,200 രൂപ എന്നിങ്ങനെയുമാണ് പ്ലാനുകളുടെ വില.\nവൊഡാഫോണിൽ 95 രൂപയുടെ പുതിയ ഓൾ റൗണ്ടർ പ്ലാൻആര്‍ട്ടിക്കിള് ഷോ\nടാറ്റ സ്‌കൈ അൺലിമിറ്റഡ് ലാൻഡ്‌ലൈൻ കണക്ഷൻ Tata sky Unlimited Voice Calling tata sky broadband latest offers best broadband services in India\nWeb Title : tata sky broadband to offer free landline connection with unlimited voice calling soon


ബഷീർ ഇക്കാന്റെ ദം ബിരിയാണി. | Troll Kayamkulam\nTaste of Kayamkulam\nബഷീർ ഇക്കാന്റെ ദം ബിരിയാണി.\nBy Editor Troll Kayamkulam\t Last updated Jul 20, 2018\nകള്ളന്റെ നാട്ടിലെ രുചിയൂറും ബിരിയാണിയുടെ ഉസ്താദ്.\nഅങ്ങനെ വിശേഷിപ്പിക്കാം മ്മടെ ബഷീർ ഇക്കാനെ.\nകായംകുളം എം എസ് എം കോളജിനു എതിർവശത്തായി ബഷീർ ദം ബിരിയാണി കട എന്ന സ്ഥാപനത്തിന്റെ ഉടമ. കായംകുളത്തെ ഏറ്റവും ഡിമാൻഡ് ഉള്ള ബിരിയാണിയും ഇത് തന്നെ.\nചിക്കൻ, ബീഫ് ബിരിയാണിക്ക് പേര് കേട്ട കായംകുളത്തെ മികച്ച ഹോട്ടലുകളിൽ ഒന്ന്.\nആഹാരത്തിന്റെ വില അറിയുന്ന ഇദ്ദേഹം വിളമ്പി തരുന്ന ബിരിയാണി വേസ്റ്റ് ആക്കാനോ ബാക്കി വെക്കാനോ സമ്മതിക്കില്ല. മുഴുവൻ കഴിക്കാതെ അവിടെ നിന്ന് ഒരടി അനങ്ങാൻ പറ്റില്ല എന്ന് സാരം. വേസ്റ്റ് ആക്കി കളയുന്നവർക്ക് കടയിലേക്ക് പ്രവേശനം ഇല്ലെന്നും വേണമെങ്കിൽ പറയാം.\nദിനം പ്രതി അവിടെ വരുന്നവർക്കു വയറു നിറച്ചു നല്ല കിടിലൻ ബിരിയാണി കഴിക്കാം, കൂടാതെ ഫങ്ഷനുകൾക്ക് ആവശ്യമായ ബിരിയാണിയും ചെയ്തു കൊടുക്കും. ട്രോൾ കായംകുളത്തിന്റെ ട്രോളുകളിലൂടെയും ഫേസ്ബുക്കിലെ ഭക്ഷണത്തിനു പ്രാധാന്യം നൽകുന്ന പേജുകളിലൂടെയും പ്രശസ്തനാണ് ബഷീർ ഇക്ക.\nശെരിക്കും ബിരിയാണി വിറ്റു കാശുണ്ടാക്കൽ മാത്രമല്ല ഇദ്ദേഹത്തിന് നല്ല ഒരു മനസ്സ് കൂടെ ഉണ്ടെന്നുള്ളതിന്റെ തെളിവാണ് ഇദ്ദേഹത്തിന് കായംകുളത്തുകാർക്കിടയിൽ ഇത്രയധികം പ്രസിദ്ധി നേടി കൊടുത്തതു.\nനല്ല കിടിലൻ ദം ബിരിയാണി കഴിക്കാൻ ആഗ്രഹമുള്ളവർ നേരെ കായംകുളം എം എസ് എം കോളേജിന്റെ എതിർവശത്തുള്ള ബഷീർ ദം ബിരിയാണി കട എന്ന ഹോട്ടൽ വെച്ച് പിടിച്ചോള്ളു. അവിടെ നിങ്ങളെ കാത്തു സ്നേഹത്തിൽ ചാലിച്ച ബിരിയാണി വിളമ്പി തരാൻ ഒരു മനുഷ്യൻ ഉണ്ടാകും. ബാക്കിയൊക്കെ നേരിട്ട് കണ്ടും രുചിച്ചും അനുഭവിക്ക്\nപ്രതാപകാലത്തിന്റെ ചിറകിലേറി ഒരു ഡിപ്പോ\nവിദ്യാർത്ഥികൾക്കും തൊഴിലന്വോഷകർക്കും ആശ്രയമാവുന്ന ഒരു പുതിയ സംരഭവുമായി നമ്മുടെ കായംകുളക്കാരൻ.


NEWS | കൊല്ലത്ത് സ്‌ഫോടക വസ്തുക്കൾ പിടിച്ചെടുത്ത് പോലീസ്.. പിന്നിൽ പ്രവർത്തിച്ചത് യുപിയിൽ പിടിയിലായ മലയാളി ഭീകരർ! - Malayalivartha.com Widgets Magazine\n14 JUNE 2021 06:04 PM IST\nമലയാളികളെ ഞെട്ടുക്കുന്ന വാർത്തയാണ് ഓരോ ദിവസവും പുറത്ത് വരുന്നത്. എന്നാലിപ്പോൾ കൊല്ലത്ത് നിന്നും ഏറെ ഞെട്ടിക്കുന്നതും ഒട്ടേറെ പ്രാധാന്യവും ജാഗ്രതയും പുലർത്തേണ്ട് ഒരു വാർത്തയാണ് പുറത്ത് വരുന്നത്. ആ വാർത്ത ഇങ്ങനെയാണ്, കൊല്ലത്ത് നിന്നും ഉഗ്രശേഷിയുള്ള സ്‌ഫോടക വസ്തുക്കൾ കണ്ടെത്തി എന്നതാണ്.\nപുനലൂരിലെ പാടം മേഖലയിലാണ് സംഭവം നടന്നത്. വനം വകുപ്പിന്റെ അധീനതയിലുള്ള ഫോറസ്റ്റ് ഡെവലപ്‌മെന്റ് കോർപ്പറേഷന്റെ കശുമാവിൻ തോട്ടത്തിൽ പോലീസും വനം വകുപ്പും നടത്തിയ സംയുക്ത പരിശോധനയിലാണ് സ്‌ഫോടക വസ്തുക്കൾ കണ്ടെത്തിയത്. തുടർന്ന് പരിസരത്ത് പോലീസ് കൂടുതൽ തെരച്ചിലും വിപുലമായ അന്വേഷണവും നടത്തുന്നുണ്ട്.\nഇത്രയും സുപ്രധാനമായ വിവരം ലഭിച്ചത് ഉത്തർപ്രദേശിൽ എൻഐഎ അറസ്റ്റ് ചെയ്ത മലയാളി ഭീകരരെ ചോദ്യം ചെയ്തതിൽ നിന്നുമാണ്. ഇവരെ ചോദ്യം ചെയ്തതതിൽ നിന്നും ലഭിച്ച വിവരത്തിന്റെ അടിസ്ഥാനത്തിലാണ് പ്രദേശത്ത് പരിശോധന നടത്തിയത്.\nജലാറ്റിൻ സ്റ്റിക്ക്, ഡിറ്റണേറ്റർ, ബാറ്ററി, വയറുകൾ എന്നിവയാണ് പ്രാഥമികമായി കണ്ടെത്തിയത്. ഭീകരവാദ പ്രവർത്തനങ്ങൾക്ക് വേണ്ടിയാണ് ബോംബ് നിർമ്മാണ വസ്തുക്കൾ പ്രദേശത്ത് സൂക്ഷിച്ചത് എന്നാണ് പ്രാഥമിക നിഗമനം. സ്ഥലത്ത് പോലീസും ബോംബ് സ്‌ക്വാഡും ഇപ്പോഴും പരിശോധന നടത്തി വരികയാണ്.\nഇതിനു പിന്നിൽ പ്രവർത്തിച്ചവരെ ഉടൻ തന്നെ കണ്ടെത്തേണ്ടത് ഏറെ അനിവാര്യമാണ്. കേരളത്തിൽ ഇവർ എന്തൊക്കെയാണ് ലക്ഷ്യമിട്ടിരുന്നത് എന്ന കാര്യമാണ് പ്രധാനമായും കണ്ടെത്തേണ്ടത്. ഇതു കൂടാതെ രാജ്യവ്യാപമായി ഇവർ ലക്ഷമിട്ടിരുന്ന ഭീകരവാദ പ്രവർത്തനങ്ങളും ഉടൻ തന്നെ പുറത്ത് വരുമെന്ന് തന്നെയാണ് പ്രതീക്ഷിക്കുന്നത്.\nഫെബ്രുവരിയിലായിരുന്നു സ്‌ഫോടക വസ്തുക്കളുമായി പോപ്പുലര് ഫ്രണ്ട് പ്രവര്‍ത്തകരായ രണ്ട് മലയാളികള് ഉത്തര്‍പ്രദേശില് അറസ്റ്റിലായത്. പത്തനംതിട്ട സ്വദേശി അന്‍സാദ് ബദറുദ്ദീന്, കോഴിക്കോട് സ്വദേശി ഫിറോസ്ഖാന് എന്നിവരെയാണ് ഉത്തർ പ്രദേശ് പൊലീസ് ഇന്ന് അറസ്റ്റ് ചെയ്തത്.\nസ്‌ഫോടക വസ്തുക്കള്‍ക്ക് പുറമേ വിവിധ ആയുധങ്ങളും രേഖകളും ഇവരില് നിന്ന് പിടിച്ചെടുത്തിട്ടുണ്ടെന്ന് യു പിയിലെ ക്രമസമാധാന ചുമതലയുള്ള എഡിജി പ്രശാന്ത് കുമാര് വ്യക്തമാക്കിയിരുന്നു.\nസംസ്ഥാനത്തെ വിവിധ ഇടങ്ങളില് ഭീകരാക്രമണത്തിന് പദ്ധതിയിട്ട സംഘം ചില ഹിന്ദു സംഘടനാ നേതാക്കളെയും ലക്ഷ്യമിട്ടിരുന്നതായി യുപി പൊലീസ് അന്നേ വെളിപ്പെടുത്തിയിരുന്നു.\nരഹസ്യ വിവരത്തെ തുടര്‍ന്നുള്ള അന്വേഷണത്തിലാണ് ഗുദംബയിലെ കുക്രെയില് വെച്ച് പ്രത്യേക അന്വേഷണ സംഘം ഇരുവരെയും പിടികൂടിയത്. ഉത്തർ പ്രദേശില് നിന്ന് യുവാക്കളെ ഭീകരപ്രവര്‍ത്തനത്തിനും ആക്രമണങ്ങള്‍ക്കും റിക്രൂട്ട് ചെയ്യാനും ഇവര് ശ്രമം നടത്തിയെന്നും പൊലീസ് പറയുന്നുണ്ട്.\nസ്ഫോക വസ്തുക്കൾ ലഭിച്ചത് ബംഗ്ലാദേശി ഭീകര സംഘടനയായ ജമാത്ത് ഉള് മുജാഹീദ്ദൻ വഴിയെന്ന് യുപി എടിഎസ് പരാമർശിക്കുന്നുണ്ട്. മാസങ്ങൾക്ക് മുൻപ് ഇവർ ബംഗ്ലാദേശ് സന്ദർശിച്ചെന്നും ഇന്ത്യയിൽ സ്ഫോടനങ്ങൾ നടത്താന് സംഘടനയുടെ സഹായം തേടിയെന്നും പ്രതികൾ ചോദ്യം ചെയ്യലിൽ സമ്മതിച്ചെന്ന് ഭീകരവിരുദ്ധ സേന വ്യക്തമാക്കിയിരുന്നു. ഹിറ്റ് സക്വാഡിലെ യുപിയിൽ പ്രവർത്തിക്കുന്ന അഞ്ച് പേരെ തിരിച്ചറിഞ്ഞതായി പൊലീസ് അറിയിച്ചു.\nഅറസ്റ്റിലായ രണ്ടു പേര്‍ക്കുമെതിരെ കേരളത്തില് കേസുകളുണ്ടെന്നാണ് അറിയാൻ കഴിഞ്ഞിട്ടുള്ളത്. ബസന്ത പഞ്ചമി ദിനത്തില് യുപിയില് ഉടനീളം ഇവര് സ്ഫോടനങ്ങള്‍ക്ക് ലക്ഷ്യമിട്ടിരുന്നു. കണ്ടെത്തിയതില് 16 തരം സ്ഫോടക വസ്തുക്കളെന്ന് പൊലീസ് നേരത്തെ പറഞ്ഞിരുന്നു.\nഎന്നാൽ ഇവരുടെ വിവരത്തെ തുടർന്നാണോ ഇപ്പോൾ കേരളത്തിൽ സ്ഫോടക വസ്തുക്കൾ കണ്ടെത്തിയതെന്ന് പോലീസ് പ്രതികരിച്ചിട്ടില്ല. കൂടുതൽ വിവരങ്ങൾ ഉടൻ തന്നെ പുറത്ത് വരുമെന്ന് തന്നെയാണ് പ്രതീക്ഷിക്കുന്നത്.\nകണ്ണൂര് സ്വദേശിയായ യുവ ഡോക്ടര് മാനസയുടെ കൊലപാതകത്തില് മനംനൊന്ത് യുവാവ് ജീവനൊടുക്കി.... മാനസയുടെ മരണം ഏറെ വേദനിപ്പിച്ചു... തന്റെ മരണത്തില് ആര്‍ക്കും ഉത്തരവാദിത്വമില്ലെന്നും ആത്മഹത്യാകുറിപ്പില്... (15 minutes ago)\nഅതിര്‍ത്തികളിലെ വിശ്വാസവും സൗഹൃദവും മെച്ചപ്പെടുത്താനായി ഇന്ത്യന് സൈന്യവും ചൈനയിലെ പീപ്പിള്‍സ് ലിബറേഷന് ആര്‍മിയും വടക്കന് സിക്കിം മേഖലയില് ഹോട്ട്‌ലൈന് സ്ഥാപിച്ചു.... (34 minutes ago)


കല്യാണ ചടങ്ങില് കടുവയുടെ കുമ്മനടി! ജീവനും കൊണ്ടോടി നാട്ടുകാര്, വീഡിയോ വൈറല്\nഭോപ്പാല്: വിളിക്കാത്ത ചടങ്ങുകള്‍ക്കു വലിഞ്ഞുകേറി പോകുന്നതിനു മലയാളികള് ഇട്ടപേരാണ് കുമ്മനടി. കേരളത്തിന്റെ അഭിമാനമായ കൊച്ചി മെട്രോയുടെ ഉത്ഘാടന ചടങ്ങില് ബി.ജെ.പി സംസഥാന അധ്യക്ഷന് കുമ്മനം രാജശേഖരന് മെട്രോയില് വലിഞ്ഞ്കേറിയതില് നിന്നാണ് കുമ്മനടി എന്ന പ്രയോഗം മലയാളികള് സ്വീകരിച്ചത്. അത്തരത്തിലൊരു കുമ്മനടിയുടെ വാര്‍ത്തയും വീഡിയോയുമാണ് ഇപ്പോള് സമൂഹമാധ്യമങ്ങില് വൈറലാവുന്നത്.\nവിളിക്കാത്ത കല്യാണത്തിന് പ്രതീക്ഷിക്കാത്ത അതിഥി എത്തുമ്പോള് ആരുമൊന്ന് അമ്പരക്കുക സാധാരണം. എന്നാല് ഇവിടെ അതിഥിയെ കണ്ട് ആളുകള് ജീവനും കൊണ്ട് ഓടുകയാണുണ്ടായത്. ഒരു കടുവയായിരുന്നു കല്യാണ വീട്ടിലേക്ക് ഓടിക്കയറി കല്യാണം അലങ്കോലമാക്കിയത്.\nസുന്ദര ജീവിതം സ്വപ്നം കണ്ട് ആദ്യരാത്രിക്കായി കാത്തിരുന്ന വധുവിനും വരനും എട്ടിന്റെ പണിയാണ് കടുവ നല്‍കിയത്. എല്ലാവരും ആഘോഷത്തിമിര്‍പ്പില് നില്‍ക്കുമ്പോഴായിരുന്നു കടുവയുടെ കുമ്മനടി. കടുവയെ കണ്ടതോടെ കുടുംബാംഗങ്ങളും നാട്ടുകാരും ജീവനും കൊണ്ട് പാഞ്ഞു.\nഒടുവില് കടുവ തിരിച്ചുപോയതിനു ശേഷമാണ് ഇവര് തിരികെയെത്തിയത്. നരഭോജിക്കടുവയാണെന്ന് അധികൃതര് അറിയിച്ചപ്പോള് ജീവന് തിരിച്ചു കിട്ടിയ ആശ്വാസത്തിലാണ് നാട്ടുകാര് വീടുകളിലേക്ക് മടങ്ങിയത്.


Houston police chief against trump ഉപകാരപ്രദമായ കാര്യങ്ങൾ പറയാനില്ലെങ്കിൽ വായടക്കണം; ട്രംപിനോട് ഹൂസ്റ്റൺ പൊലീസ് മേധാവി\nഉപകാരപ്രദമായ കാര്യങ്ങൾ പറയാനില്ലെങ്കിൽ വായടക്കണം; ട്രംപിനോട് ഹൂസ്റ്റൺ പൊലീസ് മേധാവി\n“അമേരിക്കൻ പ്രസിഡന്റിനോട് രാജ്യത്തെ പൊലീസ് മേധാവികളെ പ്രതിനിധീകരിച്ച് എനിക്കൊരു കാര്യം പറയാനുണ്ട്: ഉപകാരപ്രദമായ കാര്യങ്ങൾ പറയാനില്ലെങ്കിൽ ദയവു ചെയ്ത് വായടക്കണം”- സിഎൻഎൻ വാർത്താവതാരക ക്രിസ്റ്റ്യൻ അമൻപൗർ പങ്കുവച്ച വീഡിയോയിൽ ആർട്ട് പറയുന്നു.\nസ്റ്റേറ്റുകൾ പ്രതിഷേധക്കാരെ അടിച്ചമർത്തിയില്ലെങ്കിൽ സൈന്യത്തെ ഇറക്കുമെന്ന് ട്രംപ് ഭീഷണി മുഴക്കിയിരുന്നു.\nഅമേരിക്കയിൽ വ്യാപകമായി ഉയർന്നിരിക്കുന്ന പ്രതിഷേധങ്ങളെ അടിച്ചമർത്തി ക്രമസമാധാനം പുനഃസ്ഥാപിക്കണം. മേയർമാരും ഗവർണർമാരും അതിന് മുൻകൈ എടുക്കണം. നഗരങ്ങളിൽ, തെരുവുകളിൽ ആവശ്യത്തിന് നാഷണൽ ഗാർഡുകളെ വിന്യസിക്കണം. ഗവർണർമാർ വിഷയം പരിഹരിക്കുന്നതിൽ പരാജയപ്പെട്ടാൽ ‘ആയിരമായിരം’ അമേരിക്കൻ സൈന്യത്തെ ഇറക്കി പ്രശ്നം പരിഹരിക്കും. ലോകത്തെ മഹത്തായ രാജ്യമാണ് നമ്മുടേത്. നമ്മൾ അത് ഭദ്രമായി കാത്തുസൂക്ഷിക്കും. താൻ നിങ്ങളെ സംരക്ഷിക്കാനായി പോരാടും. സമാധാനപരമായി പ്രതിഷേധിക്കുന്നവരുടെ താൻ ഉണ്ടാകുമെന്നും ട്രംപ് പറഞ്ഞു.\nകറുത്ത വർഗക്കാരനായ ജോർജ് ഫ്ലോയ്ഡിന്റെ കൊലപാതകത്തിൽ അമേരിക്കയിലുടനീളം പ്രതിഷേധങ്ങൾ നടക്കുകയാണ്. രാജ്യത്ത് പലയിടങ്ങളിലും പ്രതിഷേധം അക്രമാസക്തമായി. പൊലീസ് സ്റ്റേഷനുകളും വാഹനങ്ങളും പ്രതിഷേധക്കാർ തീയിട്ടു. കൊവിഡ് ബാധയുടെ പശ്ചാത്തലത്തിലും തെരുവുകൾ പ്രതിഷേധക്കാരെ കൊണ്ട് നിറഞ്ഞിരിക്കുകയാണ്.\nStory Highlights- Houston police chief against trump


മലയാളി താരങ്ങള്‍ക്ക് തമിഴില് നേരിടേണ്ടി വന്ന അപമാനം, അത് അവസാനിപ്പിച്ചത് മമ്മൂട്ടിയാണെന്ന് മേനക | It was Mammootty who lifted the esteem of Malayalam film industry in Tamil Nadu - Malayalam Filmibeat\n» മലയാളി താരങ്ങള്‍ക്ക് തമിഴില് നേരിടേണ്ടി വന്ന അപമാനം, അത് അവസാനിപ്പിച്ചത് മമ്മൂട്ടിയാണെന്ന് മേനക\nPublished: Sunday, March 19, 2017, 16:32 [IST]\nഎണ്‍പതുകളിലും തൊണ്ണൂറുകളിലും മലയാള സിനിമ തമിഴ്‌നാടിനെ ഏറെ ആശ്രയിച്ചാണ് സിനിമകള് ചെയ്തിരുന്നത്. പ്രധാന ലൊക്കേഷനുകള് പലപ്പോഴും തമിഴ്‌നാട്ടിലായിരുന്നു. എഡിറ്റിങും മറ്റ് സാങ്കേതിക പ്രവര്‍ത്തനങ്ങളും പൂര്‍ത്തിയാക്കിയതും തമിഴ്‌നാട്ടില് വച്ചായിരുന്നു.\nഅതുകൊണ്ട് തന്നെ തമിഴ് സിനിമാക്കാര്‍ക്ക് എന്നും മലയാളി താരങ്ങളോട് ഒരു പുച്ഛമായിരുന്നു. അത് മാറിയത് മമ്മൂട്ടി കാരണമാണെന്ന് നടി മേനക പറയുന്നു. ഒരു ചാനല് അഭിമുഖത്തില് സംസാരിക്കുകയായിരുന്നു നടി.\nതമിഴ് സിനിമയുടെ സെറ്റില് മലയാളികളെ നന്നായി അപമാനിക്കുമായിരകുന്നത്രെ. തമിഴ്, കന്നട താരങ്ങള്‍ക്ക് പ്രത്യേകം ഹോട്ടല് മുറിയും ഭക്ഷണവുമൊക്കെയുണ്ടാവും. എന്നാല് മലയാളി താരങ്ങള് മേക്കപ്പ് പോലും പുറത്ത് എവിടെയെങ്കിലും ഇരുന്ന് ചെയ്യണമായിരുന്നു.\nമാറ്റം കൊണ്ടു വന്നത് മമ്മൂട്ടി\nഅതിനൊരു മാറ്റം കൊണ്ടു വന്നത് മമ്മൂട്ടിയാണ്. അക്കാലത്ത് മലയാള സിനിമകള് മൊഴിമാറ്റി അന്യഭാഷയില് റിലീസ് ചെയ്യുമായിരുന്നു. അങ്ങനെ മമ്മൂട്ടി നായകനായി എത്തിയ ന്യൂ ഡല്‍ഹി, നിറക്കൂട്ട് തുടങ്ങിയ ചിത്രങ്ങള് കണ്ട തമിഴര്‍ക്ക് മലയാളികളില് മതിപ്പുണ്ടായി- മേനക പറഞ്ഞു.\nഎണ്‍പതുകളിലും തൊണ്ണൂറുകളിലും മലയാളത്തിലും തമിഴിലുമൊക്കെ തിരക്കുള്ള നടിയായിരുന്നു മേനക. തമിഴിലും മലയാളത്തിലും കന്നടയിലുമൊക്കെയായി 116 ഓളം സിനിമകളില് അഭിനയിച്ചിട്ടുണ്ട്. മലയാളത്തിലാണ് അധികം.\nമേനകയെ പേര് വിളിച്ച് അഭിസംഭോധന ചെയ്ത ഒരു സഹസംവിധായകനെ മമ്മൂട്ടി വഴക്ക് പറഞ്ഞതിനെ കുറിച്ചും നടി അഭിമുഖത്തില് സംസാരിച്ചിരുന്നു. അതിന് ശേഷം ആ സഹ സംവിധായകന് മേനകയോട് ക്ഷമ പറയുകയും ചെയിതിരുന്നുവത്രെ.\nRead more about: menaka mammootty malayalam film malayalam cinema malayalam movie മലയാളം സിനിമ മേനക മമ്മൂട്ടി\nStory first published: Sunday, March 19, 2017, 16:32 [IST]


ഇസയുടെ 'അലമ്പ് അങ്കിൾ'; പിറന്നാൾ ദിനത്തിൽ ജയസൂര്യയെ ട്രോളി കുഞ്ചാക്കോ ബോബൻ- Kunchacko Boban's birthday wishes to Jayasurya goes viral\nJayasurya Birthday Kunchacko Boban Wish\nഇസയുടെ 'അലമ്പ് അങ്കിൾ'; പിറന്നാൾ ദിനത്തിൽ ജയസൂര്യയെ ട്രോളി കുഞ്ചാക്കോ ബോബൻ\nസിനിമയ്ക്ക് പുറത്ത് ജീവിതത്തിലും അടുത്ത സുഹൃത്തുക്കളാണ് ജയസൂര്യയും കുഞ്ചാക്കോ ബോബനും\nSeptember 02, 2019 08:59:14 am\nHappy Birthday Jayasurya: മലയാളികളുടെ ഇഷ്ടതാരം ജയസൂര്യയുടെ 41-ാം പിറന്നാൾ ആണിന്ന്. താരത്തിന് ആശംസകളുമായി ആരാധകരും സഹപ്രവർത്തകരുമെല്ലാം രംഗത്തുണ്ട്. നടനും ജയസൂര്യയുടെ അടുത്ത സുഹൃത്തുക്കളിൽ ഒരാളുമായ കുഞ്ചാക്കോ ബോബന്റെ ഫെയ്സ്ബുക്ക് പോസ്റ്റ് ശ്രദ്ധ നേടുകയാണ്. ഇസയുടെ അലമ്പ് അങ്കിളിന് ആശംസകൾ എന്നാണ് ചാക്കോച്ചൻ ഫെയ്സ്ബുക്കിൽ കുറിച്ചിരിക്കുന്നത്\n“ജന്മദിനാശംസകൾ അളിയാ…” എന്നു തുടങ്ങുന്ന പോസ്റ്റിൽ ഇസയുടെ ഏറ്റവും അലമ്പ് അങ്കിളും ഇന്ത്യയിലെ ഏറ്റവും മികച്ച അഭിനേതാക്കളിൽ ഒരാളും എന്നാണ് ജയസൂര്യയെ ചാക്കോച്ചൻ വിശേഷിപ്പിക്കുന്നത്. ഇരുവരുടെയും കുടുംബത്തോടൊപ്പമുള്ള ചിത്രവും ചാക്കോച്ചൻ പങ്കുവച്ചിട്ടുണ്ട്.\nസിനിമയ്ക്ക് പുറത്ത് ജീവിതത്തിലും അടുത്ത സുഹൃത്തുക്കളാണ് ജയസൂര്യയും കുഞ്ചാക്കോ ബോബനും. കുഞ്ചാക്കോ ബോബൻ നായകനായ ‘ദോസ്ത്’ എന്ന ചിത്രത്തിൽ ചെറിയൊരു രംഗത്തിൽ അഭിനയിച്ചുകൊണ്ടായിരുന്നു ജയസൂര്യയുടെ സിനിമയിലേക്കുള്ള വരവ്. തുടർന്ന് സ്വപ്നക്കൂട്, ലോലിപോപ്പ്, ത്രീ കിംഗ്സ്, 101 വെഡ്ഡിംഗ്സ്,4ഫ്രണ്ട്സ്, കിലുക്കം കിലുകിലുക്കം, ഗുലുമാൽ, ട്വന്റി 20, സ്കൂൾ ബസ്, ഷാജഹാനും പരീക്കുട്ടിയും, പോപ്പിൻസ്, രാമന്റെ ഏദൻത്തോട്ടം തുടങ്ങി നിരവധിയേറെ ചിത്രങ്ങളിൽ ഇരുവരും ഒന്നിച്ച് അഭിനയിച്ചു.\nതാരത്തിന് ആശംസകൾ നേർന്നു കൊണ്ട് ഫ്രൈഡേ ഫിലിം ഹൗസും ‘തൃശൂർ പൂരം’ എന്ന പുതിയ ചിത്രത്തിലെ ക്യാരക്ടർ പോസ്റ്റർ ഇന്ന് രാവിലെ റിലീസ് ചെയ്തു. പുള്ളു ഗിരി എന്ന കഥാപാത്രത്തെയാണ് ചിത്രത്തിൽ ജയസൂര്യ അവതരിപ്പിക്കുന്നത്. നിർമ്മാതാവും നടനുമായ വിജയ് ബാബുവും താരത്തിന് ആശംസകൾ നേർന്നു കൊണ്ട് ക്യാരക്ടർ പോസ്റ്റർ ഷെയർ ചെയ്തിട്ടുണ്ട്.\n‘തൃശൂർ പൂര’ത്തിന്റെ ലൊക്കേഷനിലാണ് താരമിപ്പോൾ. ജയസൂര്യ നായകനാവുന്ന ചിത്രത്തിന്റെ കഥയും തിരക്കഥയും സംഭാഷണവും എഴുതിയിരിക്കുന്നത് സംഗീതസംവിധായകനായ രതീഷ് വേഗയാണ്. രാജേഷ് മോഹനാണ് ചിത്രം സംവിധാനം ചെയ്യുന്നത്. സിനിമയുടെ ചിത്രീകരണം പുരോഗമിച്ചുകൊണ്ടിരിക്കുകയാണ് ഇപ്പോൾ. തൃശൂരിന്റെ ജീവിതവുമായി ബന്ധപ്പെട്ട, തൃശൂർ പൂരത്തിന്റെ എല്ലാ ഭാവങ്ങളും പറയുന്ന ഒരു സിനിമയാണ് ‘തൃശൂർ പൂരം’ എന്നാണ് അണിയറപ്രവർത്തകർ അവകാശപ്പെടുന്നത്.\nRead more: ജയസൂര്യയ്ക്ക് പിറന്നാൾ ആശംസകളുമായി ‘തൃശൂർ പൂരം’ അണിയറപ്രവർത്തകർ\nTags: Birthday, Jayasurya, Kunchacko Boban


പാഠപുസ്തകത്തില് നിന്ന് വായനയെ മോചിപ്പിക്കുക: ഡോ. സാബു തോമസ് : Deepika.com Kerala News\nപാഠപുസ്തകത്തില് നിന്ന് വായനയെ മോചിപ്പിക്കുക: ഡോ. സാബു തോമസ്\nTuesday, March 26, 2019 11:54 PM IST\nകോട്ടയം : ഗൈഡുകളുടെയും ടെക്സ്റ്റ് ബുക്കുകളുടെയും ലോകത്ത് മാത്രമായി വിദ്യാര്‍ത്ഥികളുടെ വായന കുരുങ്ങിക്കിടക്കുകയാണെന്ന് മഹാത്മാഗാന്ധി സര്‍വകലാശാല ആക്ടിംഗ് വൈസ് ചാന്‍സലര് ഡോ. സാബു തോമസ്. ഇന്ത്യന് ഇന്‍സ്റ്റിറ്റ്യൂട്ട് ഓഫ് മാസ് കമ്യൂണിക്കേഷന്‍റെ പുസ്തക പ്രകാശന ചടങ്ങ് ഉദ്ഘാടനം ചെയ്യുകയായിരുന്നു അദ്ദേഹം.\nഇന്ത്യന് ഇന്‍സ്റ്റിറ്റിയൂട്ട് ഓഫ് മാസ് കമ്യൂണിക്കേഷന് കോട്ടയം സൗത്തിന്ത്യന് ക്യാംപസ് ആദ്യമായി പ്രസിദ്ധീകരിച്ച മാറുന്ന മാധ്യമങ്ങള് മായാത്ത മൂല്യങ്ങള് എന്ന മാധ്യമഗ്രന്ഥത്തിന്‍റെ ആദ്യ പ്രതി പ്രസ് ക്ലബ്ബ് പ്രസിഡന്‍റ് സാനുജോര്‍ജ് തോമസ് വൈസ്ചാൻസലറിൽ നിന്ന് ഏറ്റുവാങ്ങി.\nഐഐഎംസി റീജനല് ഡയറക്ടറും അക്കഡേമിക് തലവ നുമായ ഡോ അനില്‍കുമാര് വടവാതൂര് അധ്യക്ഷനായിരുന്നു. സര്‍വകലാശാലാ രജിസ്ട്രാര് ഇന് ചാര്‍ജ് ഡോ. കെ സാബുക്കുട്ടന്, ഐഐഎംസി ഡപ്യൂട്ടി ഡയറക്ടര് രജിത്ചന്ദ്രന്, ഐഐഎംസി അസിസ്റ്റന്‍റ് പ്രഫസര് എ.ചന്ദ്രശേഖര് എന്നിവര് പ്രസംഗിച്ചു. 26 പേരുടെ പഠനലേഖനങ്ങളുടെ സമാഹാരമാണ് ഡോ. അനില് കുമാര് വടവാതൂര് എഡിറ്റ് ചെയ്ത പുസ്തകം.\nതിരുവനന്തപുരം: സംസ്ഥാനത്തിന്‍റെ സാന്പത്തിക പ്രതിസന്ധി അതീവ ഗുരുതര...


actress navya nair introducing her family through new vlog video - Malayalam Filmibeat\n| Updated: Sunday, November 29, 2020, 14:01 [IST]\nമലയാളി പ്രേക്ഷകരുടെ എക്കാലത്തെയും പ്രിയപ്പെട്ട നായികമാരില് ഒരാളാണ് നടി നവ്യാ നായര്. നന്ദനം പോലുളള സിനിമകളിലൂടെയാണ് നവ്യ എല്ലാവരുടെയും ഇഷ്ടതാരമായത്. ദിലീപ് ചിത്രം ഇഷ്ടത്തിലൂടെ അരങ്ങേറ്റം കുറിച്ച നടി തുടര്‍ന്ന് മോളിവുഡിന്റെ അവിഭാജ്യ ഘടകമായി തിളങ്ങിയിരുന്നു. സൂപ്പര് താരങ്ങളുടെയെല്ലാം നായികയായി നിരവധി ചിത്രങ്ങളിലാണ് നവ്യ ശ്രദ്ധേയ വേഷങ്ങളിലെത്തിയത്. മലയാളത്തിന് പുറമെ തമിഴ്, കന്നഡ ഭാഷകളിലും അഭിനയിച്ച താരമാണ് നവ്യാ നായര്.\nവിവാഹ ശേഷം സിനിമയില് അത്ര സജീവമല്ലാതിരുന്ന താരം ടിവി ഷോകളിലൂടെയെല്ലാം പ്രേക്ഷകര്‍ക്ക് മുന്‍പിലേക്ക് എത്തിയിരുന്നു. അതേസമയം ഒരിടവേളയ്ക്ക് ശേഷം മലയാളത്തില് വീണ്ടും തിരിച്ചെത്തുകയാണെന്ന് മുന്‍പ് നടി അറിയിച്ചിരുന്നു. വികെ പ്രകാശ് സംവിധാനം ചെയ്യുന്ന ഒരുത്തീ എന്ന പുതിയ സിനിമയിലൂടെയാണ് നവ്യയുടെ തിരിച്ചുവരവ്.\nസിനിമയുടെ ലൊക്കേഷനില് നിന്നുളള വിശേഷങ്ങളെല്ലാം മുന്‍പ് നവ്യ സോഷ്യല് മീഡിയയിലൂടെ പങ്കുവെച്ചിരുന്നു. അതേസമയം സിനിമാത്തിരക്കുകള്‍ക്കിടെയിലും കുടുംബത്തിനൊപ്പമുളള വിശേഷങ്ങളും പങ്കുവെക്കാറുണ്ട് താരം. നവ്യക്കൊപ്പം കുടുംബത്തിലുളളവരും വാര്‍ത്തകളില് ഇടംപിടിച്ചിരുന്നു. ലോക്ഡൗണ് കാലം നാട്ടിലായിരുന്ന താരം വീട്ടില് നിന്നുളള വിശേഷങ്ങള് പങ്കുവെച്ചും എത്തി.\nഅടുത്തിടെയാണ് നവ്യയുടെ സഹോദരന് രാഹുലിന്റെ വിവാഹം കഴിഞ്ഞത്. ഇതിന്റെ ചിത്രങ്ങളും നവ്യ ഇന്‍സ്റ്റഗ്രാം പേജില് പോസ്റ്റ് ചെയ്തിരുന്നു. കഴിഞ്ഞ ദിവസമാണ് മകന്റെ ജന്മദിനം നവ്യയും കുടുംബവും ആഘോഷിച്ചിരുന്നത്. സായിക്ക് പിറന്നാള് സമ്മാനമായി ആപ്പിള് വാച്ച് സീരിസ് 6ഉം അച്ഛന് നല്‍കിയിരുന്നു. അടുത്ത ബന്ധുക്കള്‍ക്കും സുഹൃത്തുകള്‍ക്കുമൊപ്പമാണ് നവ്യയുടെ മകന്റെ പിറന്നാള് ആഘോഷം നടന്നത്.\nഇതിന്റെ ചിത്രങ്ങളും സോഷ്യല് മീഡിയയില് വൈറലായിരുന്നു. ജന്മദിന ആഘോഷത്തിന് പിന്നാലെ ഇതിന്റെ വീഡിയോ തന്റെ യൂടൂബ് ചാനലിലൂടെയും നവ്യ പങ്കുവെച്ചിരുന്നു. മകന്റെ പിറന്നാള് ദിവസം എടുത്ത ഒരു വ്‌ളോഗ് വീഡിയോ ആണ് നടിയുടെതായി വന്നിരിക്കുന്നത്. ഈ വീഡിയോയില് തന്റെ കുടുംബത്തെയും സുഹൃത്തുക്കളെയുമെല്ലാം പരിചയപ്പെടുത്തുകയാണ് നവ്യ.\nഭര്‍ത്താവ് സന്തോഷിന്റെ കുടുംബത്തെയും സ്വന്തം കുടുംബത്തെയുമാണ് നടി വീഡിയോയില് പരിചയപ്പെടുത്തുന്നത്. കൂട്ടത്തില് സന്തോഷിന്റെ പെങ്ങളെ കുറിച്ച് നടി പറഞ്ഞ കാര്യങ്ങളും ശ്രദ്ധേയമായിരുന്നു. ലക്ഷ്മി എന്നാണ് നവ്യയുടെ നാത്തൂന്റെ പേര്. ലക്ഷ്മിക്ക് ഞാന് ചേട്ടത്തി അമ്മ മാത്രം അല്ല, എനിക്കു അവള് നാത്തൂന് അല്ല, എന്റെ സ്വന്തം സുഹൃത്താണെന്ന് നടി പറയുന്നു.\nഒരുത്തിയുടെ പൂജ ദൃശ്യങ്ങള് | Oruthi Movie pooja visuals | Filmibeat Malayalam\nഎനിക്ക് ഇവള് ഇല്ലാതെ ചങ്ങനാശ്ശേരിയില് പോകുമ്പോള് വല്ലാത്ത ബോറടിയാണ്. കല്യാണം കഴിഞ്ഞ നാളുമുതല് ഇവള് എന്നെ മോളെ എന്നുമാണ് വിളിക്കുക എന്നും നവ്യ പറഞ്ഞു. ലക്ഷ്മിയാണ് എന്ത് ആവശ്യങ്ങളുണ്ടായാലും കൂടെ ഉണ്ടാവാറ് എന്നും നവ്യ പറഞ്ഞു. കുടുംബത്തെ പരിചയപ്പെടുത്തിയതിന് ശേഷമാണ് മകന്റെ പിറന്നാള് ആഘോഷവും നവ്യയുടെ വീഡിയോയില് കാണിക്കുന്നത്\nactress navya nair introducing her family through new vlog video


കേരളത്തില് നിന്നു പോകാന്6അടിപൊളി റോഡ് ട്രിപ്പുകള് | The Best Road Trips to Take in Kerala\nകേരളത്തില് നിന്നു പോകാന്6അടിപൊളി റോഡ് ട്രിപ്പുകള്\nമനോരമ ലേഖകൻ June 14, 2021 01:19 PM IST\nസ്വര്‍ഗത്തിന്‍റെ തുണ്ടെന്ന പോലെയാണ് മറുനാടുകളില് നിന്നെത്തുന്ന സഞ്ചാരികള് പലപ്പോഴും കേരളത്തെ കാണുന്നത്. വൈവിധ്യമാര്‍ന്ന ഭൂപ്രകൃതിയും കാലാവസ്ഥയും കണ്ണിനു കുളിരേകുന്ന കാഴ്ചകളുമെല്ലാം നിറഞ്ഞ കേരളം ഏതു സീസണിലും യാത്രയ്ക്ക് അനുയോജ്യമാണ്. ലക്ഷ്യമല്ല, യാത്രയാണ് പ്രധാനം എന്ന കാഴ്ചപ്പാട് കേരളത്തെ സംബന്ധിച്ച് അച്ചട്ടാണ്; ഏതു വഴിയിലൂടെ പോയാലും എണ്ണിയാലൊടുങ്ങാത്തത്ര മനോഹര കാഴ്ചകള് സഞ്ചാരികളെ കാത്തിരിക്കുന്നു. അതുകൊണ്ടുതന്നെ, റോഡ് ട്രിപ്പുകള്‍ക്ക് ഏറെ അനുയോജ്യമാണ് കേരളം. ഇങ്ങനെ ബൈക്കിലും കാറിലുമെല്ലാം യാത്ര ചെയ്യാന് ആഗ്രഹിക്കുന്നവര്‍ക്ക് പറ്റിയ ചില മനോഹരമായ റൂട്ടുകള് പരിചയപ്പെടാം.\n1. വയനാട്- മടിക്കേരി\nപ്രകൃതിസ്നേഹികള്‍ക്ക് ഏറെ സന്തോഷം പകരുന്ന ഒരു യാത്രയായിരിക്കും വയനാട്ടില്‍നിന്നു മടിക്കേരിയിലേക്കുള്ള ഡ്രൈവ്. പോകും വഴി കാടുകളും മലകളും നിറയെ കാണാം. പൂത്തുനില്‍ക്കുന്ന കാപ്പിത്തോട്ടങ്ങളും മനോഹരമായ ഹൈവേകളുമെല്ലാം ഈ റൂട്ടിലുണ്ട്. ആബി വെള്ളച്ചാട്ടം, രാജാസ് സീറ്റ്, ഇരുപ്പു വെള്ളച്ചാട്ടം, ദുബാരെ എലിഫെന്റ് ക്യാമ്പ്, തടിയന്റമോൾ, ബൈലാകുപ്പെ നംഡ്രോളിങ് മൊണാസ്ട്രി എന്നിവയാണ് മടിക്കേരിയിലെ പ്രധാന കാഴ്ചകള്.\nവയനാട്ടില്‍നിന്നു 132 കിലോമീറ്റര് ആണ് മടിക്കേരിയിലേക്കുള്ള ദൂരം. വേനല്‍ക്കാലവും ശൈത്യകാലവുമാണ് ഈ യാത്രയ്ക്ക് ഏറ്റവും അനുയോജ്യം.\n2. മൂന്നാര്- കൊടൈക്കനാല്\nതേയിലത്തോട്ടങ്ങളും വെള്ളച്ചാട്ടങ്ങളും കുന്നുകളും കണ്ണിനു വിരുന്നൊരുക്കുന്ന വഴിയിലൂടെയാണ് മൂന്നാറില്‍നിന്നു കൊടൈക്കനാലിലേക്കുള്ള യാത്ര. മഞ്ഞും മഴയും ആസ്വദിക്കാന് ഏറ്റവും മികച്ച യാത്രകളില് ഒന്നാണിത്.\nകൊടൈക്കനാൽ തടാകം, പൈൻ ഫോറസ്റ്റ്, കാസ്കേഡ് വെള്ളച്ചാട്ടം, ബ്രയന്റ് പാർക്ക്, കോക്കേഴ്‌സ് പാർക്ക് എന്നിങ്ങനെ സന്ദര്‍ശിക്കാന് നിരവധി ഇടങ്ങള് കൊടൈക്കനാലിലുണ്ട്. മൂന്നാറില്‍നിന്നു കൊടൈക്കനാലിലേക്ക് ഏകദേശം 167 കിലോമീറ്റര് ആണ് ദൂരം. ജൂൺ മുതൽ ഒക്ടോബർ വരെയാണ് ഈ യാത്രയ്ക്ക് ഏറ്റവും അനുയോജ്യം.\n3. ദേവികുളം- മധുര\nതമിഴ്നാട്ടിൽ വൈഗ നദിക്കരയിലെ മധുരയിലേക്ക് ഇടുക്കിയിലെ ദേവികുളത്തുനിന്നുള്ള യാത്ര അവിസ്മരണീയമായ അനുഭവമാണ്. നൂറ്റാണ്ടുകളോളം പാണ്ഡ്യരാജാക്കന്മാരുടെ തലസ്ഥാനമായിരുന്ന മധുര ചരിത്രപ്രസിദ്ധമാണ്. മധുര മീനാക്ഷി ക്ഷേത്രത്തെക്കുറിച്ച് കേള്‍ക്കാത്തവര് ഉണ്ടാവില്ല. കൂടാതെ തിരുമലനായ്ക്കർ കൊട്ടാരം, എക്കോ പാർക്ക്, തെപ്പക്കുളം, അഴഗർ കോവിൽ തുടങ്ങിയ ഇടങ്ങളും മധുരയില് സന്ദര്‍ശിക്കാം. കുടുംബത്തോടൊപ്പമുള്ള അവധിക്കാല യാത്രയ്ക്ക് ഏറെ അനുയോജ്യമാണ് ഈ റൂട്ട്. ഏകദേശം 148 കിലോമീറ്റര് ആണ് ദേവികുളത്തുനിന്ന് മധുരയിലേക്കുള്ള ദൂരം. സെപ്റ്റംബർ മുതൽ നവംബർ വരെയും ജനുവരി മുതൽ മാർച്ച് വരെയുമാണ് ഇവിടം സന്ദര്‍ശിക്കാന് ഏറ്റവും അനുയോജ്യം.\n4. തിരുവനന്തപുരം- കന്യാകുമാരി\nബംഗാൾ ഉൾക്കടലിന്റെയും അറബിക്കടലിന്റെയും ഇന്ത്യൻ മഹാസമുദ്രത്തിന്റെയും സംഗമസ്ഥാനത്തുള്ള കന്യാകുമാരി നൂറ്റാണ്ടുകളായി സഞ്ചാരികള്‍ക്ക് പ്രിയപ്പെട്ട ഇടമാണ്. പശ്ചിമഘട്ടവും പൂർവഘട്ടവും അവസാനിക്കുന്നതും കന്യാകുമാരിയിലാണ്. കന്യാകുമാരി മുനമ്പിൽ നിന്നുള്ള ഉദയ, അസ്തമയ കാഴ്ചകൾ ഇവിടുത്തെ പ്രധാന ആകർഷണങ്ങളിൽ ഒന്നാണ്. തിരുവനന്തപുരത്തുനിന്നു വെറും 90 കിലോമീറ്റര് സഞ്ചരിച്ചാല് ഇവിടെയെത്താം. ഒക്ടോബർ മുതൽ മാർച്ച് വരെയുള്ള സമയമാണ് ഈ യാത്രയ്ക്ക് ഏറ്റവും അനുയോജ്യം.\nസഞ്ചാരികള്‍ക്കായി കന്യാകുമാരി ക്ഷേത്രം, വിവേകാനന്ദപ്പാറ, തിരുവള്ളുവർ പ്രതിമ എന്നിങ്ങനെ നിരവധി കാഴ്ചകള് ഇവിടെയുണ്ട്.\n5. എറണാകുളം- കോയമ്പത്തൂർ\nഎറണാകുളത്തുനിന്ന് ഏകദേശം മൂന്നര മണിക്കൂർ ഡ്രൈവ് ചെയ്താല് കോയമ്പത്തൂരിലെത്താം. 164 കിലോമീറ്ററാണ് ദൂരം. മരുതമലൈ, ശിരുവാണി വെള്ളച്ചാട്ടം, ഇച്ചനാരി ഗണേശ ക്ഷേത്രം, അമരാവതി ഡാം, കോണിയമ്മൻ ക്ഷേത്രം തുടങ്ങി നിരവധി ഇടങ്ങള് ഈ യാത്രയില് സന്ദര്‍ശിക്കാം. തണുപ്പുകാലമാണ് ഈ യാത്രയ്ക്ക് ഏറ്റവും അനുയോജ്യം.\n6. മൂന്നാര്- പൊള്ളാച്ചി\nകോയമ്പത്തൂരിനു 40 കിലോമീറ്റർ തെക്കായാണ് പൊള്ളാച്ചി സ്ഥിതി ചെയ്യുന്നത്. പശ്ചിമഘട്ട മലനിരകള്‍ക്കടുത്തായതിനാല് വര്‍ഷം മുഴുവന് സുഖകരമായ കാലാവസ്ഥയാണ് ഇവിടെ.\nവിവിധ ഭാഷകളിലെ ആയിരക്കണക്കിന് ചലച്ചിത്രങ്ങൾ ഇവിടെയാണ് ചിത്രീകരിച്ചത്. ദക്ഷിണേന്ത്യയിലെതന്നെ ഏറ്റവും വലിയ കന്നുകാലി ചന്തയും ഇവിടെയാണ്. മൂന്നാറില്‍നിന്നു 113 കിലോമീറ്റര് ആണ് ഇവിടേക്കുള്ള ദൂരം.\nEnglish Summary: Beautiful Road Trips in Kerala\nജനവാസ കേന്ദ്രത്തിൽ കടുവ; മൈക്ക് അനൗൺസ്മെന്റിലൂടെ മുന്നറിയിപ്പുമായി പൊലീസ്\nഹെഡ്‌ലൈറ്റിനെ ചൊല്ലി തർക്കം, കാറിലിരിക്കുകയായിരുന്ന യുവാക്കളെ വെട്ടി;4പേർ അറസ്റ്റിൽ\nവയനാടിന്റെ ആരോഗ്യ രംഗത്ത് പ്രത്യേക ശ്രദ്ധ: മന്ത്രി\nhttps-www-manoramaonline-com-travel-travel-india 11qrdr1skgbcntcmh2q283p809 video-component